নাৰিকলৰ খেতিঃ — Vikaspedia\nনাৰিকলৰ ভাল সঁচ নিৰ্বাচনঃ\nবাৰীখন কেনে হোৱা দৰকাৰ?\nসাৰৰ পৰিমাণ আৰু প্ৰয়োগবিধিঃ\nভাৰতীয় হিন্দু দৰ্শনত নাৰিকলৰ এক বিশিষ্ট স্থান আছে৷ যি কোনো কৰ্মৰ প্ৰাকমূহুৰ্তত নাৰিকল ভাঙি শুভাৰম্ভ কৰা হয়, যাতে কোনো অপায় অমংগল নোহোৱাকৈ কাম সম্পন্ন হ’ব পাৰে৷ হিন্দু দেৱ-দেৱীলৈ আগবঢ়োৱা পূজাত নাৰিকল উৎসৰ্গা কৰা হয়৷ ইয়াৰ উপৰিও, নদী বা সাগৰত মাছ ধৰিবলৈ যোৱা মাছুৱৈয়ে অধিক মাছ সংগ্ৰহ কৰিবৰ বাবে ইষ্ট দেৱতাক উদ্দেশ্যি নাৰিকল আগবঢ়ায়৷ ঐশ্বৰ্যৰ অধিষ্ঠাত্ৰী লক্ষ্মীদেবীৰ এক হস্তত নাৰিকল থকা পৰিলক্ষিত হয়৷ বিবাহ মণ্ডপত কলহৰ ওপৰত নাৰিকল স্থাপনে উৰ্বৰ গৰ্ভাশয়ক ইংগিত কৰে৷ ইফালে, তান্ত্ৰিক উপাসনাত মানৱ মস্তিষ্কৰ বিকল্পৰূপে নাৰিকলৰ কোৰোকা ব্যৱহৃত হয়৷\nঅসমৰ মাটি আৰু জলবায়ু নাৰিকল খেতিৰ কাৰণে উপযুক্ত৷ অসমীয়া গ্ৰাম্যাঞ্চলৰ প্ৰতিঘৰ মানুহৰ বাৰীত দোজোপা হ’লেও নাৰিকল গছ পৰিলক্ষিত হয়৷ অবশ্যে, মধ্য অসম আৰু অবিভক্ত কামৰূপ জিলাত নাৰিকলৰ উৎপাদন যথেষ্ট মাত্ৰাত হোৱা দেখা যায়৷ সঠিকভাৱে যতন ললে ৬ বছৰ মানৰ পৰাই নাৰিকল গছত ফল ধৰা পৰিলক্ষিত হয় আৰু পাছলৈ উৎপাদন বৃদ্ধি পায় গৈ থাকে যদিও ১৩ বছৰ মানৰ পাছত স্থিৰমাত্ৰাত ফল লাগিবলৈ ধৰে৷ গছৰ উৰ্বৰতা অনুযায়ী বছৰি ২০ টাৰ পৰা ১৫০ টা পৰ্যন্ত নাৰিকল লাগে৷ মন কৰিবলগীয়া যে, নাৰিকল গছে চাৰিকুৰি বছৰ পৰ্যন্ত ফল দিবলৈ সক্ষম৷ নাৰিকলৰ বগা কোমল অংশ কেঁচাই খোৱাৰ উপৰিও ইয়াৰ পৰা গাখীৰ, তেল প্ৰস্তুত কৰিব পাৰি৷ ডাব নাৰিকলৰ পানীয়ে গ্ৰীষ্মকালত স্বাস্থ্য সতেজ কৰি ৰাখে৷ নাৰিকলৰ ফুলৰ পৰা নিঃসৃত ৰসক কিন্বন ঘটাই সোমৰস প্ৰস্তুত কৰি কিছু জনগোষ্ঠীয়ে পৰম্পৰাগত পানীয় ৰূপে পৰিবেশন কৰে৷ ইয়াৰ উপৰিও, নাৰিকলৰ বকলাটোৰ পৰা আঁহ উলিয়াই বিভিন্ন কামত ব্যৱহাৰ কৰিব পাৰি৷ এই আঁহ ধূনা জ্বলাবলৈও ব্যৱহৃত হয়৷\nএশ গ্ৰাম নাৰিকলৰ পুষ্টিগত মানদণ্ড বিশ্লেষণ কৰিলে দেখা যায়,\nশক্তিঃ ৩৫৪ কিলো কেলৰি,\nকাৰ্বহাইড্ৰেটঃ ২৪.২৩ গ্ৰাম,\nশৰ্কৰাঃ ৬.২৩ গ্ৰাম,\nখাদ্যযুক্ত আঁহঃ ৯.০ গ্ৰাম,\nচৰ্বিঃ ৩৩.৪৯ গ্ৰাম,\nপ্ৰ’টিনঃ ৩.৩৩ গ্ৰাম থকাৰ লগতে\nভিটামিন সমূহ ক্ৰমে,\nথায়ামিনঃ ০.০৬৬ মিঃগ্ৰাঃ,\nৰিব’ফ্লেভিনঃ ০.০২ মিঃগ্ৰাঃ,\nনিয়াচিনঃ ০.৫৪ মিঃগ্ৰাঃ,\nপেণ্ট’থেনিক এচিডঃ ১.০১৪ মিঃগ্ৰাঃ;\nকেলচিয়ামঃ ১৪.০ মিঃগ্ৰাঃ,\nলোঃ ২.৪৩ মিঃগ্ৰাঃ,\nমেগনেছিয়ামঃ ৩২ মিঃগ্ৰাঃ,\nফছফৰাছঃ ১১৩ মিঃগ্ৰাঃ,\nপটাচিয়ামঃ ৩৫৬ মিঃগ্ৰাঃ,\nজিংকঃ ১.১ মিঃগ্ৰাঃ,\nপানীঃ ৪৭ গ্ৰাম থাকে৷\nআনহাতে প্ৰতি এশ গ্ৰাম নাৰিকল পানীৰ পুষ্টিগত মানদণ্ড বিশ্লেষণ কৰিলে দেখা যায়,\nশক্তিঃ ১৯ কিলো কেলৰি,\nকাৰ্বহাইড্ৰেটঃ ৩.৭১ গ্ৰাম,\nশৰ্কৰাঃ ২.৬১ গ্ৰাম,\nখাদ্যযুক্ত আঁহঃ ১.১ গ্ৰাম,\nচৰ্বিঃ ০.২ গ্ৰাম,\nপ্ৰটিনঃ ০.৭২ গ্ৰাম;\nআনহাতে, ভিটামিন সমূহৰ ভিতৰত,\nথায়ামিনঃ ০.০৩ মিঃগ্ৰাঃ,\nৰিব’ফ্লেভিনঃ ০.০৫৭ মিঃগ্ৰাঃ,\nনিয়াচিনঃ ০.০৮ মিঃগ্ৰাঃ;\nকেলচিয়ামঃ ২৪.০ মিঃগ্ৰাঃ,\nলোঃ ০.২৯ মিঃগ্ৰাঃ,\nমেগনেছিয়ামঃ ২৫ মিঃগ্ৰাঃ,\nফছফৰাছঃ ২০ মিঃগ্ৰাঃ,\nপটাচিয়ামঃ ২৫০ মিঃগ্ৰাঃ,\nজিংকঃ ০.১ মিঃগ্ৰাঃ,\nপানীঃ ৯৫ গ্ৰাম থাকে৷\nনাৰিকলৰ ভাল সঁচ বুলি ক’বলৈ গলে “টি. X ডি. বৰ্ণসংকৰ” চাপৰ জাতবিধ, থলুৱা “আছাম টল”, “বেংগল চিলেক্টেড” আৰু “বেংগল হাজাৰী”য়েই প্ৰধান৷ সঁচ সংগ্ৰহৰ সময়ত ২০-৬০ বছৰৰ ভিতৰৰ তুলনামূলকভাৱে অধিক আৰু প্ৰতি বছৰে স্থিৰসংখ্যক লাগনি দিয়া গছ বাচনি কৰি, অক্টোবৰৰ পৰা জানুৱাৰী মাহৰ ভিতৰত বীজৰ বাবে নাৰিকল পাৰিব লাগে৷ লগতে, নৱেম্বৰৰ পৰা ফেব্ৰুৱাৰী মাহৰ ভিতৰত বীজ সিঁচিব লাগে৷ পুলিবাৰীৰ ভেঁটিটো খেতিয়কৰ সুবিধানুযায়ী কৰিব পাৰে যদিও, অভিজ্ঞতা নথকা সকলে ৩০ ছেন্টিমিটাৰ ওখ, ৭.৫ মিটাৰ দীঘল আৰু ১ মিটাৰ বহল ভেঁটি প্ৰস্তুত কৰিব পাৰে৷ ভেঁটিত ৩০ ছেণ্টিমিটাৰৰ ব্যৱধানত তিনিটা শাৰী কৰি প্ৰত্যেক শাৰীত ৩০ ছেণ্টিমিটাৰৰ অন্তৰে অন্তৰে নাৰিকলটো ঢাক যোৱাকৈ গাঁত খান্দিব লাগে৷ পঁচোৱাৰ আগতে নাৰিকলৰ দুটা শীৰৰ মাজৰ বহল পিঠিখন ওপৰফালে পথালিকৈ ৰাখি পুতিব লাগে৷ ভালকৈ প্ৰতিপালন কৰি এবছৰৰ পাচত পাঁচটা বা ততোধিক পাত ওলোৱা আৰু তলফালৰ এটা বা দুটা পাত ফালিবলৈ ধৰা নিৰোগী পুলি বাচনি কৰিব লাগে৷\nনাৰিকল বাৰীৰ বাবে ওখ, ৰ’দ পৰা আৰু বাৰিষা পানী জমা নোহোৱা জেগাৰ পলসুৱা বালিচহীয়া মাটিয়েই উত্তম৷ মাটিডৰা ভালদৰে চহাই নিৰ্দিষ্ট দূৰত্বত, পুলি ৰোপণৰ এমাহৰ আগতেই গাঁত খান্দিব লাগে৷ প্ৰত্যেক গাঁতৰ আয়তন এক ঘনমিটাৰ (মানে দৈৰ্ঘ্য-প্ৰস্থ- উচ্চতা ১ মিটাৰকৈ) হ’ব লাগে আৰু প্ৰতিটো গাঁতৰ পৰস্পৰৰ মাজৰ ব্যৱধান ৭.৫ মিটাৰ হোৱা আৱশ্যক৷ বালিচহীয়া মাটি বিচাৰি নাপালে, পুলি ৰোপণৰ পূৰ্বে নদীৰ বালিৰে গাঁতৰ আধালৈকে ভৰাই ল’ব লাগে৷ নাৰিকল ৰোপণৰ আগতে মাটিডৰাক আৰ্দ্ৰ কৰি ৰাখিবলৈ গাঁতৰ তলৰ ১৫ ছেন্টিমিটাৰ মান ঠাই নাৰিকলৰ বাকলিৰে পুতিব লাগে৷ নাৰিকলৰ বাৰীখন ওখ হ’লে মাৰ্চ-এপ্ৰিল মাহত আৰু বামমাটি হ’লে চেপ্টেম্বৰ- অক্টোবৰ মাহত পুলি ৰুব লাগে৷ আগতে কৈ অহা ধৰণে খন্দা গাঁতত ২০ কিলোগ্ৰাম মান শুকান গোৱৰ বা পচন সাৰ, ২০০ গ্ৰাম মালাথিয়ন ৫% পাউডাৰ বা ১০০ গ্ৰাম এল্ডেক্স ৫% পাউডাৰ আৰু আগেয়ে খন্দা মাটিৰ মিশ্ৰণেৰে গাঁতৰ দুই তৃতীয়াংশ ভৰ্ত্তি কৰিব লাগে৷ পাছত নাৰিকল পুলিটো গাঁতৰ সোঁমাজত থিয়কৈ ৰাখি পুতি পেলাব লাগে৷ ইয়াৰ পাছত পুলিৰ চৌপাশে ধেনুভিৰীয়াকৈ মাটিৰ ঢিপ সাজি দিলে পানী জমা নহ’ব৷ দুই-তিনিমাহৰ অন্তত পুলি সজাল ধৰিলে কাষৰ মাটি চুৰুকি গাঁতটো সম্পূৰ্ণকৈ পুতি পেলাব লাগে৷\nপ্ৰতিবছৰে বাৰিষা আৰম্ভ হোৱাৰ আগত এবাৰ আৰু পাছত এবাৰ, মুঠতে দুবাৰকৈ নাৰিকল গছত সাৰ প্ৰয়োগ কৰিব লাগে৷ এবছৰীয়া নাৰিকল গছক প্ৰয়োজন হোৱা গোবৰ, ইউৰীয়া, একক চুপাৰ ফচফেট, মিউৰেট অৱ পটাচ আৰু বৰাক্স সাৰৰ পৰিমান ৫ কিলোগ্ৰাম, ৩০০ গ্ৰাম, ৫০০ গ্ৰাম, ৩৫০ গ্ৰাম আৰু ৫০ গ্ৰাম৷ ইয়াৰে বৰাক্সৰ বাদে বাকীকেইটা সাৰ প্ৰতিবছৰে বঢ়াই যাব লাগে৷ দুবছৰত দুগুণ, তিনিবছৰত তিনিগুণ, চাৰি বছৰত চাৰিগুণ আৰু পাঁচ বছৰত পাঁচগুণ৷ পাঁচবছৰ বয়সৰ ওপৰত এইমাত্ৰা স্থিৰ ৰাখিব লাগে৷\nৰাসায়নিক সাৰখিনি সমানে দুইভাগত ভাগ কৰি এভাগ মাৰ্চ-এপ্ৰিল মাহত আৰু আনভাগ চেপ্টেম্বৰ-অক্টোবৰ মাহত প্ৰয়োগ কৰিব লাগে৷ এবছৰীয়া, দুবছৰীয়া আৰু তিনিবছৰীয়া নাৰিকল গছৰ গুৰিৰ পৰা ৫০ ছেণ্টিমিটাৰ; চাৰি আৰু পাঁচ বছৰীয়া গছত গুৰিৰ পৰা ১০০ ছেণ্টিমিটাৰ; আৰু পাঁচ বছৰৰ ওপৰৰ গছত গুৰিৰ পৰা ১৫০ ছেণ্টিমিটাৰ দূৰত্বৰ ব্যাসাৰ্ধত বৃত্তাকাৰে পাতলীয়া আঙুঠিৰ দৰে নলা খান্দি সাৰ-গোৱৰৰ মিশ্ৰণটো প্ৰয়োগ কৰা উচিত৷ খৰাং পৰিস্থিতিত আৰ্দ্ৰতা কমি গ’লে পানী প্ৰয়োগ কৰা প্ৰয়োজন৷ পোক-পতংগ আৰু ৰোগ-ব্যাধি বিভিন্ন ধৰণৰ পোক-পতংগ আৰু ৰোগ-ব্যাধিয়ে নাৰিকল গছক আক্ৰমণ কৰা পৰিলক্ষিত হয়৷ গঁড়পোক, উঁইপোক, ফল ও ফুলখাদক পোক আৰু ঘূণেধৰা পোকৰ লগতে থোঁৰ পাত পঁচা বেমাৰ, মুকুট বন্ধন, কোঁহ পচা, গা-গছৰ ৰস নিৰ্গত হোৱা আৰু গেণ’ডাৰ্মাই প্ৰধান৷ পোক-পতংগৰ বাবে ২ মিলিলিটাৰ ডাইমিথয়েট প্ৰতিলিটাৰ পানীত মিহলাই প্ৰয়োগ কৰা উচিত৷ ভেঁকুৰ জাতীয় ৰোগৰ পৰা মুক্তি পাবলৈ বৰড’মিশ্ৰণ (চূণ আৰু তুতীয়াৰ পৰা প্ৰস্তুত ভেঁকুৰনাশক) প্ৰয়োগ কৰা উচিত৷ বৰন(Boron)ৰ অভাৱত ফল সৰা দেখা যায়, সেয়ে প্ৰতি বছৰে নাৰিকল গছৰ গুৰিত ৫০ গ্ৰাম বৰাক্স প্ৰয়োগ কৰা প্ৰয়োজন৷ ১ মিঃগ্ৰাঃ প্লেনোফিক্স নামৰ হৰমন ১০ লিটাৰ পানীত মিহলাই গৰ্ভধাৰণ হোৱাৰ পাছত ফুলৰ থোকত প্ৰয়োগ কৰক আৰু ইয়াৰ এমাহৰ পাছত ২ মিঃগ্ৰাঃ প্লেনোফিক্স ১০ লিটাৰ পানীত মিহলাই ছটিয়াওক৷\nএইধৰণে পৰিচৰ্যা তথা প্ৰতিপালন কৰি নাৰিকলৰ উৎপাদন বৃদ্ধি কৰিব পাৰি ৷ কিয়নো আমি পাহৰি গ’লে নহ’ব যে,- নাৰিকল উৎপাদনত ফিলিপাইনছ আৰু ইণ্ডোনেছিয়াৰ পাছত ভাৰতৰ স্থান পৃথিবীৰ ভিতৰতে তৃতীয়৷ ভাৰতে প্ৰতিবছৰে ১০.৮ লাখ টন নাৰিকল উৎপাদন কৰে৷ সুপৰিচৰ্যাই অধিক উৎপাদন সম্ভৱ কৰি তুলিব৷\nউৎসঃ আই.এন.ডি.জি দলৰ দ্বাৰা সংগৃহিত


এছিয়াৰ সৰ্ববৃহৎ শুকান মাছৰ বজাৰত কেমিকেলযুক্ত শুকান মাছ! জনস্বাস্থ্যৰ প্ৰতি ভাবুকি - Prag News\nHomeআঞ্চলিকএছিয়াৰ সৰ্ববৃহৎ শুকান মাছৰ বজাৰত কেমিকেলযুক্ত শুকান মাছ! জনস্বাস্থ্যৰ প্ৰতি ভাবুকি\nএছিয়াৰ সৰ্ববৃহৎ শুকান মাছৰ বজাৰত কেমিকেলযুক্ত শুকান মাছ! জনস্বাস্থ্যৰ প্ৰতি ভাবুকি\nজাগীৰোডঃ জাগীৰোডস্থিত এছিয়াৰ সৰ্ববৃহৎ শুকান মাছৰ বজাৰত একাংশ কু-ব্যৱসায়ীয়ে কেমিকেলযুক্ত শুকান মাছৰ ব্যৱসায় চলাই অহাৰ অভিযোগ উঠিছে৷ এক গোপন সূত্ৰৰ পম খেদি পশ্চিমবংগৰপৰা অহা WB-51B-9370 নম্বৰৰ এখন ট্ৰাকত অভিযান চলায় জাগীৰোড আৰক্ষীয়ে। অভিযান চলোৱা ট্ৰাকখনত কেমিকেলযুক্ত বিষাক্ত শুকান মাছ কঢ়িয়াই অনাৰ সন্দেহ কৰিছে একাংশ স্থানীয় লোকে৷\nআৰু পঢ়িব পাৰিব : অসমত বিজেপিৰ ৰথী-মহাৰথীৰ ভিৰ, কোন কোন আহিব প্ৰচাৰলৈ…\nকিন্তু ৰহস্যজনকভাৱে ‘খাদ্য সুৰক্ষা বিভাগ’ৰ দোহাই দি বিষয়টো গাপ দিয়াৰ চেষ্টা চলায় জাগীৰোড আৰক্ষীয়ে৷ ইফালে এই সন্দৰ্ভত মৰিগাওঁ জিলা খাদ্য সুৰক্ষা বিভাগৰ পৰিদৰ্শকেও ফোনযোগে গা-এৰা মন্তব্য প্ৰদান কৰে। মানৱ জীৱনৰ জনস্বাস্থ্যৰ ওপৰত হেতালি খেলি চলাই আহিছে বিষাক্ত কেমিকেলযুক্ত শুকান মাছৰ ৰমৰমীয়া বেহা৷\nআৰু পঢ়িব পাৰিব : সেনাৰ নৃশংসতা : শান্তিপূৰ্ণ প্ৰতিবাদকাৰীৰ ওপৰত প্ৰয়োগ যুদ্ধাস্ত্ৰ\nইয়াৰ পূৰ্বেও এনে কেমিকেলযুক্ত শুকান মাছৰ নমুনা সংগ্ৰহ কৰি পৰীক্ষাগাৰলৈ প্ৰেৰণ কৰিছিল যদিও পৰৱৰ্তী সময়ত তাৰ প্ৰতিবেদনত কি ওলাল সেয়া ৰাজহুৱা কৰা নহ’ল বুলি স্থানীয় লোকে ক্ষোভ প্ৰকাশ কৰে। আৰক্ষী আৰু খাদ্য সুৰক্ষা বিভাগৰ এনে স্থিতিৰ বাবেই একাংশ ব্যৱসায়ীয়ে এই দুষ্কাৰ্য চলাই যাবলৈ সক্ষম হোৱা বুলি অভিযোগ উত্থাপিত হৈছে৷ এইক্ষেত্ৰত প্ৰশাসন তথা বিভাগীয় কৰ্তৃপক্ষই অতিশীঘ্ৰে ব্যৱস্থা গ্ৰহণ নকৰিলে আগন্তুক দিনত বিভিন্ন দল-সংগঠনে বিহিত ব্যৱস্থা গ্ৰহণ কৰিব বুলি হুংকাৰ প্ৰদান কৰে।\nAsia dry fish market\nPrevious articleঅসমত বিজেপিৰ ৰথী-মহাৰথীৰ ভিৰ, কোন কোন আহিব প্ৰচাৰলৈ…\nNext articleমনোনয়ন প্ৰত্যাহাৰ কৰি যোগ দিলে বিজেপিত প্ৰাক্তন মন্ত্ৰীয়ে !


05.05.22 Morning Assame Murli Om Shanti BapDada Madhuban\n“মৰমৰ সন্তানসকল – তোমালোক পিতাৰ শ্রীমতত চলা তেতিয়া তোমালোকক কোনেও দুখ দিব নোৱাৰিব, দুখ-কষ্ট দিওঁতা হৈছে ৰাৱণ যি তোমালোকৰ ৰাজ্যত নাথাকে”\nতোমালোক সন্তানসকলে এই জ্ঞান যজ্ঞত কি আহুতি দিয়া?\nএই জ্ঞান যজ্ঞত তোমালোকে কোনো তিল, যৱ আদি আহুতি নিদিয়া, ইয়াত তোমালোকে দেহ সহিত যি কিছু আছে সেই সকলো আহুতি দিব লাগে অৰ্থাৎ বুদ্ধিৰে সকলো পাহৰি যাব লাগে। এই যজ্ঞৰ তত্ত্বাৱধান পৱিত্ৰতাত থকা ব্ৰাহ্মণেহে ল’ব পাৰে। যিসকল পৱিত্ৰ ব্ৰাহ্মণ হয় তেওঁলোকেই আকৌ ব্ৰাহ্মণৰ পৰা দেৱতা হয়।\nসন্তানসকল পিতাৰ ওচৰলৈ আহিছে। সন্তানসকল নিশ্চয় তেতিয়াহে আহিব, যেতিয়া পিতাক চিনি পিতা বুলি ক’ব। নহ'লেতো আহিবই নোৱাৰে। সন্তানসকলে জানে যে আমি নিৰাকাৰী বেহদৰ পিতাৰ ওচৰলৈ যাওঁ, তেওঁৰ নাম হৈছে শিৱবাবা। তেওঁৰ নিজৰ শৰীৰ নাই, তেওঁৰ কোনো শত্ৰু হ'ব নোৱাৰে। ইয়াত শত্ৰু হ'লে তেতিয়া ৰজাকো মাৰি পেলায়। গান্ধীক মাৰিলে, কিয়নো তেওঁৰতো শৰীৰ আছিল। পিতাৰতো নিজৰ শৰীৰ নাই। মাৰিব বিচাৰিব সেয়াও তেওঁক যাৰ শৰীৰত প্ৰৱেশ কৰোঁ। আত্মাকতো কোনেও মাৰিব কাটিব নোৱাৰে। গতিকে যিয়ে মোক যথাৰ্থ ৰীতিৰে জানে, তেওঁলোককহে ৰাজ্য-ভাগ্য দিওঁ। তেওঁলোকৰ ৰাজ্য-ভাগ্য কোনেও জ্বলাব নোৱাৰে। যিকোনো অৱস্থাত পানীয়েও ডুবাব নোৱাৰে।\nতোমালোক সন্তানসকল পিতাৰ পৰা অবিনাশী ৰাজধানীৰ উত্তৰাধিকাৰ ল’বলৈ আহিছা। যাক কোনেও দুখ অথবা কষ্ট দিব নোৱাৰে। তাত দুখ-কষ্ট দিওঁতা কোনো নাথাকে। দুখ-কষ্ট দিওঁতা হৈছে ৰাৱণ। ৰাৱণৰ 10টা মূৰো দেখুৱায়। কেৱল ৰাৱণক দেখুৱায়, মন্দোদৰীক নেদেখুৱায়। কেৱল নাম ৰাখি দিছে যে ৰাৱণৰ পত্নী আছিল। সেয়েহে এই ৰাৱণৰাজ্যত তোমালোকৰ দুখ-কষ্টই হয়। তাততো ৰাৱণ নাথাকে। পিতাতো হৈছে নিৰাকাৰ, তেওঁক কোনেও মাৰিব কাটিব নোৱাৰে। তোমালোককো এনেকুৱা কৰি তোলে যাতে তোমালোকৰ শৰীৰ থকা সত্ত্বেও কোনো দুখ হ’ব নোৱাৰে। গতিকে এনেকুৱা পিতাৰ মতত চলিব লাগে। পিতাহে জ্ঞানৰ সাগৰ হয়, অন্য কোনেও এই জ্ঞান দিব নোৱাৰে। ব্ৰহ্মাৰ দ্বাৰা সকলো শাস্ত্ৰৰ সাৰ বুজায়। ব্ৰহ্মা হ'ল শিৱবাবাৰ সন্তান। এনেকুৱা নহয় যে বিষ্ণুৰ নাভিৰ পৰা ব্ৰহ্মাৰ আবিৰ্ভাৱ হ’ল। যদি নাভিৰ পৰা বুলি কোৱা হয় তেন্তে শিৱবাবাৰ নাভি-কমলৰ পৰা আবিৰ্ভাৱ হ’ল। তোমালোকো শিৱৰ নাভিৰ পৰা আবিৰ্ভাৱ হৈছা। বাকী চিত্ৰতো সকলো মিছা। একমাত্ৰ পিতাই হৈছে সত্যনিষ্ঠ। ৰাৱণে পাপিষ্ঠ কৰি তোলে। এয়া হৈছে খেল। এই খেলখনক তোমালোকেহে জানা। কেতিয়াৰ পৰা ৰাৱণৰাজ্য আৰম্ভ হ’ল, মনুষ্য কেনেকৈ অৱনমিত হৈ হৈ অধঃপাতে গ’ল, আৰোহণ কোনেও কৰিব নোৱাৰে। পিতাৰ ওচৰলৈ যোৱাৰ যি মাৰ্গ দেখুৱায় সেই মাৰ্গে আৰুহে জংঘলত পেলাই দিয়ে কিয়নো বাবাৰ ঘৰ আৰু স্বৰ্গৰ মাৰ্গৰ বিষয়ে নাজানেই। যিসকল গুৰু আদি আছে, সকলো হৈছে হঠযোগী। ঘৰ-সংসাৰ ত্যাগ কৰি দিয়ে। বাবাই ত্যাগ নকৰায়। কয় - পৱিত্ৰ হোৱা। কুমাৰ আৰু কুমাৰী পৱিত্ৰ হয়। দ্ৰৌপদীয়ে মিনতি কৰে যে বাবা মোক ৰক্ষা কৰা। মই পৱিত্ৰ হৈ কৃষ্ণপুৰীলৈ যাব বিচাৰোঁ। কন্যাসকলেও মিনতি কৰে, মা-পিতাই হাৰাশাস্তি কৰে, মাৰে যে বিয়া হ’বই লাগিব। প্ৰথমে মা-পিতাই কন্যাৰ চৰণত পৰে, কিয়নো নিজক পতিত আৰু কন্যাক পাৱন বুলি মানে। আহ্বানো কৰে - হে পতিত-পাৱন আহক। এতিয়া পিতাই কয় - কুমাৰীসকল পতিত নহ'বা। নহ'লে আকৌ মিনতি কৰিব লাগিব। তোমালোকে নিজক ৰক্ষা কৰিব লাগে। পিতা আহিছেই পাৱন কৰি তুলিবলৈ। কয় - স্বৰ্গৰ বাদশ্বাহীৰ উত্তৰাধিকাৰ দিবলৈ আহিছোঁ সেইবাবে পৱিত্ৰ হ'বলগীয়া হয়। যদি পতিত হোৱা তেন্তে পতিত হৈ মৰিবা। স্বৰ্গত সুখ দেখিবলৈ নাপাবা। স্বৰ্গততো বহুত সুখ আনন্দ আছে। হীৰা- মুকুতাৰ মহল আছে। সেই ৰাধা-কৃষ্ণই লক্ষ্মী-নাৰায়ণ হয়। সেয়েহে লক্ষ্মী-নাৰায়ণকো ইমান মৰম কৰা উচিত। বাৰু কৃষ্ণক মৰম কৰে আৰু ৰাধাক কিয় লোপ কৰি দিছে? কৃষ্ণ জন্মাষ্টমীত কৃষ্ণক দোলনাত দোলায়। মাতাসকলে কৃষ্ণক বহুত মৰম কৰে, ৰাধাক নকৰে। আকৌ ব্ৰহ্মা যি কৃষ্ণ হ'বগৈ তেওঁৰো ইমান পূজা নহয়। জগত অম্বাকতো বহুত পূজা কৰে, যিগৰাকী সৰস্বতী ব্ৰহ্মাৰ জীয়ৰী হয়। আদি দেৱ ব্ৰহ্মাৰ কেৱল আজমিৰত মন্দিৰ আছে। এতিয়া মম্মা হ'ল জ্ঞান-জ্ঞানেশ্বৰী। তোমালোকে জানা তেওঁ হৈছে ব্ৰাহ্মণী, তেওঁ কোনো স্বৰ্গৰ আদি দেৱী নহয়। 8 (আঠ) ভূজাও নাই। মন্দিৰত 8 (আঠ) ভূজা দেখুৱায়। পিতাই কয় - মায়াৰ ৰাজ্যত সকলো মিছাৰ উপৰি মিছা। একমাত্ৰ পিতাহে সত্য যিয়ে মনুষ্যৰ পৰা দেৱতা কৰি গঢ়ি তুলিবলৈ সত্য কথা কয়। সেই পাৰ্থিৱ ব্ৰাহ্মণৰ দ্বাৰাতো তোমালোকে কথা (কাহিনী) আদি শুনি শুনি এইটো অৱস্থা উপনীত হৈ গ’লা। এতিয়া মৃত্যু সন্মুখত থিয় হৈ আছে। বাবাই কয় - যেতিয়া বৃক্ষৰ জৰ্জৰিত অৱস্থা হয় তেতিয়া কলিযুগৰ অন্তত কল্পৰ সংগমযুগত মই আহোঁ। মই যুগে যুগে নাহোঁ। মই কাছ, মাছৰ অৱতাৰ, বৰাহৰ অৱতাৰ নলওঁ। মই কণ কণতো নাথাকোঁ। তোমালোক আত্মাসকলো কণ কণত নোযোৱা তেন্তে মই কেনেকৈ যাম। মনুষ্যৰ বাবে কয়, যে মনুষ্য জন্তুও হয়। সেয়াতো অনেক যোনি আছে, গণনা কৰিবই নোৱাৰে। পিতাই কয় - সত্য কথা এতিয়া মই তোমালোকক বুজাওঁ। এতিয়া নিৰ্ণয় কৰা 84 লাখ জন্ম সত্য নে অসত্য? এইখন অসত্য জগতত সত্য ক’ৰ পৰা আহিল? সত্যতো এটাই হয়। পিতাহে আহি সত্য অসত্যৰ নিৰ্ণয় কৰে। মায়াই সকলোকে অসত্য কৰি দিছে। পিতা আহি সকলোকে সত্য কৰি তোলে। এতিয়া নিৰ্ণয় কৰা - সত্য কোন? তোমালোকৰ ইমানবোৰ গুৰু-গোঁসাই সত্য নে এজন পিতা সত্য? একমাত্ৰ সত্যনিষ্ঠ পিতাইহে সত্য সৃষ্টি স্থাপনা কৰে। তাত নীতিবিৰুদ্ধ কোনো কাম নহয়েই। তাত কোনেও বিষ নাপায়।\nতোমালোকে জানা আমি ভাৰতবাসী যথাযথ দেৱী-দেৱতা আছিলোঁ। এতিয়া পতিত হৈ গৈছোঁ। আহ্বানো কৰে পতিত-পাৱন আহক। যেনে ৰজা-ৰাণী তেনে প্ৰজা সকলো পতিত সেয়েহে লক্ষ্মী-নাৰায়ণ আদিক পূজা কৰে নহয় জানো। ভাৰততহে পৱিত্ৰ ৰজা আছিল, এতিয়া অপৱিত্ৰ। পৱিত্ৰক পূজা কৰে। এতিয়া বাবা আহি তোমালোকক মহাৰজা-মহাৰাণী কৰি তোলে। সেয়েহে পুৰুষাৰ্থ কৰিব লাগে। বাকী 8 (আঠ) ভূজাধাৰী কোনো নাই। লক্ষ্মী-নাৰায়ণৰো দুখন ভূজা আছে। চিত্ৰত আকৌ নাৰায়ণক শ্যামবৰণীয়া, লক্ষ্মীক বগাবৰণীয়া দেখুৱায়। এতিয়া এগৰাকী পৱিত্ৰ, আনগৰাকী অপৱিত্র কেনেকৈ হ'ব পাৰে, তেন্তে চিত্ৰ মিছা নহ’ল জানো। এতিয়া পিতাই বুজায় - ৰাধা-কৃষ্ণ দুয়োগৰাকী বগা আছিল আকৌ কাম চিতাত বহি দুয়ো শ্যামবৰণীয়া হৈ গ’ল। এগৰাকী বগা, আনগৰাকী শ্যামবৰণীয়াতো হ'ব নোৱাৰে। কৃষ্ণক শ্যাম সুন্দৰ বুলি কয়। ৰাধাক শ্যাম সুন্দৰ বুলি কিয় নকয়। এইটো পাৰ্থক্য কিয় ৰখিছে। যোৰাতো একেধৰণৰ হোৱা উচিত। তোমালোক এতিয়া জ্ঞান চিতাত বহিছা, তোমালোকে আকৌ কাম চিতাত কিয় বহা! সন্তানসকলকো এইটো পুৰুষাৰ্থ কৰাব লাগে। আমি জ্ঞান চিতাত বহিছোঁ তুমি আকৌ কাম চিতাত বহিবলৈ কিয় চেষ্টা কৰা। যদি পুৰুষে জ্ঞান ধাৰণ কৰে, স্ত্ৰীয়ে ধাৰণ নকৰে তেতিয়াও কাজিয়া হৈ যায়। যজ্ঞত বিঘিনিতো বহুত আহে। এই জ্ঞান কিমান বিস্তৃত। যেতিয়াৰ পৰা বাবা আহিছে তেতিয়াৰ পৰা ৰুদ্ৰ যজ্ঞ আৰম্ভ হৈছে। যেতিয়ালৈকে তোমালোক ব্ৰাহ্মণ নোহোৱা তেতিয়ালৈকে দেৱতা হ'ব নোৱাৰা। শূদ্ৰ পতিতৰ পৰা পাৱন দেৱতা হ’বৰ বাবে ব্ৰাহ্মণ হ'ব লাগিব। ব্ৰাহ্মণেহে যজ্ঞৰ তত্ত্বাৱধান লয়, সেয়েহে পৱিত্ৰ হ'ব লাগে। বাকী কোনো তিল, যৱ আদি একত্ৰিত কৰি ৰাখিব নালাগে, যেনেকৈ অন্য লোকে কৰে। আপদৰ সময়ত যজ্ঞ ৰচে। এনেকৈ ভাবে যে ভগৱানেও এনেকুৱা যজ্ঞ ৰচিছিল। পিতাইতো কয় - এয়া হৈছে জ্ঞান যজ্ঞ য'ত তোমালোকে আহুতি দিয়া। দেহ সহিত যি কিছু আছে সকলো আহুতি দিব লাগে। পইচা আদি দিব নালাগে, ইয়াত সকলো স্বাহা কৰিব লাগে। ইয়াৰ ওপৰত এটা কাহিনী আছে। দক্ষ প্ৰজাপিতাই যজ্ঞ ৰচিলে (কাহিনী) এতিয়া প্ৰজাপিতাতো এজন। প্ৰজাপিতা ব্ৰহ্মা, আকৌ দক্ষ প্ৰজাপিতা ক’ৰপৰা আহিল? পিতাই প্ৰজাপিতা ব্ৰহ্মাৰ দ্বাৰা যজ্ঞ ৰচে। তোমালোক সকলো ব্ৰাহ্মণ। তোমালোকে ককাৰ উত্তৰাধিকাৰ পোৱা। তোমালোকে কোৱা যে আমি ব্ৰহ্মা বাবাৰ দ্বাৰা শিৱবাবাৰ ওচৰলৈ আহিছোঁ। এওঁ শিৱবাবাৰ ‘পোষ্ট অফিচ’। চিঠিও যেতিয়া লিখা এনেকৈ লিখা - শিৱবাবালৈ ব্ৰহ্মাৰ দ্বাৰা। বাবা এওঁৰ শৰীৰত নিবাস কৰে। এই সকলো ব্ৰাহ্মণে পাৱন হোৱাৰ বাবে জ্ঞান যোগ শিকি আছে। তোমালোকে এনেকৈ নোকোৱা যে আমি পতিত নহয়। আমি পতিত কিন্তু পতিত-পাৱনে আমাক পাৱন কৰি আছে অন্য কোনো মনুষ্য মাত্ৰেই পাৱন নহয় সেয়েহে গঙ্গা স্নান কৰিবলৈ যায়। এতিয়া তোমালোকে জানা যে একমাত্ৰ সৎগুৰু বাবাইহে আমাক পাৱন কৰি তোলে। তেওঁৰ শ্রীমত হ'ল – সন্তানসকল, তোমালোকে একমাত্ৰ মোৰ সৈতে বুদ্ধিৰ যোগসূত্ৰ গঢ়া। নিৰ্ণয় কৰা। লাগিলে সেই গুৰুসকলৰ ওচৰলৈ যোৱা বা মোৰ মতত চলা। তোমালোকৰতো এজনেই পিতা, শিক্ষক, সৎগুৰু। বেহদৰ পিতাই সকলো মনুষ্য মাত্ৰকে কয় - আত্মা-অভিমানী হোৱা। দেৱতাসকল আত্মা-অভিমানী হয়। ইয়াততো এই জ্ঞান কাৰো নাই। সন্ন্যাসীয়েতো কৈ দিয়ে - আত্মাই পৰমাত্মা। আত্মা ব্ৰহ্ম তত্ত্বত লীন হৈ যায়। এনেকুৱা কথা শুনি শুনি তোমালোক কিমান দুখী পতিত হৈ গৈছা। ভ্ৰষ্টাচাৰী পতিত তেওঁলোকক কোৱা হয় যিসকল বিকাৰৰ দ্বাৰা জন্মে। সেই ৰাৱণৰাজ্যত ভ্ৰষ্টাচাৰী কামেই কৰে। আকৌ ফুলৰ দৰে কৰি তুলিবলৈ পিতা আহিবলগীয়া হয়। ভাৰতলৈকে আহে। পিতাই কয় - তোমালোকক জ্ঞান আৰু যোগ শিকাওঁ।5হাজাৰ বছৰ পূৰ্বেও তোমালোকক এয়া শিকাই স্বৰ্গৰ মালিক কৰি তুলিছিলোঁ, পুনৰ কৰি তোলোঁ। কল্পই কল্পই মই আহিয়েই থাকোঁ। ইয়াৰ আদিও নাই, অন্তও নাই। চক্ৰ ঘূৰিয়েই থাকে। প্ৰলয়ৰতো কথাই নাই। তোমালোক সন্তানসকলে এই সময়ত অবিনাশী জ্ঞান ৰত্নৰে জোলোঙা ভৰপূৰ কৰা। শিৱক “বম্ বম্ মহাদেৱ” বুলি কয়। “বম্ বম্” অৰ্থাৎ শংখ-ধ্বনি কৰি আমাৰ জোলোঙা ভৰপূৰ কৰি দিয়ক। জ্ঞান বুদ্ধিত থাকে নহয় জানো। আত্মাতহে সংস্কাৰ থাকে। আত্মাইহে পঢ়ি ইঞ্জিনীয়াৰ, বেৰিষ্টাৰ আদি হয়। এতিয়া তোমালোক আত্মাসকল কি হ’বা? এনেকৈ কোৱা - বাবাৰ পৰা উত্তৰাধিকাৰ লৈ লক্ষ্মী-নাৰায়ণ হ’ম। আত্মাই পুনৰ্জন্ম নিশ্চয় লয়। এয়া বুজিবলগীয়া কথা নহয় জানো। কাৰোবাক কেৱল এই দুটা শব্দ কাণত শুনোৱা - আপুনি আত্মা, শিৱবাবাক স্মৰণ কৰক তেতিয়া স্বৰ্গৰ উত্তৰাধিকাৰ পাব। কিমান সহজ। একমাত্ৰ পিতাইহে সত্য কথা কয়, সকলোকে সৎগতি দিয়ে। বাকী সকলোৱে মিছা কৈ দুৰ্গতিহে কৰাব। এই শাস্ত্ৰ আদিও সকলো পাছত ৰচিছে। ভাৰতৰ একমাত্ৰ শাস্ত্ৰ হৈছে গীতা। এনেকৈ কয় - পৰম্পৰাগতভাৱে এয়া চলি আহিছে। কিন্তু কেতিয়াৰ পৰা? ভাবে যে সৃষ্টিৰ লাখ লাখ বছৰ হৈছে। বাৰু!\nতোমালোক সন্তানসকলে বাবাৰ বাবে আঙুৰ লৈ আহা। তোমালোকেই আনা তোমালোকেই খোৱা, মই নাখাওঁ। মইতো অভোক্তা। সত্যযুগতো তোমালোকৰ বাবে মহল নিৰ্মাণ কৰোঁ। ইয়াতো তোমালোকক নতুন মহলত ৰাখোঁ, মইতো পুৰণাতে থাকোঁ। এওঁ বিস্ময়কৰ বাবা। এওঁ পিতাও হয় অতিথিও হয়। বোম্বাইলৈ (মুম্বাইলৈ) গ'লে অতিথি বুলি ক’ব নহয়। এনেতো এওঁ গোটেই সৃষ্টিৰে বৰ ডাঙৰ অতিথি। এওঁৰ আহিবলৈ আৰু যাবলৈ বেছি সময় নালাগে। অতিথিও বৰ বিস্ময়কৰ। দূৰণিৰ দেশৰ নিবাসী আনৰ দেশলৈ আহিছে। গতিকে অতিথি নহ’ল জানো। তোমালোকক ফুলৰ দৰে গঢ়ি তুলি উত্তৰাধিকাৰ দিবলৈ আহে। কড়িৰ পৰা হীৰাতুল্য কৰি তুলিবলৈ। ভাল বাৰু!\n(1) অবিনাশী জ্ঞান ৰত্ন ধাৰণ কৰি শংখ-ধ্বনি কৰিব লাগে। সকলোকে এই জ্ঞান ৰত্ন দিব লাগে।\n(2) সত্য আৰু অসত্যক বুজি সত্য মতত চলিব লাগে। কোনোধৰণৰ নীতিবিৰুদ্ধ কৰ্ম কৰিব নালাগে।\nবুদ্ধিক ব্যস্ত কৰি ৰখাৰ বিধিৰ দ্বাৰা ব্যৰ্থক সমাপ্ত কৰোঁতা সৰ্বদা সমৰ্থ হোৱা\nসদায় সমৰ্থ অৰ্থাৎ শক্তিশালী তেওঁলোকেই হয় যিয়ে বুদ্ধিক ব্যস্ত কৰি ৰখাৰ বিধি ধাৰণ কৰে। ব্যৰ্থক সমাপ্ত কৰি সমৰ্থ হোৱাৰ সহজ সাধনেই হৈছে - সদায় ব্যস্ত হৈ থকা সেইবাবে নিতৌ ৰাতিপুৱা যিদৰে স্থূল দিনচৰ্যা প্ৰস্তুত কৰা সেইদৰে নিজৰ বুদ্ধিক ব্যস্ত কৰি ৰখাৰ সময়ৰ তালিকা প্ৰস্তুত কৰা যে এই সময়ত বুদ্ধিত এইটো সমৰ্থ সংকল্পৰে ব্যৰ্থক সমাপ্ত কৰিম। ব্যস্ত হৈ থাকিলে মায়া দূৰৰ পৰাই আঁতৰি গুচি যাব।\nদুখৰ জগতক পাহৰিবলৈ হ'লে পৰমাত্ম প্ৰেমত সদায় বিলীন হৈ থাকা।


তালিবানীৰ বাবে বাঢ়িছে পেট্ৰ’ল-ডিজেলৰ দাম: বিজেপি বিধায়ক -\nHomeৰাষ্ট্ৰীয়তালিবানীৰ বাবে বাঢ়িছে পেট্ৰ’ল-ডিজেলৰ দাম: বিজেপি বিধায়ক\nপিছে বেলাডেৰ এই বক্তব্য কিমান বিশ্বাসযোগ্য। সঁচাকৈয়ে ইন্ধনজাত সামগ্ৰীৰ অস্বাভাৱিক মূল্যবৃদ্ধিৰ সৈতে তালিবান আগ্ৰাসনৰ কিবা সম্পৰ্ক আছে নেকি? সংবাদ প্ৰতিষ্ঠান ৰয়টাৰৰ তথ্য অনুসৰি ভাৰতে ২০২১ চনৰ জুলাই মাহলৈকে খনিজ তেল ক্ৰয় কৰিছে মূলত: ছয়খন দেশৰ পৰা। দেশ কেইখন হ’ল- – ইৰাক, চৌদি আৰব, ইউ এ ই, নাইজেৰিয়া, আমেৰিকা যুক্তৰাষ্ট্ৰ আৰু কানাডা। তেনেক্ষেত্ৰত আফগানিস্তানত তালিবানী অভ্যুত্থানৰ ভাৰতত পেট্ৰ’ল- ডিজেলৰ মূল্যবৃদ্ধিত কি অৰিহণা থাকিব পাৰে?\nPrevious articleতুৰস্কতো জিলিকিছে ছলমান-কেটৰিনা\nNext articleৰাজ্যৰ আগশাৰীৰ কনিষ্ঠ মহাবিদ্যালয়ৰ অধ্যক্ষ সন্মুখীন বিপদৰ !


অণু গল্পৰ কুঁকি - সাহিত্য ডট অৰ্গ\nদুষ্ট নাট্য (ইফটিখাৰ হুছেইন)\n: ভিনদেউ, আমাৰ এইজনীৰ যে কি হ’ব মই ভাবিয়েই পোৱা নাই!\n: কি হ’লনো? মইতো ভালেই দেখিছোঁ – হাঁহিছে, নাচিছে, খেলিছে!\n: তাই দেখোন পঢ়া শুনাত একেবাৰে মন নিদিয়ে?\n: তাই কোন ক্লাছত পঢ়ে?\n: অ৷ মোৰতো চিন্তাই হৈছে!\n: এটা কাম কৰিবা – অহাবাৰ তুমি প্ৰেগনেণ্ট হোৱাৰ লগে লগে ইংৰাজী ৰাইমচ্ বিলাক শুনি থাকিবা! পেটত থাকোঁতেই সন্তানৰ মুখস্থ হৈ যাব৷\n: কিযে কয় নহয় আপুনি!\n: তোমাৰ টেনচন কমাইছোঁ আকৌ!\nহে হে হে হে!\nঅস্পৃশ্য (অঞ্জলি গগৈ বৰগোহাঞি)\nমৃতদেহটো শ্মশানলৈ নি ভগৱানৰ দূত বিলাকৰ মাজত বু-বু-বা-বা চলিল৷ তেওঁলোকে সৰ্বসন্মতিক্ৰমে প্ৰথমে মৃতদেহটো শুদ্ধি কৰিলে৷ তাৰপিছতহে চিতাত তুলি দিয়া হ’ল৷ মৃত ব্যক্তিজন যে অ-শৰণীয়া আছিল!\nসূৰ্য (উৎপল জোনাক হাজৰিকা)\n’তই আজিৰে পৰা ফ্ৰী৷ তোৰ যলৈ মন যায় গুচি যাব পাৰ৷’ পাঁচশ টকীয়া নোটৰ বান্দিলটো তাইলৈ দলিয়াই সি ক’লে৷ নিজৰ অমতত আনক সৰ্বস্ব দিব লগা হোৱা বাবে পলাই যাব নোৱাৰিলে আত্মহত্যা কৰিম বুলি ভাবি তাই ৰাজআলিত থিয় দি ভাবিলে, স্বাধীনতাৰ সূৰ্যটো আজি তাইৰ বাবে অস্বস্তিকৰ হৈ পৰিছে৷\nবাস্তৱ (মণিমালা শইকীয়া)\nবিয়াৰ অতবছৰৰ পিছত ল’ৰা পোৱালিটোৰে ঘৰখন আৰু মানুহহালৰ মনটো নকৈ থন ধৰি উঠিছিল৷ পিছে মানুহজনীক যে হঠাতে মহামাৰী বেমাৰটোৱে লগ ল’ব কোনে জানিছিল! বহু চেষ্টাৰ শেষত আজি ডাক্টৰে কলে: “তেখেতক ঘৰলৈকে লৈ যাওক আমি কৰিবলগীয়া আৰু একো বাকী নাই৷ কিছুসময়ৰ পিছতে আমি তেখেতৰ শৰীৰৰ পৰা অক্সিজেনৰ চাপোৰ্ট খুলি দিম“৷ ডাক্টৰৰ কথাষাৰত মানুহজনে নিজকো প্ৰায় মৃত যেন অনুমান কৰিলে৷\nপত্নীক ঘৰলৈ নিবৰ বাবে এম্বুলেঞ্চ এখন যোগাৰ কৰিলে ৷ তেনেতে ভতিজাক জিলিয়ে আহি ক’লে, “খুড়া,আপুনি বলক, কেণ্টিনত কিবা এটা খাই লওকগৈ”৷ মানুহজনে জিলিৰ কথা মানি তাইৰ পিছ ললে৷\nকেণ্টিনত প্লেটখন সন্মুখত লৈ মানুহজনৰ দুচকুৰে হৰহৰাই চকুপানী বৈ গল৷ ’মই নেখাও জিলি’ বুলি তেওঁ প্লেটখন থেলামাৰি দিলে৷ জিলিয়ে পুনৰ কলে, ’খুড়া বিতুৰ কথা ভাৱক’৷\nহঠাৎ যেন সম্বিত উলটি আহিল মানুহজনৰ৷ হয়তো কিছু সময়ৰ পিছত পত্নীয়ে তেওঁক এৰি যাবগৈ, কিন্তু কণমানি লৰাটোৰ বাবে এতিয়া তেওঁৱেই সকলো৷ দুহাতেৰে চকুলো মচি মানুহজনে ৰুটি দুখন নিজৰ মুখত হেচুকি দিলে৷ ৷\nকাল্পনিক (প্লাবিতা বৰুৱা)\n“হেৰি শুনকচোন, আমাৰ ছোৱালীজনীৰ কিবা এটা হৈছে৷” অঞ্জলিয়ে চিন্তিত চেহেৰাৰে গিৰিয়েকক উদ্দেশ্যি ক’লে৷\n“কি? ” মানুহজনে বিশেষ গুৰুত্ব নিদি বিৰক্তিৰ সুৰত সুধিলে৷\n“তাইচোন অনবৰতে অকলে অকলে কথা পাতি থাকে আজিকালি৷ তাইৰ কিবা কাল্পনিক বন্ধু- চন্ধুহে আছে নেকি? ”\n“কাইলৈ ডাঃ চক্ৰবৰ্তীৰ তালৈ যাম, ওলাবা” মানুহজনে হুমুনিয়াহ এটা কাঢ়ি ক’লে৷\nপ্ৰথম সন্তানটি ছোৱালী হ’ব বুলি গম পাই গিৰিয়েকৰ ঘৰৰ মানুহে জোৰ কৰি গৰ্ভপাত কৰাইছিল৷ তেতিয়াৰে পৰা অঞ্জলিয়ে তাইৰ কাল্পনিক জীয়েকৰ লগত অনবৰতে কথা পাতি থকাৰ বাবে মানসিক ৰোগৰ চিকিৎসক ডাঃ চক্ৰবৰ্তীৰ ওচৰত নিয়মীয়া চিকিৎসা গ্ৰহণ কৰি আছিল৷\nজৰী (জয়ন্ত আকাশ বৰ্মন)\n: বিবাহিত জীৱনৰ দহবছৰত আমাৰ এবাৰো কাজিয়া নাই লগা৷\n: অ’হ, ইমান ভাল সম্পৰ্ক! আপোনালোক সঁ‌চাকৈয়েই ভাগ্যবান!\nগাড়ীৰ পৰা নামি তাই ভাবিলে- যদি আগতে এদিনো কাজিয়া লাগিলহেতেঁ‌ন, তেন্তে কিজানি প্ৰথম আৰু শেষ কাজিয়াখন ক’ৰ্টত কৰিব নালাগিলহেতেঁ‌ন৷ বিয়াখন বাচিলেহেতেঁ‌ন৷\nবোজা (নাজিয়া হাছান)\nস্কুললৈ বুলি ওলাই থকা দহ বছৰীয়া জীয়েকলৈ চাই পূবালীৰ সদায় দুখ লাগে৷ ক্ষীণ মীন অকমানি দেহাটোৰ পিঠিখনত পাথৰৰ বোজা হেন কিতাপৰ বেগ৷ দহটা বিষয়৷ প্ৰতিটো বিষয়ৰ বহী-কিতাপ৷\nমনে মনে ইংৰাজী আৰু বিজ্ঞানৰ কিতাপ দুখন উলিয়াই বোজাটো সামান্য পাতল কৰিলে৷ তাইৰ মনটো দিনটোলৈ ভাল লাগি থাকিল৷\n‘মা আজি দুটা পিৰিয়দ, মই ৰ’দত থিয় হৈ থাকিলো৷ পাহৰাতে মই দুখন কিতাপ আজি বেগত নভৰালো৷’ টিভিটো লগে লগে অফ কৰি, পূবালীয়ে জীয়েকক বুকুৰ মাজত সাবটি ললে৷ ’ এই হেন চোকা ৰ’দত তই …? ! ’\nপশু (দ্ৱীপেন মহন্ত)\nপশুতুল্য হলেও দেৱাশিষ ভট্ট পশু নহয়৷ সেয়ে তেওঁ “ষ্টেটাচ চিম্বল“ বুলি জ্ঞান কৰা বিলাতী কুকুৰটো সদায়েই লগত লৈ ফুৰে৷ আৰু সি সাক্ষী হৈ ৰয় ভট্টৰ প্ৰতিটো কুকৰ্মৰ৷ ভট্টৰ সুকৰ্মৰ বিষয়ে সকলো অজ্ঞাত (? )! কুকুৰটোৱো৷ সেয়ে চাগে সি নিশ্চিত হৈ স্বগোদক্তি কৰে “চিঃ মোৰ মালিকতকৈ দেখোন ময়েই শ্ৰেষ্ঠ“৷\nপৰিচয় (মৌচুমী বৰি)\nমানুহ গৰাকীক গাঁওখনৰ সকলোৱে মহুৰাৰ ঘৈণীয়েক, বাপুকণৰ মাক বুলিহে চিনি পায়৷ এদিন মহুৰাৰ ঘৈণীয়েক তথা বাপুকণৰ মাকে বেমাৰ দেখুৱাবলৈ সোণকণক লগত লৈ হস্পিতেললৈ গ’ল৷ ডাক্তৰক দেখুৱাবলৈ টিকট ল’বলৈ যাওঁতেহে মানুহগৰাকী বিবুধিত পৰিল৷ নিজৰ নামটো বা কি আছিল তাইৰ! সোণকণক সুধিলে তাই– “অ সোণকণ, মোৰ নামটো কি আছিল অ? “\nবন্ধু (পাপৰি শৰ্মা)\nঘড়ীৰ কাটাৰ সমানে দৌৰে তাইৰ ব্যস্ততাপূৰ্ণ জীৱন৷ তাৰ মাজতো যিকণ আজৰি সময় পায় সেইখিনিও যেন তেওঁৰ সহ্য নহয়৷ TV টো অন কৰিলেই চিলনীৰ দৰে চোঁ মাৰি আহিব – “চাওঁ নিউজ কেইটা৷ “ বাতৰি কাকতখন মেলিলেই – “কাঢ়া চাহ একাপ আনাচোন৷ “\nসাঁচতীয়া পইছাকেইটাৰে তাই কিতাপ কেইখনমান কিনিলে৷ সকলো কামৰ পৰা আজৰি হৈ নিশা ডুব গ’ল তাই কিতাপৰ মায়াবী জগতত……..\n“কি পঢ়া হাঁ এইবোৰ৷ বেলেগে লিখা, বেলেগৰ কথা৷ কি আছে এইবোৰত? “\nমূৰ নোতোলাকৈয়ে খুব শান্তভাৱে তাই কলে – “ ইয়াত মই ভালপোৱা, বিচৰা সকলোবোৰ আছে যিবোৰ তোমাৰ মাজত নাই৷ “\nশান্তি (নিলাক্ষী দেৱী ডেকা)\nদেওবাৰৰ দুপৰীয়া৷ আঠ বছৰীয়া আৰু তিনি বছৰীয়া লৰা দুটাই নিজৰ নিজৰ দুচকীয়া আৰু তিনিচকীয়া চাইকেল দুখন চলাই চলাই চোতালত কোৰ্হাল কৰি আছে৷ ঘৰৰ গৃহিনীয়ে বাৰান্দাত চুবুৰীয়া শৰ্মানীৰ লগত মূঢ়াত বহি লৰাক তদাৰক কৰাৰ লগতে মেল মাৰিছে৷ মাজতে ইফাল সিফাল কৰোঁতে হোৱা খাৰুৰ ৰুণঝুণ শব্দ ভিতৰৰ কোঠাত শুই থকা মানুহজনৰ কাণতো পৰিছেহি৷\n“ হেৰা, তোমালোকে মোক শুবলৈ অলপ শান্তি দিবাচোন৷ সপ্তাহত এদিনেই পাওঁ অলপ জিৰাবলৈ তাতো শান্তি নাই! ! “ — এইবুলি চিঞৰি কবলৈ ওলাওতেই মানুহজন টোপনিৰ পৰা খকামকাকৈ সাৰ পাই গ’ল৷ চাৰিওফালে কেৱল নিস্তব্ধতা৷ লৰাদুটাও আজি তেওঁৰ পৰা হাজাৰ মাইলৰ দূৰত৷ বেৰত ওলোমাই ৰখা পৰিবাৰৰ বন্ধোৱা ছবিখনৰ পৰা খাৰুৰ ৰুণঝুণ শব্দ ভাঁহি নাহে কেতিয়াও৷ ৷\nমালতী বুঢ়ীৰ হেঁপাহ (সুনীল দত্ত)\nমালতী বুঢ়ী পৰিয়ালৰ সকলোৰে বাবে সন্ত্ৰাসৰ আন এটা নাম৷ বিয়া হৈ শৰণ লোৱাৰ পিছৰে পৰা বুঢ়ীয়ে নীতি নিয়মৰ মাজেৰে চলিয়েই জীৱনৰ অপৰাহ্ণত থিয় দিছে৷ গজগজীয়া চাৰিটা পুতেকৰ লগতে বোৱাৰীয়েক আৰু নাতি নাতিনীকেইটাই বুঢ়ীৰ ওচৰত মূৰ ওপৰ কৰি এটাও কথা নকয়৷ বুঢ়ীৰ কথা একেবাৰে শিলৰ ৰেখা৷ বাহী গা নোধোৱাকৈ কোনেও ঘৰৰ ভিতৰত সোমাব নোৱাৰে৷ ৰাতিপুৱা গা পা ধুই গোঁসাই ঘৰত সেঁৱা নকৰালৈকে বোৱাৰীয়েকহঁতে পানী এটুপিও গিলিব নোৱাৰে৷\nপাকঘৰৰ ভিতৰত কুকুৰাৰ মাংস, কুকুৰাৰ কণী, শিঙি মাছ, কুচিয়া আদি বস্তুৰ প্ৰৱেশ নিষেধ হোৱাৰ লগতে বোৱাৰীয়েকহঁতেও খাব নোৱাৰে৷ পুতেক বা নাতিয়েক নাতিনীয়েকহঁতে খালেও পিছফালে ৰান্ধি বাঢ়ি কলপাতত খাই লৈ গোবৰ মাটিৰে ঠাইটুকুৰা মচি থ’ব লাগে৷ বুঢ়ীয়ে নিজেও হৰমোহন বুঢ়া মৰাৰ দিনৰ পৰা পঠা আৰু পাৰৰ মাংসও এৰিছে৷ সেই মালতী বুঢ়ী নৰিয়াত পৰিল৷ নৰিয়া মানে একেবাৰে যোৱা থোৱা অৱস্থা৷ ওচৰৰে শিম্ভু ভকতে ৰাতিপুৱা আৰু ৰাতি বুঢ়ীৰ ওচৰত বহি লৈ ভাগৱত পাঠ কৰিছে৷ তিনিদিন বুঢ়ীয়ে পানীৰ বাহিৰে একোৱেই খোৱা নাই৷\nচতুৰ্থদিনা বুঢ়ীয়ে বিছনাত উঠি বহিল৷ হাত বাউলি দি ডাঙৰটো পুতেকক ওচৰলৈ মাতিলে৷ আটাইকেইটাই ওচৰলৈ দৌৰি আহিল৷ মৰাৰ আগে আগে বুঢ়ীয়ে কি বা কয়? বুঢ়ীয়ে হাতেৰেই ইঙ্গিত দি বাকীবোৰক যাবলৈ ক’লে৷ বাকীবোৰ বাহিৰলৈ গ’ল যদিও উৎসুকতাত থাকিব নোৱাৰি বাহিৰতেই জুমাজুমি কৰিবলৈ ধৰিলে৷ বুঢ়ীয়ে ডাঙৰ পুতেকৰ কাণত মুখখন লগাই সেঁহাই সেঁহাই ক’বলৈ ধৰিলে-“ডাঙৰ বাপু৷ বিয়াৰ আগতে মই মুৰ্গীৰ মাংস খাই বৰ ভাল পাইছিলোঁ৷ শৰণ লোৱাৰ দিন ধৰি মুৰ্গীৰ ছাঁটোও হাতেৰে চুই পোৱা নাই৷ মৰাৰ আগে আগে মুৰ্গীৰ জোলেৰে ভাত এগৰাহ খাবলৈ বৰ মন থাকি গ’ল৷ আজি খুৱাবি? “\nচেনেহ (কঙ্কণা মহন্ত)\nকঠাল খাই ভালপোৱা জীয়েকলৈ কঠাল এটা আনি খাবলৈ দি দেউতাকে আগ্ৰহেৰে সুধিলে “কঠালটো ভালনে, মিঠানে মা“? “বৰ ভাল দেউতা, মিঠা৷ এইটো কঠাল কিনোতে তই ঠগ খোৱা নাই“..সেৰসেৰীয়া কঠালটো খাই খাই গৰমত ঘামি জামি বজাৰৰ পৰা অহা দেউতাকলৈ চাই জীয়েকে উত্তৰ দিলে..! !\nঅহংকাৰী (আব্দুল ৰাকিব)\nএই চলিহাৰ ইমান ফুটনি!\nলগৰ কেইজনে আলোচনা কৰে৷ আমাৰ সন্তানে যেনিবা আমাৰ জন্মদিনটোহে পালন নকৰে, তাৰ বাদেটো একো ব্যতিক্ৰম নাই৷\nশশীধৰ চলিহাই এই ইৰ্ষাকণ উপভোগ কৰিবলৈকে গৌৰৱ কৰি দেখুৱায়৷\nতেওঁ জানে, এই অহংকাৰ তেনেই ফোঁপোলা৷\nজন্মদিনতো আভুৱা হে৷ পেঞ্চনাৰ এজনে বছৰত এবাৰ বেঙ্কলৈ গৈ জীৱিত থকাৰ প্ৰমাণ দিব লাগে!\nতেওঁৰ পেঞ্চনৰ টকাৰে পৰিয়াল চলোৱা একমাত্ৰ পুত্ৰই সেই কামফেৰা কৰিবলৈহে জন্মদিনৰ লগত মিলাই তেওঁক ঘৰলৈ লৈ যায়৷\nবছৰটোৰ বাকী ৩৬০ দিন তেওঁৰ ঠিকনা হল – ’ বিয়লি ’৷ চহৰৰ উপকণ্ঠত থকা এখন বৃদ্ধাশ্ৰম৷\n← বিখ্যাত বিজ্ঞানীৰ মনোগ্ৰাহী কাহিনী (ছানী উজ জামান)\nতেওঁ, মই আৰু আমি (মাধুৰীমা ঘৰফলীয়া) →\nভয় (মৃণাল কুমাৰ বৰা)


ফুং ফাং বেবেৰিবাং: মোহন ভাৱৰীয়াৰ গাঁওখনৰ কথাৰে\nমোহন ভাৱৰীয়াৰ গাঁওখনৰ কথাৰে\n“শুৱনি আমাৰ গাঁৱখনি অতি\nশুৱনি গছেৰে ভৰা\nকত পাওঁ তলসৰা।”\nকবিৰ কল্পনাৰ দৰে শুৱনি নহ’লেও আন বহুতো সৰু সৰু কথাই শুৱনি কৰিছে গাঁৱখনক। নলবাৰী জিলাৰ অন্তৰ্গত এখনি সৰু গাঁৱ। নামটো নিশ্চয় বহুতৰেই পৰিচিত – কৈহাটী। কামৰূপীয়া ঢুলীয়াৰ অংশবিশেষ “কৈহাটীৰ ঢুলীয়া”ৰ বাবে, বিশেষকৈ মোহন ভাৱৰীয়াৰ নামটোৰ বাবেই চাগে গাঁৱখন কিছু হ’লেও জনাজাত। কিন্তু দুৰ্ভাগ্যবশতঃ আমাৰ সমাজত কৃষ্টি-সংস্কৃতি, নৃত্য-গীত, গল্প-উপন্যাস, চলচিত্ৰ আদিৰ দৰে বিষয়বোৰে যিদৰে এক বিশেষ স্থান দখল কৰিবলৈ সমৰ্থ হয় তথা এইবোৰৰ লগত জড়িত ব্যক্তিসকলে যিদৰে সহজেই জনমানসত থিতাপি লয়, সমানেই গুৰুত্বপূৰ্ণ আন কেতবোৰ বিষয় কিন্তু সকলোৰে অলক্ষিতে হেৰাই যায়। এনেকুৱাই হৈছিল এই কৈহাটী গাঁৱখনৰ ক্ষেত্ৰতো।\nগাঁৱখনৰ নামটোৰ উৎপত্তিৰ ক্ষেত্ৰত প্ৰৱাদ আছে যে দেশ পৰিভ্ৰমণৰ সময়ত কোনো এজন আহোম ৰজাই হেনো এবাৰ কৈহাটীলৈ আহি বাট হেৰুৱাই “হাটী কৈ, হাটী কৈ” বুলি বাট বিচাৰি ফুৰিবলগীয়াত পৰিছিল আৰু এই ‘হাটী কৈ’ ৰ পৰাই পিছলৈ ‘কৈহাটী’ নামটোৰ উৎপত্তি হয়।\nএতিয়া আহিছোঁ গাঁৱখনৰ লগত জড়িত এনে কেতবোৰ সৰু সৰু তথা গুৰুত্বপূৰ্ণ বিষয়লৈ যিবোৰৰ বাবে এক সুদীৰ্ঘ সময়জুৰি গাঁৱখন হৈ ৰৈছিল উদ্ভাসিত-আলোকিত।\nশ্ৰী শ্ৰী হৰিদেৱৰ সত্ৰ:\nঅসমত বৈষ্ণৱ ধৰ্ম প্ৰচাৰৰ বাটকটীয়া চাৰিজনা ধৰ্মগুৰুৰ ভিতৰত মহাপুৰুষ শ্ৰী শ্ৰী হৰিদেৱ অন্যতম। তেখেতৰ প্ৰধান শিষ্য আছিল চাৰিজন – হৰিচৰণদেৱ, জগন্নাথ দেৱ, নাৰায়ণ দেৱ আৰু যদুমণি দেৱ। কৈহাটী সত্ৰ স্থাপন কৰিছিল হৰিচৰণদেৱৰ পুত্ৰ বিষ্ণুভাৰতীদেৱে। পিছলৈ বিষ্ণুভাৰতীদেৱৰ দুই পুত্ৰ নাৰায়ণ মিশ্ৰ আৰু অনন্ত মিশ্ৰৰ দুয়োৱে গাঁৱখন দুই মূৰত এটাকৈ নামঘৰ সাজি পূজা-অৰ্চনা কৰিবলৈ লোৱাৰ বাবেই জ্যেষ্ঠজনে স্থাপন কৰা নামঘৰটোৰ ফালৰ অংশটো “বৰ কৈহাটী” আৰু আনটো অংশ “সৰু কৈহাটী” নামেৰে জনাজাত হৈ পৰিল। দৰাচলতে কিন্তু গাঁৱ এখনেই – এই দুটা প্ৰকৃততে দুটা চুবুৰীহে; দুখন বেলেগ গাঁৱ নহয়। পিছলৈ কোনো ৰজাই এই সত্ৰৰ নামত গাঁৱৰ মাটিখিনি দান কৰিছিল। গাঁৱৰ বেছিভাগ মানুহেই ব্ৰাহ্মণ (গোস্বামী উপাধিৰ)।\nএই গোস্বামী উপাধিৰ লোকসকলৰ বেছিভাগেই শ্ৰী শ্ৰী হৰিদেৱৰ বাণীসমূহ স্থানীয় লোকৰ লগতে আন দূৰ দূৰণিৰ লোকৰ মাজতো প্ৰচাৰ কৰিছিল। এনে কেইজনমান লোকে সময়ে সময়ে কেইটামান নিৰ্দ্দিষ্ট পৰিয়ালৰ ঘৰে ঘৰে গৈ তেওঁলোকক ধৰ্মজ্ঞান দিছিল আৰু সেই পৰিয়ালকেইটাই ব্যক্তিজনক গুৰুসদৃশ জ্ঞান কৰিছিল। সেইবাবেই বোধহয় এই প্ৰথাটোক স্থানীয় লোকসকলে ‘শিষ্য শৰণ কৰোৱা’ বুলি কয়। এই প্ৰথা বৰ্তমানো সম্পূৰ্ণৰূপে নাইকিয়া হোৱা নাই। ইয়াৰ বিনিময়ত তেওঁলোকে সেই পৰিয়ালবোৰৰ পৰা দক্ষিণা হিচাবে কিছু ধন বা খেতি-বাতিত উৎপন্ন হোৱা ধান, শাক-পাচলি ইত্যাদি লাভ কৰিছিল আৰু ইয়াৰ দ্বাৰাই তেওঁলোকে জীৱিকা নিৰ্বাহ কৰিছিল।\nসৰু কৈহাটী নামঘৰৰ ভিতৰভাগ\nশ্ৰী শ্ৰী হৰিদেৱৰ সত্ৰ হোৱা হেতুকেই গাঁৱখনত গুৰুজনাৰ তিথি তিনিদিনীয়াকৈ অতি ধুমধামেৰে পালন কৰা হয়। তিথিৰ আগদিনাখনক স্থানীয় ভাষাত ‘গন্ধ’ বোলে। সেইদিনাখন গাঁৱবাসীয়ে স্থানীয় গোঁসাইঘৰত চাকি-বন্তি জ্বলাই সকলোৰে মঙ্গল কামনা কৰে। প্ৰতিজন লোকৰ নামতে এগছিকৈ চাকি জ্বলোৱাটো এটা নিয়ম।\nসংস্কৃত ভাষাক দেৱভাষা বুলি কোৱা হয়। ভাৰতৰ আটাইবোৰ ধৰ্মগ্ৰন্থই এই ভাষাতেই ৰচিত। আনহে নালাগে, ইংৰাজ অহাৰ আগলৈকে ভাৰতবৰ্ষৰ শিক্ষাৰ মাধ্যমো আছিল সংস্কৃত। এইটোৱেই হেনো পৃথিৱীৰ সৰ্বাধিক শব্দভাণ্ডাৰ তথা নিখুঁত ব্যাকৰণেৰে সজ্জিত ভাষাও য’ত মহৰ্ষি পাণিণিৰ সময়ৰ পৰা এতিয়ালৈকে এটাও ব্যাকৰণৰ নিয়ম সালসলনি কৰিবলগীয়া হোৱা নাই।\nমহাপুৰুষ শ্ৰী শ্ৰী হৰিদেৱ তথা তেওঁৰ পূৰ্বপুৰুষসকল বেদজ্ঞ পণ্ডিত আছিল হেতুকেই সংস্কৃত ভাষা চৰ্চাই কৈহাটী সত্ৰকো চুই গৈছিল। গুৰুজনাৰ পূৰ্বপুৰুষ নৰোত্তম দ্বিজ কনৌজৰ অধিবাসী বেদজ্ঞ ব্ৰাহ্মণ আছিল। পিছত তেওঁ অসমলৈ আহি অশ্বক্লান্তত এখন টোল স্থাপন কৰি সংস্কৃত পঢ়াইছিল। অশ্বক্লান্ততেই গুৰুজনাৰ পিতৃ দ্বিজ অজনাভেও টোলত অধ্যাপনা কৰিছিল। শ্ৰী শ্ৰী হৰিদেৱৰ মূখ্য শিষ্য হৰিচৰণদেৱ আৰু তেওঁৰ পো-নাতিসকলো সংস্কৃত পণ্ডিত আছিল। সেই সময়ত ভাৰতৰ শিক্ষাৰ মাধ্যম আছিল সংস্কৃত আৰু এই ভাষা নজনাকৈ ভাগৱত শাস্ত্ৰ পঢ়ি শিষ্যসকলক ধৰ্মজ্ঞান দিয়াটো আছিল একেবাৰেই অসম্ভৱ।\nকৈহাটী সত্ৰত সংস্কৃত চৰ্চাৰ প্ৰথম প্ৰমাণ পোৱা যায় সংস্কৃত নাট ‘ধৰ্মোদয়’ৰ পৰা। নাটখন ৰচনা কৰিছিল অনন্ত মিশ্ৰৰ পুত্ৰ কৃষ্ণকান্তৰ নাতিয়েক ধৰ্মদেৱ গোস্বামীয়ে। ড° সত্যেন্দ্ৰনাথ শৰ্মাৰ “প্ৰাচীন অসমত সংস্কৃত চৰ্চাৰ থুলমূল আভাষ” প্ৰৱন্ধটোত উল্লেখ থকা মতে নাটকখন আছিল এক ঐতিহাসিক পটভূমিত ৰচিত পাঁচ অঙ্কীয়া সংস্কৃত নাটক। পটভূমি আছিল স্বৰ্গদেউ লক্ষ্মীসিংহৰ দিনত (১৭৬৮-১৭৮০) হোৱা মোৱামৰীয়া বিদ্ৰোহ। যুঁজখনত প্ৰথমতে আহোমৰ পৰাজয় হৈছিল যদিও পিছত পুনৰ আক্ৰমণ কৰি তেওঁলোকে জয়লাভ কৰে। নাটখনত অধৰ্মৰ পতন আৰু ধৰ্মৰ অভ্যুদয়ক দেখুওৱা হৈছে। ড° শৰ্মাদেৱে প্ৰৱন্ধটোত উল্লেখ কৰা মতে নাটখনৰ প্ৰথম অঙ্কৰ শেষ শ্লোকটো আছিল এনে ধৰণৰ –\nনমঃ কম্ৰপদাম্বুজে ভগৱতঃ শ্ৰীধৰ্মদেৱঃ কবিঃ\nযং সুতে কমলাপ্ৰিয়া ভগৱতী সংশুদ্ধবংশোদ্ভবা।\nলক্ষ্মীসিংহ নৰেশ্বৰস্য চৰিতে ধৰ্মোদয়ে নাটকে\nতস্যাসাৎ প্ৰথমাঙ্কএষা বিশদঃ কীৰ্ত্যুদ্ভবাঙ্গো মহান্।।\nসৰু কৈহাটী নামঘৰ\n১৯৫৯ চনৰ অসম সাহিত্য সভাৰ সভাপতি অতুলচন্দ্ৰ হাজৰিকাদেৱে তেখেতৰ ভাষণত এই নাটখন স্বৰ্গদেউ গৌৰীনাথ সিংহৰ দিনত লিখা বুলি উল্লেখ কৰিছিল যদিও ওপৰোক্ত শ্লোকটোৰ পৰা এইখন লক্ষ্মীনাথ সিংহৰ দিনতহে লিখা হৈছিল বুলি স্পষ্ট হয়। নাটখনৰ মূল পাণ্ডুলিপিটো লণ্ডনৰ “ইণ্ডিয়া হাউচ”ত সংৰক্ষণ কৰি ৰখা হৈছে। এই নাটখনেই কৈহাটী সত্ৰত সংস্কৃত ভাষা চৰ্চাৰ প্ৰথম ঐতিহাসিক প্ৰমাণ।\nউনবিংশ শতিকাৰ দ্বিতীয়াৰ্দ্ধত হংসধৰ গোস্বামী স্মৃতিৰত্ন বিদ্যাৰত্ন দেৱে কৈহাটীত এখন সংস্কৃত টোল স্থাপন কৰিছিল। তেতিয়া টোলসমূহ গুৰুকুল পদ্ধতিৰ আছিল অৰ্থাৎ অধ্যাপকৰ ঘৰতে পঢ়াশালি আৰু ছাত্ৰাবাস আছিল। নিজৰ খোৱা-লোৱাৰ খৰছ বহন কৰিব নোৱাৰা ছাত্ৰসকলে গুৰুগৃহতে খোৱা-বোৱা কৰিছিল আৰু তাৰ বিনিময়ত তেওঁলোকে গুৰুগৃহৰ যাৱতীয় কাম-কাজত সহায় কৰি দিছিল। অসমৰ বিভিন্ন প্ৰান্তৰ ছাত্ৰ এই টোলত অধ্যয়নৰ বাবে গৈছিল বুলি জনা যায়। টোলসমূহত অৱশ্যে কোনো নিদ্দিষ্ট পাঠ্যক্ৰম বা নিয়মীয়া পৰীক্ষা পদ্ধতি নাছিল। শিক্ষাৰ উদ্দেশ্য আছিল সু চৰিত্ৰসম্পন্ন ব্যক্তিৰ গঢ় দিয়া। এওঁলোকৰ মাজত কিছুমানক আদৰ্শ শিক্ষক আৰু আন কিছুমানক মাঙ্গলিক কাম-কাজত পণ্ডিত কৰি তুলি সমাজত শুদ্ধাচাৰ প্ৰচাৰ কৰাই আছিল টোলসমূহৰ প্ৰধান উদ্দেশ্য। টোলৰ শিক্ষক অৰ্থাৎ গুৰুজনে পাঠদানৰ সময়তে ছাত্ৰসকলৰ প্ৰতিভাৰ বুজ লৈছিল আৰু মাজে-সময়ে ছাত্ৰসকলৰ জ্ঞানৰ পৰীক্ষাও লৈছিল। ১৯২৬ চনত ‘অসম সংস্কৃত বোৰ্ড’ গঠন হোৱাৰ পিছৰেপৰা নিয়মিতভাৱে আদ্য, মধ্য আৰু উপাধি – এই তিনিটা পাঠ্যক্ৰমত পৰীক্ষা লোৱা প্ৰথা প্ৰচলন কৰা হয়। বোৰ্ড গঠন হোৱাৰ সময়লৈকে টোলৰ অধ্যাপকসকলে কোনো মাহিলী দৰমহা পোৱা নাছিল। আনকি বোৰ্ড গঠন হোৱাৰ পিছতো ছাত্ৰই পৰীক্ষা পাছ কৰাৰ ওপৰত ভিত্তি কৰিহে মাহিলী তিনি টকাৰপৰা আঠ টকালৈ বেতন হিচাপে তেওঁলোকক দিয়া হৈছিল। ছাত্ৰসকলে গুৰুক কোনো দক্ষিণা দিব নালাগিছিল।\nচ’ত মাহৰ প্ৰথম দিনটোৰ পৰা ছাত্ৰসকলে ৬-৭ জনৰ একো একোটা সৰু সৰু গোটত বিভক্ত হৈ মানুহৰ ঘৰে ঘৰে গৈ সুমধুৰ সুৰেৰে আশীৰ্বাদসূচক শ্লোক গাই ফুৰিছিল আৰু ঘৰৰ গৃহস্থই সামৰ্থ অনুযায়ী তেওঁলোকক দক্ষিণা দি সেৱা জনাই বিদায় দিছিল। সাত দিন এইদৰে কটাই অষ্টম দিনাখন উভতি আহি দুপৰীয়াৰ সাজ গুৰুৰ ঘৰত খাই আবেলি চোতালত পীৰা পাৰি গুৰুক আসনত বহুৱাই সংগৃহীত ধনখিনি গুৰুৰ চৰণত অৰ্পণ কৰি আশীৰ্বাদ লৈছিল। এই প্ৰথাটো “চ’ত ফুৰা” নামেৰে জনাজাত আছিল। চ’ত ফুৰা সময়ত ছাত্ৰসকলে গোৱা এটি শ্লোক এনে ধৰণৰ:\nনিবস্তু তব গৃহে নিশ্চলা সিন্ধুপুত্ৰী\nপ্ৰৱিশিত ভূজ যুগ্মে চণ্ডিকা বৈৰহন্ত্ৰী।\nবিকসতু মুখ পদ্মে ভাৰতী শুভ্ৰকান্তী\nনচলতু তব চিত্তং পাদপদ্মাণ্মুৰাৰেঃ ।।\nঅৰ্থাৎ “আপোনাৰ ঘৰত লক্ষ্মীদেৱীৰ স্থায়ী নিবাস হওক, আপোনাৰ বাহুত বৈৰীনাশিনী চণ্ডিকা দেৱী প্ৰৱেশ কৰক, পদুম ফুলৰ দৰে সুন্দৰ আপোনাৰ মুখমণ্ডলত সৰস্বতী দেৱী বিৰাজ কৰক আৰু আপোনাৰ চিত্ত মুৰাৰীৰ পাদপদ্মৰ পৰা কেতিয়াও আঁতৰি নাযাওক।”\nভাৰতত অতীজৰে পৰা চলি অহা এটি বিজ্ঞানসন্মত চিকিৎসা পদ্ধতি আয়ুৰ্বেদ। ইয়াৰ বিষয়ে নিশ্চয় নকৈ বঢ়াই কোৱাৰ প্ৰয়োজন নাই। উনৈশ শতিকাৰ মাজভাগৰ পৰা কুৰি শতিকাৰ মাজভাগলৈ কৈহাটী গাঁৱত নিয়মিত এই আয়ুৰ্বেদ শাস্ত্ৰৰ চৰ্চা হৈছিল। এইখিনি সময়ক কৈহাটীৰ আয়ুৰ্বেদ চৰ্চাৰ সোণালী যুগ বুলি ক’ব পাৰি। গাঁৱৰ থকা কেইজনমান আয়ুৰ্বেদ বিশাৰদৰ চিকিৎসাই গাঁৱখনৰ পৰিধি ভাঙি সৰুক্ষেত্ৰী, বৰক্ষেত্ৰী, বাঁহজানী, ধৰ্মপুৰ আদিলৈকে প্ৰসাৰ লাভ কৰিছিল। উপযুক্ত তথা দক্ষ চিকিৎসকৰ অভাৱ, কবিৰাজসকলে আপোনজন বুলি জ্ঞান কৰি কৰা চিকিৎসা তথা তেওঁলোকৰ নূন্যতম মাননিৰ বাবেই বোধহয় সেই সময়ত এই কবিৰাজী চিকিৎসা পদ্ধতিয়ে জনপ্ৰিয়তা লাভ কৰিছিল। অৱশ্যে এই চৰ্চা সত্ৰৰ গোঁসাই (গোস্বামী উপাধিৰ লোকসকল) ৰ মাজতে সীমাবদ্ধ আছিল বুলি ক’ব পাৰি। চিকিৎসকসকল নাড়ীজ্ঞান, দ্ৰব্যগুণ আৰু শৰীৰ চৰ্চা – এই তিনিওটা বিষয়তে পাৰ্গত আছিল।\nকৈহাটীত আয়ুৰ্বেদ চৰ্চাৰ পাতনি মেলিছিল স্বৰ্গীয় ভূধৰ গোস্বামীয়ে। আয়ুৰ্বেদ চৰ্চাৰ লগতে তেখেতে বেজালিও কৰিছিল দেখি গাঁৱবাসীৰ মাজত ‘ওজা গোঁসাই’ নামে পৰিচিত আছিল। আন কেইগৰাকীমান নামজ্বলা কবিৰাজ হ’ল ৺ অমৃত নাৰায়ণ গোস্বামী ওৰফে মেম্বৰ গোঁসাই, ৺ বসুদেৱ গোস্বামী ওৰফে বসু গোঁসাই, ৺ ৰজত চন্দ্ৰ গোস্বামী, ৺ বেণুধৰ গোস্বামী ওৰফে মলু গোঁসাই, ৺ দীনবন্ধু দেৱ গোস্বামী ওৰফে ডাক্তৰ গোঁসাই, ৺ নৰনাৰায়ণ গোস্বামী ইত্যাদি। ইয়াৰে আটাইকেইজনৰে মূল কবিৰাজী বিদ্যাত ব্যুৎপত্তি থকাৰ উপৰিও প্ৰতিগৰাকীয়েই এক বিশেষ বিশেষ ৰোগ বা চিকিৎসা পদ্ধতিৰ বিশাৰদস্বৰূপ আছিল। উদাহৰণস্বৰূপে অমৃত নাৰায়ণ গোস্বামীদেৱৰ এক বিশেষ চিকিৎসা পদ্ধতি আছিল – মূমূৰ্ষু অৱস্থাৰ ৰোগীৰ ক্ষেত্ৰত ৰোগীৰ তালু ফুটাই সাপৰ বিষৰ পৰা প্ৰস্তুত কৰা এবিধ বিশেষ ঔষধ তাত প্ৰয়োগ কৰি কৰা চিকিৎসা। আনহাতে বসুদেৱ গোস্বামী আছিল শিশুৰোগত সিদ্ধহস্ত। ৰোগীৰ নাড়ীস্পন্দন পৰীক্ষা কৰি ৰোগীয়ে খোৱা অপথ্যৰ বিষয়ে জানিব পৰাটো আছিল তেখেতৰ আন এক গুণ। একেদৰে ৰজত গোস্বামী বিখ্যাত আছিল মানসিক ৰোগৰ চিকিৎসাৰ বাবে।\nনিজৰ ঠাইখনক কোনোৱে কিমান ভাল পাব পাৰে তাৰ এটা উদাহৰণ হ’ল নৰনাৰায়ণ গোস্বামীদেৱ। নৱম শ্ৰেণীত থাকোঁতে পঢ়াশুনা কাতি কৰি থৈ বঙ্গীয় সংস্কৃত পৰিষদৰ অধীনত সাংখ্য আৰু ব্যাকৰণৰ উপাধি লাভ কৰিছিল তেওঁ। তাৰপিছত কলিকতালৈ গৈ তাত আঠ বছৰ অধ্যয়ন কৰি শ্যামাদাস বৈদ্যশাস্ত্ৰ পীঠৰ পৰা দ্বিতীয় স্থান লাভ কৰি বৈদ্যশাস্ত্ৰী উপাধি লাভ কৰে। অধ্যয়ন সমাপ্ত কৰিও কোনো উচ্চপদ বা চাকৰিৰ আশা নকৰি তেওঁ নিজ গাঁৱলৈ ঘূৰি আহি চিকিৎসা আৰম্ভ কৰে। গুৱাহাটীত আয়ুৰ্বেদিক মহাবিদ্যালয় স্থাপন হোৱাৰ সময়ত তেখেতক তাৰ উপাধ্যক্ষৰ পদত অধিস্থিত কৰা হৈছিল। কিন্তু এই চাকৰি ইস্তফা দি তেওঁ নলবাৰীলৈ ঘূৰি গৈ চিকিৎসাসেৱা অব্যাহত ৰাখে।\nজাতীয়তাবাদ মানে আমি কি বুজোঁ বাৰু? নিজৰ দেশ, ৰাজ্য, গাঁৱ বা লোকসকলৰ প্ৰতি মৰম বা ভালপোৱাই জাতীয়তাবাদ নহয় জানো? সততে ৰাজপথত শ্লোগান দি বা আন্দোলন কৰি সাব্যস্ত কৰিব বিচৰা জাতীয়তাবাদৰ তুলনাত চৰকাৰী চাকৰিৰ পৰা পদত্যাগ কৰি এনেদৰে নিজৰ অঞ্চলটোৰ লোকসকলৰ সেৱাত ব্ৰতী হোৱাটোহে প্ৰকৃত জাতীয়তাবাদ যেন বোধ হয়।\nঢুলীয়াৰ কথা উল্লেখ নকৰিলে কৈহাটীৰ কাহিনীটো নিশ্চয়কৈ আধৰুৱা হৈ ৰ’ব। কৈহাটীৰ ঢুলীয়া কামৰূপীয়া ঢুলীয়াৰ অংশবিশেষ। গাঁৱৰ স্থানীয় ভাষাত ঢুলীয়াক “ভাইৰা” বোলা হয়।\nবিংশ শতিকাত অসমত প্ৰায় ৩০ টা বিভিন্ন ঢুলীয়াৰ দল আছিল বুলি প্ৰবাদ আছে। এইবোৰৰ ভিতৰত বিখ্যাত আৰু জনপ্ৰিয় আছিল কৈহাটীৰ ঢুলীয়া। আন কেইটামান জনপ্ৰিয় ঢুলীয়াৰ দল হ’ল বালিলেচা, অগ্নিশাল, ডিমৰীয়া, চান্দুকুছি, বৰ্ণি ইত্যাদি। এই ঢুলীয়াসকলে প্ৰধানতঃ পুৰণি আখ্যানসমূহ আৰু লগতে আন আন সামাজিক বা আৰ্থসামাজিক ঘটনাসমূহ ব্যঙ্গৰূপত পৰিবেশন কৰি ৰাইজক হাঁহিৰ খোৰাক যোগায়। তাৰোপৰি তেওঁলোকে আন আন ধেমেলীয়া অভিনয়ো কৰে।\nঢুলীয়া শব্দটো আহিছে ঢোল শব্দটোৰ পৰা। ঢুলীয়াসকলৰ প্ৰধান সাংগিতিক আহিলা হ’ল ঢোল। ঢুলীয়া দলটোত প্ৰধান ভাৱৰীয়াজনক সহায় কৰাকৈ দুজন সহযোগী আৰু এজন সূত্ৰধাৰ থাকে। সূত্ৰধাৰজনে ভাৱৰীয়াসকলৰ পৰিচয় কৰাই দিয়াৰ লগতে কাহিনীটোৰ আঁত ধৰি যায়। বেছিভাগ ঢুলীয়াৰেই সংলাপসমূহৰ কোনো লিখিত ৰূপ নাথাকে। তেওঁলোকৰ ইজনে সিজনৰ লগত তাৎক্ষাণিক ভাবে কৰিব পৰা মনঃসংযোগ আৰু উপস্থিত বুদ্ধি প্ৰয়োগৰ দ্বাৰাই এই অভিনয়সমূহ কৰে। ৰূপসজ্জাৰ বাবে তেওঁলোকে স্থানীয় গছ-গছনিৰ পাতৰ পৰা তৈয়াৰী ৰং, চাউলগুৰি আদি; দাড়ি-মোচৰ বাবে আটা বা ময়দাৰ লেপন, আৰু সাজ-সজ্জাৰ বাবে খেৰকুটা বা আন তেনে ধৰণৰ বস্তুহে ব্যৱহাৰ কৰিছিল।\nকৈহাটীৰ জনপ্ৰিয় ঢুলীয়া মোহন ভাৱৰীয়া (প্ৰকৃত নাম মোহন চন্দ্ৰ বৰ্মন) আৰু নিততি ভাৱৰীয়া (প্ৰকৃত নাম নিততি ভৰালী)ৰ নাম নুশুনা লোক চাগে খুব কমেই ওলাব। তীব্ৰ আৰ্থিক দৈন্যৰ মাজত পেটত গামোচা বান্ধি হ’লেও ঢুলীয়া সংস্কৃতিক এক উচ্চ শিখৰলৈ নিবলৈ আহোপুৰুষাৰ্থ কৰিছিল মোহন-নিততি আৰু তেওঁলোকৰ সহযোগীসকলে। বিভিন্ন খুহুতীয়া কথা তথা ঢোল বাদনৰ অভূতপূৰ্ব শৈলীৰে কৈহাটীৰ লগতে গোটেই ভাৰতবৰ্ষতেই ঝংকাৰ তুলিছিল এওঁলোকে। ২০০০ চনত মোহন ভাৱৰীয়াৰ জীৱনক লৈ পৰিচালক হেমন্ত দাসে নিৰ্মাণ কৰি উলিওৱা “কৈহাটীৰ ঢুলীয়া” চলচিত্ৰখনে নতুন দিল্লীত অনুষ্ঠিত ৪৭ তম আন্তঃৰাষ্ট্ৰীয় চলচিত্ৰ মহোৎসৱৰ নৃতত্ব শিতানত ৰজত কমল বঁটা লাভ কৰিছিল।\nপ্ৰাক-শঙ্কৰী যুগৰপৰাই অসমত ওজাপালি প্ৰচলিত হৈ অহা বুলি প্ৰবাদ আছে। ‘ওজা’ শব্দটো গুৰু অৰ্থত আৰু ‘পালি’ শব্দটো শিষ্য বা সহকাৰী অৰ্থত ব্যৱহৃত হয়। ওজাই পালিৰ সহযোগত পৰিবেশন কৰা নৃত্য-গীত সম্বলিত অনুষ্ঠানেই ওজাপালি। এজন ওজা আৰু পাঁচ-ছয়জন পালিৰদ্বাৰা এটা ওজাপালিৰ দল গঠিত হয়। ওজাজনে ‘দিহা’ৰে আৰম্ভ কৰা কোনো এটা পৌৰাণিক কাহিনী বা আখ্যান বিভিন্ন ৰাগত গায় আৰু হাতৰ বিভিন্ন মুদ্ৰা প্ৰদৰ্শন কৰি নৃত্য কৰে। পালিসকলে সেই গীতটি ওজাৰ লগে লগে দোহাৰি যায়। পালিসকলৰ মুখ্য পালিজনক ‘ডাইনা পালি’ বোলে।\nকৈহাটীত ওজাপালিৰ আৰম্ভনি প্ৰায় ৮০/৯০ বছৰ আগতে হোৱা বুলি ক’ব পাৰি। কৈহাটীৰ কাষৰ বেলশৰ গাঁৱৰ ৺ নৰোৰাম ওজাৰ গীত-পদ, নৃত্য আদি দেখি তেওঁলোকৰ অনুকৰণত কৈহাটীতো কেইটামান দল গঢ়ি উঠিছিল। এই দলসমূহে কামৰূপ, গোৱালপাৰা আৰু দৰং জিলাত ৰাইজৰ বিপুল সমাদৰ লাভ কৰিছিল। কেইজনমান জনপ্ৰিয় ওজা হ’ল ধাতুৰাম ৰাজবংশী (ধাতু ওজা নামে পৰিচিত), সণোৰাম বৰ্মন (সণো ওজা) আদি।\nকৈহাটী গাঁৱৰ প্ৰধানতঃ হীৰা সম্প্ৰদায়ৰ লোকসকল মৃৎ শিল্পৰ লগত জড়িত। ইয়াৰ প্ৰধান কেঁচামাল হ’ল হীৰা মাটি। বিভিন্ন নিত্য ব্যৱহাৰ্য্য সামগ্ৰী যেনে কলহ, চাকি, ধুনাদানি আদিৰ উপৰিও চালে চকুৰোৱা পুতলা, শৰাই, বঁটা আদি তৈয়াৰ কৰি উলিয়ায় এই শিল্পীসকলে। তাৰোপৰি এওঁলোকে মাটিৰদ্বাৰা “শিকাৰ” নামৰ এবিধ বিশেষ খাদ্য তৈয়াৰ কৰে। এই খাদ্যবিধ গৰ্ভৱতী তিৰোতাক খাবলৈ দিয়া হয়। তেওঁলোকৰ মতে শিকাৰ ভিজোৱা পানী খালে বায়ুচৰা ৰোগৰ পৰাও আৰোগ্য লাভ কৰিব পাৰি।\nএই শিল্পীসকলৰ এটা প্ৰধান উৎসৱ হ’ল পুতলা বিয়া। বহাগ বিহুৰ দ্বিতীয় দিনা এই উৎসৱ পালন কৰা হয়। বেলেগ বেলেগ দুঘৰ মানুহৰ এঘৰত মাটিৰে সজা পুতলা দৰা আৰু আনঘৰত মাটিৰ কইনা সজাই হিন্দুসকলৰ বিবাহ পদ্ধতিৰে এই বিবাহ সম্পন্ন কৰা হয় আৰু বহাগ বিহুৰ শেষৰ দিনা এই বিবাহ সমাপ্ত কৰা হয়।\nকিছু ব্যক্তিগত অনুভৱ:\nব্ৰাহ্মণ-গোঁসাই, হীৰা আদিৰ দৰে কথাবোৰ ওলালেই সততে উচ্চাৰিত হৈ থকা জাতিভেদ বা উচ্চ-নীচৰ ছবিখনহে প্ৰথমতে মনলৈ আহে। কিন্তু ক্ষন্তেকৰ বাবে হ’লেও এই ছবিখন মনৰ পৰা আঁতৰাই আন এক দৃষ্টিকোণৰ পৰাও কথাখিনি চাব পাৰি। সেয়া হ’ল – কৰ্মবিভাজন। এটা পুখুৰীত এবিধ মাত্ৰ মাছৰ পোণা দিয়াতকৈ তিনিবিধ বেলেগ বেলেগ মাছৰ পোণা এনেদৰে দিব পাৰি যাতে এবিধে পুখুৰীটোৰ ওপৰৰ স্তৰৰ খাদ্য খায়, আনবিধে মাজৰ স্তৰৰ আৰু শেষৰবিধে তলৰ স্তৰৰ। ফলত সিহঁতৰ মাজত খাদ্যৰ বাবে কেতিয়াও অৰিয়াঅৰি নহ’ব আৰু মাছৰ উৎপাদনো বাঢ়িব। কিন্তু তাৰমানেই ওপৰৰ স্তৰৰ মাছবিধক উৎকৃষ্ট আৰু তলৰবিধক নিকৃষ্ট বুলি বিবেচনা কৰিব নোৱাৰি। একেদৰে এই গাঁৱখনৰ বিভিন্ন লোকসকলো বেলেগ বেলেগ কামত জড়িত হৈ থকাৰ বাবেই বোধহয় কামৰ বাবে কাৰো মাজত অৰিয়াঅৰি, কাজিয়া-পেচাল হোৱাৰ ঘটনা এতিয়ালৈকে ঘটা নাই। তাৰোপৰি বিভিন্ন লোকসকলে পালন কৰা ভিন ভিন ধৰ্মীয়, সাংস্কৃতিক অনুষ্ঠানবোৰৰ বাবেই গাঁৱখন বিভিন্ন লোকাচাৰ আৰু ধৰ্মীয় পৰম্পৰাসমূহৰো মিলনস্থলী।\nতথ্য-প্ৰযুক্তিৰ অভূতপূৰ্ব উন্নতিৰ লগে লগে নতুন নতুন চিকিৎসা পদ্ধতিৰ উদ্ভৱ, যন্ত্ৰৰ সহায়ত অতি সহজতে তথা সুলভ মূল্যতেই বিভিন্ন সামগ্ৰীৰ নিৰ্মাণ সম্ভৱ হোৱা, সংস্কৃত ভাষাটোক আওকলীয়া বুলি পাঠ্যক্ৰমৰ ঐচ্ছিক পৰ্য্যায়লৈ ঠেলি পঠিওৱা আদি কাৰণবোৰৰ বাবেই কৈহাটীৰ আয়ুৰ্বেদ চৰ্চা, মৃৎ শিল্প, সংস্কৃত চৰ্চা আদি বিষয়বোৰে মৃত্যুৰ ক্ষণ গণিছে। কেইগৰাকীমান মুষ্টিমেয় ব্যক্তিয়ে এতিয়াও বংশানুক্ৰমিকভাৱে চলি অহা এই বিদ্যাসমূহ জীয়াই ৰখাৰ আপ্ৰাণ চেষ্টা চলাইছে যদিও এই ক্ষেত্ৰত নৱপ্ৰজন্মৰ বেছিভাগৰেই সঁহাৰি সন্তোষজনক নহয়। একেদৰে ঢুলীয়া-ওজাপালি চাবলৈ ৰাইজৰ অনীহা তথা কলাকাৰসকলৰ আৰ্থিক দৈন্যৰ বাবেই এইসমূহৰ স্থিতিও খুব এটা সন্তোষজনক বুলিব নোৱাৰি। অসমীয়া বৰ্ণমালাৰ এটি মাত্ৰ আখৰ ‘ৱ’ৰ অভাৱতে এদিন ভাষাটো বিলুপ্তিৰ গৰাহত পৰিবলগীয়া হৈছিল। পুৰণি-আওকলীয়া বুলি এনে ধৰণৰ আটাইবোৰ বিষয় এৰিবলৈ হ’লে সংস্কৃতি-সভ্যতাৰ বুটাবছা চাদৰখনো জানো লাহে লাহে উৱলি নাযাব? এখন সৰু গাঁৱতেই সত্ৰৰ ধাৰ্মিক পৰিবেশ, আয়তীসকলৰ নাম-প্ৰসঙ্গৰ পৰা আৰম্ভ কৰি আয়ুৰ্বেদ চিকিৎসা, সেই তাহানিতেই কৰা নাট্য চৰ্চা, সংস্কৃত চৰ্চা, মৃৎ শিল্প, ঢুলীয়া-ওজাপালি আদিৰ দৰে ভিন্ন ভিন্ন বিষয়ৰ সমাহাৰ নিশ্চয়কৈ বিৰল। অতীজৰ অতি ভিতৰুৱা, জয়াল বুলি ভবা গাঁৱখনতেই যদি আহি কোনোৱে টোল, সত্ৰ স্থাপন কৰিবলৈ সমৰ্থ হৈছিল, ব্যক্তিগত লাভালাভৰ কথা বেছি চিন্তা নকৰি অলপ চেষ্টা কৰিলেই এতিয়াৰ প্ৰজন্মই এই বিষয়সমূহ আনকি জীয়াই ৰাখিবলৈকো সমৰ্থ নহ’বনে?\nকৈহাটী নিম্ন বুনিয়াদী বিদ্যালয়ৰ শতবাৰ্ষিকী উপলক্ষে প্ৰকাশিত স্মৃতিগ্ৰন্থখনিৰ নিম্নলিখিত প্ৰৱন্ধকেইটা –\nক) “কৈহাটী : অতীত আৰু বৰ্তমান” – প্ৰতাপ চন্দ্ৰ গোস্বামী\nখ) “সংস্কৃত চৰ্চা আৰু কৈহাটী সত্ৰ” – সৰ্বেশ্বৰ গোস্বামী\nগ) “কৈহাটীত আয়ুৰ্বেদ চৰ্চা : এক আনুষঙ্গিক বিশ্লেষণ” – ভূপেন্দ্ৰ কুমাৰ গোস্বামী\nঘ) “কৈহাটীৰ ওজাপালি আৰু ইয়াৰ ইতিবৃত্ত” – নৰেন বৰ্মন\nঙ) মৃৎ শিল্প আৰু কৈহাটী – লক্ষ্মী বৰ্মন\nবি. দ্ৰ: প্ৰৱন্ধটো যুগুত কৰাৰ সময়ত বিভিন্ন তথ্যৰ যোগান ধৰা ৰূপম গোস্বামী আৰু পাৰ্থপ্ৰতিম গোস্বামীলৈ আন্তৰিক কৃতজ্ঞতা জনাইছোঁ।\nPosted by স্যামন্ত কুমাৰ গোস্বামী at 23:19\nঅনন্ত মোহন শৰ্মা 18 April 2016 at 11:13\nSundar lekha . Val lagil\nঅনন্ত মোহন শৰ্মা 18 April 2016 at 11:14\nস্যামন্ত কুমাৰ গোস্বামী4June 2017 at 00:33\nধন্যবাদ ছাৰ !


ৰোহিত পত্নীৰে ভাকুটকুট! কি চলিছে আইপিএলত? -\nHomeক্ৰীড়াৰোহিত পত্নীৰে ভাকুটকুট! কি চলিছে আইপিএলত?\nৰোহিত পত্নীৰে ভাকুটকুট! কি চলিছে আইপিএলত?\nনতুন দিল্লীঃ আইপিএলৰ চলিত ছিজনত প্লে’অফৰ পৰা বঞ্চিত হোৱাৰ শংকাত মুম্বাই ইণ্ডিয়ানছ! দলটোৰ শোচনীয় প্ৰদৰ্শনে নিশ্চিতভাৱে অধিনায়ক ৰোহিত শৰ্মাক আমনি কৰিছে। অৱশ্যে, এই উৎকণ্ঠাৰ মাজতো অনুৰাগীসকলৰ মুখত হাঁহিৰ খোৰাক দিয়াৰ চেষ্টা কৰিছে ৰোহিতে। শেহতীয়াকৈ ৰোহিত শৰ্মাই ইনষ্টাগ্ৰামত এটা ভিডিঅ’ শ্বেয়াৰ কৰিছে। ভিডিঅ’টোত পত্নী ৰিতিকাৰ সৈতে প্ৰেংক কৰা দেখা গৈছে ৰোহিতক। ৰোহিতৰ এই কাণ্ডৰ বিষয়ে অৱগত নাছিল পত্নী ৰিতিকা। ৰোহিতে ধেমালি কৰা সময়ত ভয়ত কঁপি উঠা দেখা গৈছিল ৰোহিত পত্নীক। উল্লেখ্য যে, ৰোহিত আৰু ৰিতিকা বৰ্তমান সংযুক্ত আৰব আমিৰাত আছে।\nআইপিএলৰ অন্যতম সফল দল মুম্বাই ইণ্ডিয়ানছক নেতৃত্ব দিছে ৰোহিতে। ২০১৮ৰ পাছত প্ৰথমবাৰৰ বাবে প্লে’অফৰ দৌৰৰ পৰা মুম্বাই ইণ্ডিয়ানছ বাহিৰ হোৱা দেখা গৈছে। মুম্বাই ইণ্ডিয়ানছে ১২খন খেলত এতিয়ালৈকে মাত্ৰ ৫খন খেলতহে জয়লাভ কৰিছে। পৰৱৰ্তী খেলখনত ৰাজস্থান ৰয়েলছৰ বিৰুদ্ধে অৱতীৰ্ণ হ’ব মুম্বাই। মুম্বাই-ৰাজস্থান দুয়োটা দলে লাভ কৰিছে সমসংখ্যক পইণ্ট। ইফালে কলকাতা নাইট ৰাইডাৰ্ছে ১৩খনৰ ভিতৰত ৬খনতে জয়লাভ কৰিছে। উন্নত ৰানৰেটৰ বাবে প্লে’অফত প্ৰৱেশৰ বাবে সাজু হৈছে কলকাতা। অৱশ্যে, হাতত সুযোগ আছে মুম্বাইৰ। মুম্বাইয়ে যদি অন্তিম দুখন লীগ খেলত জয়লাভ কৰে তেন্তে প্লে’অফলৈ উন্নীত হ’ব পাৰে দলটো। আজি ৰাজস্থান ৰয়েলছৰ বিৰুদ্ধে অৱতীৰ্ণ হ’ব দলটো। পৰৱৰ্তী খেলখন ছানৰাইজাৰ্ছ হায়দৰাবাদৰ বিৰুদ্ধে খেলিব ৰোহিত ব্ৰিগেডে।\nPrevious article‘THE HIMALAYAN FILM FESTIVAL’ত সন্মানিত দুই অসম সন্তান, কোনে লাভ কৰিলে বিশেষ বঁটা?\nNext articleআইপিএল সমৰত দুই প্ৰতিদ্বন্দ্বী, কোনে মাৰিব বিজয়ী হাঁহি?


ৰূপোপজীৱিনী বনাম দেহোপজীৱিনী (প্ৰাপ্তবয়স্কৰ যৌনজ্ঞান গ্ৰন্থ) : ড. ধনমণি কলিতা - মণিকূট\nHomeগ্ৰন্থ সমালোচনাৰূপোপজীৱিনী বনাম দেহোপজীৱিনী (প্ৰাপ্তবয়স্কৰ যৌনজ্ঞান গ্ৰন্থ) : ড. ধনমণি কলিতা\nFebruary 15, 2019 rdcpb গ্ৰন্থ সমালোচনা 0\nগ্ৰন্থৰ নাম- ৰূপোপজীৱিনী বনাম দেহোপজীৱিনী\n(প্ৰাপ্তবয়স্কৰ যৌনজ্ঞান গ্ৰন্থ)\nআলোচক- ড. ধনমণি কলিতা\nগৱেষণা সহযোগী, অমিয় কুমাৰ দাস সামাজিক পৰিৱৰ্তন আৰু বিকাশ প্ৰতিষ্ঠান।\nদাম- ১৫০ টকা\nপ্ৰথমতে তিনিটা কাহিনী-\nদুবছৰমান আগতে এদিন দুজন বন্ধুৱে পাণবজাৰৰ আনন্দ প্ৰকাশনৰ বিপণীলৈ গৈ কেইখনমান কিতাপ কিনিলে। দুজনৰ এজনৰ ঘৰ বঙাইগাওঁত আৰু আনজনৰ চন্দ্ৰপুৰত। দুই বন্ধু ইতিহাসৰ ছাত্ৰ আৰু গুৱাহাটী বিশ্ববিদ্যালয়ত গৱেষণা কৰি আছিল। লগতে দুই বন্ধু তেতিয়া কৰ্মসূত্ৰে কলেজৰ সহকাৰী অধ্যাপক। কিতাপ কিনি দুই বন্ধু ঘৰা-ঘৰি হল। ৰেলত বঙাইগাওঁলৈ অহা যোৱা কৰা বন্ধুৱে নতুনকৈ কিনা কিতাপ এখন পঢ়িবলৈ ললে। প্ৰথম প্ৰবন্ধটো পঢ়াৰ পিচত দ্বিতীয়টো প্ৰবন্ধটো পঢ়িবলৈ লৈ বন্ধু অবাক। একে উশাহতে প্ৰবন্ধটো পঢ়ি বন্ধুলৈ ফোন লগালে আৰু সেই প্ৰবন্ধটো তৎক্ষণাত পঢ়িবলৈ দিলে। চন্দ্ৰপুৰৰ বন্ধুৱেও একে উশাহতে পঢ়ি বঙাইগাওঁৰ বন্ধুক ফোন- আৰে কি লিখিছে দেখোন, সাংঘাটিক।…\nওপৰৰ কাহিনীটোৰ লগতেই জড়িত আন এক কাহিনী । বঙাইগাওঁৰ বন্ধু এইবাৰো ট্ৰেইনত, গন্তব্যস্থান কলকাতা। গৱেষণাৰ কিছু তথ্য সংগ্ৰহৰ বাবে সেই যাত্ৰা। যাত্ৰা বিৰক্তিকৰ নহবৰ বাবে লগত লৈ গৈছিল দুখনমান কিতাপ, তাৰে এখন ওপৰত উল্লেখ কৰা কিতাপখন। বন্ধুৰ সহযাত্ৰী এগৰাকী দৰ্শণৰ অধ্যাপিকা, তেৱো যাব কলকাতা। দিঘলীয়া যাত্ৰা, গতিকে কথা-বতৰা পতা হল তেওঁলোকৰ। বন্ধুৱে সেই কিতাপখনৰ অন্য এটা অধ্যায় পঢ়ি আছিল, কৌতুহলবশত অধ্যাপিকাই কিতাপখন এবাৰ পঢ়ি চাব বিচাৰিলে। কিছু সময় ওপৰে ওপৰে প্ৰথম অধ্যায়টো পঢ়ি দ্বিতীয় অধ্যায়টো অলপ পঢ়ি ক’লে – তোমাৰ বয়টা খুব Sweet মনে হলো না (তোমাৰ কিতাপখন খুব এটা Sweet যেন নালাগিল) !\nবয়সন্ধিকালত… ইংৰাজী নববৰ্ষ উপলক্ষে এজনী বান্ধৱীয়ে এখন নতুন ডায়েৰী উপহাৰ দিছিল। তাত প্ৰথম জানুৱাৰীৰ পাতটোত বান্ধৱীৰ ধুনীয়া গোটা হাতৰ আখৰেৰে ইংৰাজীত লিখা আছিল Think pure thoughts । কিমান যে জোৰ আছিল কথাটোত ! হয়তো সেয়া মৃদু সমালোচনাও আছিল। নিজৰ তৰ্কপ্ৰিয় স্বভাৱ সত্বেও কিন্তু বান্ধৱীক সুধিবলৈ চেষ্টা নকৰিলো কি আছিল সেই pure thoughts। সাহস নোহোৱাৰ কাৰণটো আছিল তেতিয়া ধাৰণা আছিল যে impure বুলিলেই যৌন বিষয়ক কিবা কথা ।… এনে কথাবোৰ মনলৈ আহিছে Thomas Laqueur-ৰ নতুন গ্ৰন্থ Solitary Sex: A Cultural History of Musterbation পঢ়িবলৈ লয়।… ইচ্ছা হল বঙালী পাঠকক এই গ্ৰন্থ সম্বন্ধে কিছু কথা জনোৱাৰ। কিতাপখনৰ বিষয়বস্তু নামটো দেখিলেই গম পায়, সেয়া হল হস্তমৈথুন। কোনো কোনোৱে হয়তো নাক কোঁচাই কব – এয়া কি গৱেষণাৰ বিষয় হল নেকি, কোনোৱে হয়তো ৰুচিবোধৰ প্ৰতি প্ৰশ্ন তুলিব, বা নীতিৰ কথা, সামাজিকভাৱে শোভনীয়-অশোভনীয় আদি বিষয়ৰ কথা উলিয়াব। পশ্চিমৰ ফালে যৌন বিষয়ক কথাবোৰ মুকলিকৈ আলোচনা হয়, আমাৰ ইয়াৰ দৰে নহয়। আমাৰ ইয়াত আনৰ উপাৰ্জন সম্বন্ধে যি কৌতুহল দেখুওৱা হয় তাকহে পশ্চিমৰ দেশবোৰত অৰুচিকৰ বুলি গণ্য কৰা হয়। … নিজৰ গৱেষণা সম্বন্ধে Laqueur-এ লিখিছে- It is the most prevalent social activity, and it is still the one that people are more reluctant to speak about, one of the very few truly discomfiting things to air in public…Only questions about personal income …[Occasion] similar resistance.’\nএই কাহিনীটো আচলতে এটা প্ৰবন্ধৰ কিছু অংশ। তাক আৰু দিঘলীয়া নকৰি পোনে পোনে আলোচ্য গ্ৰন্থখনলৈ অহা যাওঁক।\nৰূপোপজীৱিনী বনাম দেহোপজীৱিনী (প্ৰাপ্তবয়স্কৰ যৌনজ্ঞান গ্ৰন্থ) ঃ\nশিৰোণামত থকা কিতাপ খনৰ কথা কবলৈ গৈ এক দিঘলীয়া পাতনি মেলা হল। এতিয়া আৰু দিঘলীয়া কৰিব নোৱাৰি। তৃতীয় কাহিনীটোৰ কথকে কোৱাৰ দৰে বহুতে এনে বিষয়বস্তুক লৈ লেখা-মেলা কৰিলে অসমৰ পাঠক সমাজে লেখকৰ ৰুচিবোধ, সামাজিকভাৱে শোভনীয়-অশোভনীয় আদি কথাবোৰ অৱতাৰণা কৰাৰ ভয়ো নথকা নহয়। তেনে এক পৰিৱেশত প্ৰণৱজ্যোতি ডেকাৰ এই গ্ৰন্থখন বিষয়বস্তুৰ ফালৰ পৰা হয়তো এক কথা অসমীয়া ভাষাত বিৰল। দেহোপজিৱীনিক লৈ গল্প, উপন্যাস লিখা হৈছে কিন্তু শিৰোণামত ‘প্ৰাপ্তবয়স্কৰ যৌন জ্ঞান গ্ৰন্থ’ৰ দৰে উপ-শিৰোণাম উল্লেখ কৰি কোনোৱে আজিলৈ এনে গ্ৰন্থ লিখাৰ সাহস কৰা নাই। শিৰোণামটো পঢ়ি কোনোবাই যদি গ্ৰন্থখনত বৎসায়নৰ কামসূত্ৰৰ দৰে কোনো বৰ্ণনা পাম বুলি ভাৱি কিনিছে তেন্তে ঠগ খোৱাটো খাটাং। এই গ্ৰন্থখন আচলতে সম্পূৰ্ণ বৈজ্ঞানিক ভিত্তিত যৌন জ্ঞান আলোচনাৰ বাবে ৰচনা কৰা হৈছে। আচলতে কি আছনো গ্ৰন্থখনত !\nগ্ৰন্থখনৰ ভুমিকাত লেখকে এক ঘোষণা কৰিছে এইবুলি- ‘যিটো ভাষাত গ্ৰন্থখন লিখা হৈছে, সেই ভাষাটো মানৱ সমাজৰ পৰা লোপ পাই গ’লেও, গ্ৰন্থখন মানৱ জনামানসত জীৱিত অৱস্থাত ৰৈ যাব’। হয়তো যৌন বিষয়ৰ প্ৰতি মানুহৰ আগ্ৰহ আৰু অনুসন্ধিৎসাৰ কথা লক্ষ্য কৰিয়েই লেখকে এই কথাষাৰ কৈছে। গ্ৰন্থখন মূলত- গ্ৰন্থ পৰিচিতি, ৰূপোপজীৱিনী বনান দেহোপজীৱিনী (বেশ্যা বৃত্তি), মানৱ প্ৰজাতিৰ মাজত যৌন বেশ্যালিৰ উদ্ভৱ, হিজৰা বা নপুংসক গোষ্ঠী: তৃতীয় লিঙ্গ, মানৱৰ নপুংসকতা আৰু যৌন সুখ, ৰূপোপজীৱিনী বনান দেহোপজীৱিনী, মানৱৰ যৌন-ক্ষুধাৰ অভিব্যক্তি, ধৰ্ম, মৰ্ষ আৰু দাসত্ব কামনা, আৰু সমাপ্তি এই নটা অধ্যায়ত ভাগ কৰা হৈছে। অধ্যায়ৰ শিৰোণাম কেইটা পঢ়িয়েই হয়তো পাঠকে এক ধাৰণা কৰিব পাৰিছে কেনে ধৰণৰ বিষয়বস্তু গ্ৰন্থখনত আলোচনা কৰা হৈছে। এনে বিষয়বস্তু সামৰি লিখা দ্বিতীয় এখন গ্ৰন্থৰ নাম মনলৈ অনাটো হয়োতো আমাৰ দৰে বেছিভাগৰে কঠিন হব।\nআধুনিক মানৱ জীৱনৰ যৌন প্ৰশ্ন আৰু সমস্যা ইমানেই জটিল যে কোনো এক স্থিৰ সিদ্ধান্তত উপনীত হব নোৱাৰি। গ্ৰন্থখনৰ ঠায়ে ঠায়ে লেখকে তেওঁৰে ‘বিক্ষিপ্ত আত্মজীৱনী’ সোণৰ চামুচ মুখত লৈৰ প্ৰসংগ উত্থাপন কৰিছে, বিশেষকৈ তাত সন্নিৱিষ্ট মোৰ যৌন অন্বেষণৰ কাহিনী শীৰ্ষক অধ্যায়টোৰ কথা, লগতে তেওঁৰ কেইবাটাও গল্পৰ প্ৰসংগও গ্ৰন্থখনত পোৱা যায়। সেয়ে পাঠক সকলে এই গ্ৰন্থখন অধ্যয়ন কৰাৰ লগতে তেওঁৰ অন্ততঃ আত্মজীৱনীখনো পঢ়িলেহে লেখকৰ লেখা পঢ়াৰ আচল সোৱাদটো পাব।\nগ্ৰন্থখনৰ নামটো লৈ হয়তো বহুতে অলপ বিমূঢ়ত পৰিব পাৰে যিহেতু ৰূপোপজীৱিনী আৰু দেহোপজীৱিনী শব্দ দুটা আভিধানিক অৰ্থ একে। অৱশ্যে ইয়াৰ ব্যাখ্যা লেখকে আৰম্ভণিতে দিছে এনেদৰে- ‘এগৰাকী ব্যক্তিৰ দেহৰ দ্বাৰা আৰু মনৰ দ্বাৰা কাৰ মূল্যায়নৰ মাজত থকা আৰু সৃষ্টি হোৱা সংঘাত আৰু সমতাৰ ভিত্তিতেই গ্ৰন্থখন ৰচিত হৈছে’, সেয়ে দেহ আৰু ৰূপৰ প্ৰাৰ্থকটো বুজাবলৈকে এনেদৰে নামটো ৰখা হৈছে। ভাৰতৰ ভিভিন্ন মন্দিৰ বা যৌন গ্ৰন্থত সমকামিতাক প্ৰতিনিধিত্ব কৰা কোনো বিশেষ চিত্ৰ বা চিত্ৰণ দেখিবলৈ পোৱা নাযায়। এই বৰ্জনৰ কাৰণ বিচৰা আৰু যৌন ব্যতিক্ৰম আৰু তাৰ দ্বাৰা ব্যক্তিৰ চৰিত্ৰ পৰিৱৰ্তন যিমান সহজে বুজি পোৱা বুলি ভৱা হয় সেয়া যে সহজ নহয় তাক জানোৱাৰ বাবেও এই গ্ৰন্থখন ৰচনা কৰা হৈছে।\nদ্বিতীয় অধ্যায়ত লেখকে বিশ্বত মানৱ নাৰীৰ যৌন ব্যেশ্যালিৰ চমু ইতিহাস, ভাৰতবৰ্ষৰ ঐতিহাসিক ব্যেশ্যা বৃত্তি লগতে পতিতা বৃত্তিৰ নিবৃত্তি আদি বিষয়বোৰ আলোচনা কৰিছে। ঠিক তেনেদৰে মানৱ প্ৰজাতিৰ মাজত যৌন বেশ্যালিৰ উদ্ভৱৰ আলোচনা কৰিবলৈ লৈ তৃতীয় অধ্যায়ত তেওঁ জীৱ-জন্তুৰ মাজৰ যৌন মিলনৰ বিষয়েও এক আলোচনা আগবঢ়াইছে। লেখকৰ এক পৰ্যবেক্ষণ হল যে ‘জীৱৰ একক প্ৰজননৰ পৰা যুগ্ম প্ৰজনন, অৰ্থাৎস দুটা জীৱৰ এটা পুৰুষ আৰু এটা স্ত্ৰী জীৱৰ প্ৰয়োজনলৈ পৰিৱৰ্তন হোৱাৰ লগে লগে প্ৰকৃতিয়ে জীৱৰ যৌন সঙ্গম কাৰ্য সুখদায়ক অনুভূতিৰ উৎপাদন কাৰ্যত পৰিণত কৰিব লগা হল’।\nগ্ৰন্থখনৰ চতুৰ্থ আৰু পঞ্চম অধ্যায়কেইটাত মূলত হিজৰা বা নপুংসক গোষ্ঠীৰ লোক জীৱিকা অৰ্জনৰ উপায়, তেওঁলোকৰ যৌন জীৱন আৰু অস্ত্ৰোপচাৰৰ দ্বাৰা নপুংসক ৰূপ দিয়া আদি বিষয়বোৰ আলোচনা কৰা হৈছে। ৰূপোপজীৱিনী বনান দেহোপজীৱিনী শীৰ্ষক চতুৰ্থ অধ্যায়ত লেখকে ব্যক্তিগত অভিজ্ঞতাৰ আধাৰত পতিতা বৃত্তি গ্ৰহণ কৰাৰ কাৰণবোৰ ব্যাখ্যা কৰা হৈছে। বহুতে ভৱাৰ দৰে কেবল আৰ্থিক দাৰিদ্ৰই উপাৰ্জন কৰিবৰ বাবে কোনো নাৰীয়ে বেশ্যা বৃত্তি লবলৈ বাধ্য নহয়। ইয়াৰোপৰি ‘নিজৰ পৰিয়ালতকৈ উচ্চতৰ মানৱ জীৱনৰ প্ৰতি আকাংক্ষা আৰু বিশেষ যৌন বাচ-বিচাৰৰ অভাৱ, এই দুটা চৰিত্ৰইহে ঘাইকৈ মানৱ নাৰীক পতিতা বত্তি নিৰ্বাচন কৰিবলৈ উদগনি দিয়ে’। সপ্তম আৰু অষ্টম অধ্যায়ত মানৱৰ যৌন ক্ষুধা প্ৰকাশ কৰাৰ বিভিন্ন অভিব্যক্তিসমুহ আলোচনা কৰা হৈছে। ঠিক তেনেদৰে শেষৰ অধ্যায়ত ভাৰতবৰ্ষত সমকামিতাক শাস্তি প্ৰাপ্যযোগ্য অপৰাধ নহয় বুলি দিয়া ৰায়ক লৈও এক চমু আলোচনা লেখকে আগবঢ়াইছে। মুঠতে বৈজ্ঞানিক দৃষ্টিভঙ্গীৰে যৌনজ্ঞান লাভ কৰিব খোজা লোকসকলে এই গ্ৰন্থখন পঢ়ি চাব পাৰে।\nশেষত, এই আলোচকক চিনি পোৱা দুই এজনে হয়তো ধৰিব পাৰিছে দুই বন্ধু কোন। তথাপি চিনি নোপোৱা সকলৰ বাবে কৈ থওঁ – চন্দ্ৰপুৰৰ বন্ধুজন এই লেখক নিজে আৰু বঙাইগাওঁৰ বন্ধুজন এই লেখকৰ প্ৰিয় বন্ধু পিন্টু ৰয়। তৃতীয় কাহিনীৰ লেখক প্ৰখ্যাত ইতিহাসবিদ অধ্যাপক দিপেশ চক্ৰৱৰ্তী। পিন্টুৱে পঢ়ি থকা প্ৰবন্ধটো আছিল নিজৰেই মুদ্ৰাদোষে য’ত তৃতীয় কাহিনীটো সন্নিৱিষ্ট আছিল । এই আলোচকে তৃতীয় কাহিনীটো বঙালীৰ পৰা অসমীয়ালৈ অনুবাদ কৰি দিছে যিটো সন্নিৱিষ্ট আছে আনন্দ প্ৰকাশনে প্ৰকাশ কৰা দিপেশ চক্ৰৱৰ্তীৰ ইতিহাসেৰ জনজীৱন শীৰ্ষক গ্ৰন্থখনত। এতিয়া বহুতে ভাবিব দ্বিতীয় কাহিনীটো এনে মুখৰোচক কথা হিচাপে সন্নিৱিষ্ট কৰা হল। আচলতে কথাটো তেনেকুৱা নহয়। অধ্যাপিকা গৰাকী আমাৰৰ সমাজৰ বেছিভাগ লোকৰে এক প্ৰতিনিধিহে যিয়ে এনেধৰণৰ বিষয় বস্তুৰ আলোচনাত সদায়ে মুখ কোঁচাই দিয়ে।\n475 475Shares 89Shares\n44 44Shares 89Shares\n216 216Sharesবেহেলা: অৰিন্দম শইকীয়া, দশম শ্ৰেণী আৰু তবলা: অৰিজিৎ শইকীয়া, ষষ্ঠ শ্ৰেণী, আৰ্মী পাব্লিক স্কুল, ডিনজান, ডিব্ৰুগড়৷ 89Shares\nhttps://m.facebook.com/story.php?story_fbid=2235075576520331&id=100000537303650 [এই শিতানত প্ৰকাশিত লেখাসমূহ সম্পাদনা কৰা নহয়] 89Shares


biryani has been the most preferred food on online order– News18 assam\nMost ordered online food 2021: প্রতি মিনিটত ১১৫টা বিৰিয়ানিৰ অর্ডাৰ ! ২০২১ বৰ্ষটোত ভাৰতবাসীয়ে অনলাইনযোগে সৰ্বাধিক কি খালে চাওক এই প্ৰতিবেদন...\nMost ordered online food 2021: ২০২১ চনৰ জানুৱাৰীৰ পৰা ডিচেম্বৰলৈ ভাৰতীয় মানুহৰ অনলাইন খাদ্য অৰ্ডাৰৰ প্ৰৱণতা কেনেকুৱা আছিল? কোম্পানীলৈ অহা লাখ লাখ অৰ্ডাৰৰ বিশ্লেষণৰ পৰা এই পৰিসংখ্যা পোহৰলৈ আহিছে।\nLast Updated : December 22, 2021, 19:58 IST\nবাহিৰত মহামাৰী। কিন্তু সমগ্ৰ ভাৰতে ঘৰত বহি বহি কি খালে ? এই সম্পৰ্কে ছুইগী (Swiggy)য়ে এক সমীক্ষাত্মক প্ৰতিবেদন প্ৰস্তুত কৰিছে। অনলাইন খাদ্য যোগান কোম্পানী (online food)টোৱে ২০২১ চনৰ জানুৱাৰীৰ পৰা ডিচেম্বৰলৈ ভাৰতবাসীৰ খাদ্য অৰ্ডাৰৰ প্ৰৱণতা কেনেকুৱা আছিল সেই সম্পৰ্কে এক প্ৰতিবেদন প্ৰস্তুত কৰি উলিয়াইছে। কোম্পানীটোলৈ অহা লাখ লাখ অৰ্ডাৰৰ ওপৰত ভিত্তি কৰিহে এই পৰিসংখ্যাবোৰ বিচাৰি উলিওৱা হৈছে।\nসেই পৰিসংখ্যা অনুসৰি বিদায়ী বৰ্ষটোত সমগ্ৰ ভাৰতবৰ্ষত প্ৰতি মিনিটত ছুইগীয়ে গড়ে ১১৫টা বিৰিয়ানি (Biryani)ৰ অৰ্ডাৰ পাইছিল । ডিচেম্বৰ মাহ তথা বছৰটো সম্পূৰ্ণ হ'বলৈ মাত্ৰ কেইদিনমানহে আছে। এতিয়ালৈকে সমগ্ৰ দেশৰ বিভিন্ন প্ৰান্তৰৰ পৰা মুঠ ৫.৫ কোটি কেৱল বিৰিয়ানিৰেই অৰ্ডাৰ পাইছিল ছুইগীয়ে । যিটো আগৰ বছৰতকৈ ২০ লাখ অধিক। গোটেই বছৰটোত দেশৰ বিভিন্ন প্ৰান্তৰ পৰা ছুইগীলৈ মুঠ ৫ নিযুত অৰ্ডাৰ আহিছিল। ইয়াৰ পিছতে আছে পাওভাজী। বছৰটোত পাওভাজী অৰ্ডাৰ আহিছিল ২১ লাখ। অৱশ্যে নিশা ১০ বজাৰ পিছত, ভাৰতীয়সকলৰ খাদ্যৰ পছন্দ সলনি হোৱা দেখা গৈছিল। সেই সময়ত বেছিকৈ চীজ গাৰ্লিক ব্ৰেড , পপকৰ্ণ আৰু ফ্ৰেঞ্চ ফ্ৰাই অৰ্ডাৰ দিয়া হৈছে। মিঠাই অৰ্ডাৰৰ ক্ষেত্ৰত শীৰ্ষত আছে, ২১ লাখ অৰ্ডাৰেৰে গুলাবজামুন। দ্বিতীয় স্থানত আছে ১.২৭ নিযুত অৰ্ডাৰ লাভ কৰা ৰসমালাই।\nনতুনকৈ ৪.২৫ লাখ লোকে এইবাৰ ছুইগীত চিকেন বিৰিয়ানি অৰ্ডাৰ কৰিছিল ৷ এই খাদ্যবিধ অৰ্ডাৰৰ ক্ষেত্ৰত চেন্নাই, কলকাতা, লক্ষ্ণৌ আৰু হায়দৰাবাদ তালিকাৰ শীৰ্ষ স্থানত আছে ৷ কিন্তু মুম্বাইবাসীয়ে এইবাৰো অধিক পৰিমাণে দাইল খিচিৰিয়ে অৰ্ডাৰ দিছে ৷ এই পৰিমাণ চিকেন বিৰিয়ানিতকৈ দুগুণ বেছি ৷\nলোভনীয় খাদ্যৰ লগতে স্বাস্থ্যকৰ খাদ্যৰ অৰ্ডাৰো যথেষ্ট পৰিমাণে আহিছিল ৷ স্বাস্থ্যসন্মত খাদ্যৰ সন্ধানত 'ছুইগী হেল্থহাব'ৰ অৰ্ডাৰ ২০০ শতাংশলৈ বৃদ্ধি পাইছে ৷ ছুইগীৰ ফালৰ পৰা জনাইছে যে দেশৰ আটাইতকৈ স্বাস্থ্যকৰ খাদ্যৰ অৰ্ডাৰ বেংগালুৰুৰ পৰা আহিছে ৷ ইয়াৰ পিছতে আছে হায়দৰাবাদ আৰু মুম্বাই ৷ সোমবাৰ আৰু বৃহস্পতিবাৰে সপ্তাহটোৰ ভিতৰতে আটাইতকৈ বেছি স্বাস্থ্যকৰ খাদ্যৰ অৰ্ডাৰ পোৱা গৈছিল।\nদাম যিমানেই নাবাঢ়ক কিয়, শাক-পাচলিৰ মাজত, অৰ্ডাৰৰ ক্ষেত্ৰত বিলাহী আটাইতকৈ বেছি বিচৰা হৈছিল ৷ গোটেই বছৰটোত 'ইনষ্টামাৰ্ট'ত যিমান বিলাহী অৰ্ডাৰ কৰা হৈছে সেই সকলোবোৰ বিলাহী একেলগ কৰিলে, তাৰে ১১ বছৰ স্পেইনত টোমাটিনা উৎসৱ পালন কৰিব পৰা যাব ৷ ইয়াৰ পিছতে বেছিকৈ অৰ্ডাৰ দিয়া হৈছিল কল, পিঁয়াজ, আলু আৰু জলকীয়া ৷\nইনষ্টেণ্ট নুডলছৰ ১৪ লাখ পেকেট, ৩১ লাখ চকলেট পেকেট, ২৩ লাখ টিউবফুল আইচক্ৰীম আৰু ৬১ লাখ চিপছৰ পেকেট অনলাইনত অৰ্ডাৰ কৰা হৈছিল। খোৱাৰ উপৰি অত্যাৱশ্যকীয় সামগ্ৰীৰ ক্ষেত্ৰত দেশত ৭০ হাজাৰ পেকেট বেণ্ডএইড, ৫৫ হাজাৰ পেকেট ডায়পাৰ আৰু ৩ লাখ পেকেট চেনিটাৰী নেপকিন অৰ্ডাৰ কৰা হৈছে। ছুইগীৰ এক্সপ্ৰেছ গ্ৰোচাৰী ডেলিভাৰী ছাৰ্ভিচৰ অনলাইনত ১ লাখ মাস্ক আৰু ৪ লাখতকৈ অধিক হেণ্ডৱাছ অৰ্ডাৰ কৰা হৈছে। ছুইগীৰ এক্সপ্ৰেছ গ্ৰোচাৰী ডেলিভাৰী সেৱা ‘ইনষ্টামার্ট’ বছৰটোৰ আৰম্ভণিতে কেৱল দুখন চহৰতহে আছিল। বৰ্তমান ই মুঠ ১৮ খন চহৰলৈ সম্প্ৰসাৰিত হৈছে।\nFirst published: December 22, 2021, 19:52 IST\nBiryanibusiness newsFOOD BUSINESSOnline FoodOnline orderswiggy


Police investigate mysterious murder of Guwahati teenagerঘৰৰ পৰা সাধাৰণতে বাহিৰলৈ নহা ডিম্পলক ঘৰ সোমাই কোনে কৰিলে হত্যা, কি কয় পৰিয়াল–আৰক্ষীয়ে?– News18 assam\nঘৰৰ পৰা সাধাৰণতে বাহিৰলৈ নহা ডিম্পলক ঘৰ সোমাই কোনে কৰিলে হত্যা, কি কয় পৰিয়াল–আৰক্ষীয়ে?\nএটা এনজিঅ'ৰ নামত দুই যুৱকে ধন বিচাৰি অঞ্চলটোলৈ আহিছিল, কোন এই যুৱক?\nসাধাৰণতে নিৰাপদ বুলি ভবা এটা অঞ্চল উজানবজাৰত দিনৰ ১১.৩০ বজাত এগৰাকী ১৪ বছৰীয়া কিশোৰীক ঘৰত সোমাই নিষ্ঠুৰ‍ভাৱে কৰা হত্যাৰ চাঞ্চল্য এতিয়াও মাৰ যোৱা নাই। অতি ৰহস্যঘন এই হত্যাকাণ্ডৰ তদন্তত নামি পৰিছে আৰক্ষী। আৰক্ষীৰ লগতে চিআইডি আৰু ফৰেনছিকৰ দলে অনুসন্ধান চলোৱাৰ লগতে স্নিফাৰ ডগেৰেও ঘটনাস্থলী পৰিদৰ্শন কৰা হৈছে।\nপৰিয়ালৰ ভাষ্য কি?\nউজান বজাৰত সাধাৰণ ব্যৱসায়েৰে চলা পৰিয়ালটোৰ একমাত্ৰ ছোৱালী ডিম্পল কুমাৱটৰ জেঠায়েকে ১১.৩০ বজাত এই ঘটনা প্ৰত্যক্ষ কৰি ৰাইজক খবৰ দিয়াৰ পিছতে অঞ্চলটোত বিৰাজ কৰে চৰম চাঞ্চল্য।\nঘটনাটোক লৈ দিক–বিদিক হেৰুওৱা ডিম্পল কুমাৱটৰ মাতৃৰ মতে, তেওঁৰ পৰিয়ালৰ লগতে ছোৱালীৰ কোনো শত্ৰু নাই। ডিম্পল বাহিৰত ঘূৰি ফুৰি ভাল পোৱা ছোৱালীও নহয়। ঘৰৰ পৰা বাহিৰলৈ নামি নাহে ডিম্পলে। এনে অৱস্থাত কোনে কি কাৰণত তেওঁক হত্যা কৰিলে সি এক সাঁথৰ যেন হৈ পৰিছে পৰিয়ালটোৰ বাবে। আনহাতে ৰাইজৰ মন্তব্যতো প্ৰকাশ পাইছে যে ডিম্পল অতি অমায়িক আৰু ভদ্ৰ ছোৱালী আছিল, যাৰ কোনো শত্ৰু থাকিব পাৰে বুলি ভাবিব পৰা নাযায়।\nআৰক্ষীৰ প্ৰাথমিক অনুসন্ধানে কি কয়\nআনহাতে মহানগৰ আৰক্ষীৰ শীৰ্ষ আৰক্ষী বিষয়াই ঘটনাস্থলীত উপস্থিত হয়। আৰক্ষীয়ে ঘটনাটোৰ প্ৰাথমিক তদন্তত ই চোৰ– ডকাইতিজনিত ঘটনা নহয় বুলি উল্লেখ কৰিছে। ঘৰৰ গডৰেজৰ কাপোৰ মজিয়াত পৰি থকা দেখা গৈছে যদিও ঘৰৰ কোনো সামগ্ৰীৰ হৰণ–ভগন হোৱা নাই। এইক্ষেত্ৰত আৰক্ষীয়ে কোনো পৰিচিত লোকে হত্যা কৰাৰ সন্দেহ কৰিছে। মহানগৰ আৰক্ষী আয়ুক্ত হৰমিত কৌৰে কয়– 'তদন্ত বিজ্ঞানসন্মতভাৱে আগবাঢ়িব আৰু অপৰাধীক দুই–এদিনতে কৰায়ত্ত কৰা হ'ব।'\nকোনে কৰিব পাৰে হত্যা?\nএটা এনজিঅ'ৰ নামত দুই যুৱকে ধন বিচাৰি অঞ্চলটোলৈ আহিছিল বুলি জানিব পৰা গৈছে। এই দুই যুৱকৰ আগমনৰ বিষয়টোও আৰক্ষীৰ তদন্তৰ আওতাত আহিব। আনহাতে, ঘটনাৰ প্ৰত্যক্ষদৰ্শী জেঠায়েকে প্ৰায়েই ঘৰৰ সন্মুখত সৰু সৰু ল'ৰা–ছোৱালীয়ে খেল–ধেমালি কৰি থকা প্ৰত্যক্ষ কৰিছিল যদিও আজি নিজম–নিজান আছিল ঠাইকণ। গতিকে ধাৰণা কৰিব পাৰি যে হত্যাকাৰীয়ে সেই সুযোগো লৈছিল।\nআচলতে কোনে কি কাৰণত সংঘটিত কৰিছিল এই হত্যাকাণ্ড, সেয়া আৰক্ষীৰ তদন্তত পোহৰলৈ আহিব বুলি আশা কৰিব পাৰি। কিন্তু মহানগৰীত সচৰাচৰ ঘৰৰ বাহিৰত মানুহৰ অনিশ্চিত সুৰক্ষাৰ পিছত এতিয়া ঘৰৰ ভিতৰতো অসুৰক্ষাৰ বিষয়টো এটা চিন্তনীয় বিষয়।\nFirst published: September 01, 2021, 21:17 IST\nMurder caseUjan Bazar


গণিত অলিম্পিয়াড পৰীক্ষাৰ্থীৰ বাবে ১৩টা প্ৰশ্নোত্তৰ - গণিত চ’ৰা\n28 Jan গণিত অলিম্পিয়াড পৰীক্ষাৰ্থীৰ বাবে ১৩টা প্ৰশ্নোত্তৰ\nPosted at 00:55h in অলিম্পিয়াড, সমস্যা আৰু সমাধান by পংকজ জ্যোতি মহন্ত0Comments\n১) এটা বাস্তৱ সংখ্যা আৰু n এটা ধণাত্মক অখণ্ড সংখ্যা। এনে এটা অনুক্ৰম যাতে:\nপ্ৰমাণ কৰা যে:\nএতিয়া, k=1 কাৰণে\nএতিয়া, ধৰাহওক, k ৰ কোনো মান j ৰ বাবে প্ৰমেয়টো সত্য। গতিকে, k = j + 1 ৰা বাবে আমি পাম:\nগতিকে, k = n ৰ বাবে প্ৰমেয়টো সত্য।\n২) তলৰ চৰ্তটো মানি চলা ফলনসমূহ নিৰ্ণয় কৰা:\nধৰিলে আমি পাম:\n[কাৰণ, x আৰু f(x) স্বাভাৱিক সংখ্যা।]\nগতিকে, যুগ্ম সংখ্যা হ’লে ।\nআকৌ, ধৰাহওক, অযুগ্ম আৰু ।\nতেতিয়া, যুগ্ম। গতিকে, আৰু\nআকৌ, ধৰাহওক, যুগ্ম আৰু ।\nতেতিয়া আৰু ।\nগতিকে, অযুগ্ম আৰু ১তকৈ ডাঙৰ হ’লে আমি পাম:\n৩) এটা ত্ৰিভূজৰ বাহুসমূহৰ দৈৰ্ঘ্য তলৰ সংখ্যাসমূহৰ পৰা নিৰ্বাচন কৰা হৈছে:\nপ্ৰমাণ কৰা যে ত্ৰিভূজটো সমদ্বিবাহু বা সমবাহু ত্ৰিভূজ হ’বই লাগিব।\nপ্ৰদত্ত সংখ্যাসমূহ ফিব’নাকি শ্ৰেণীৰ সংখ্যা। সেয়েহে ইয়াত দেখা গৈছে—2আৰু3ক এৰি প্ৰতিটো সংখ্যাই পূৰ্বৱৰ্তী দুটা সংখ্যাৰ যোগফল।\nধৰাহওক ত্ৰিভূজটোৰ বাহুৰ দৈৰ্ঘ্য আৰু\nযিহেতু ফিব’নাকি শ্ৰেণীত আছে, গতিকে হ’লে হ’বই।\nকিন্তু, ত্ৰিভূজীয় অসমতা অনুসৰি, ত্ৰিভূজৰ যিকোনো দুটা বাহুৰ যোগফল তৃতীয় বাহুতকৈ ডাঙৰ। সেয়েহে, ইয়াত ত্ৰিভূজটোৰ তিনিওটা বাহু অসমান হ’ব নোৱাৰে।\n৪) ১ৰ পৰা ৯ লৈকে প্ৰতিটো অংক মাথোঁ এবাৰ থকাকৈ ৯টা অংকৰে গঠিত এনে কেইটা সংখ্যা পোৱা যাব, য’ত ১ৰ পৰা ৫লৈ অংককেইটা ক্ৰম অনুসৰি থাকে আৰু ৬ অংকটো সেই ক্ৰমত নাথাকে? (উদাহৰণস্বৰূপে ৮১২৭৩৬৪৯৫ তেনে এটা সংখ্যা।)\nএনে সংখ্যাসমূহ তলত দিয়া ধৰণে গঠন কৰিব পৰা যাব:\nপ্ৰথমে ১ৰ পৰা ৫লৈ প্ৰতিটো অংক ক্ৰম অনুসাৰে বঢ়োৱাই লোৱা হওক। তেতিয়া ৬ অংকটো তাৰ যিকোনো এটা অংকৰ বাওঁফালে বঢ়ুৱাব পৰা যাব (অৰ্থাৎ, ১ৰ সমুখত, বা ২ৰ সমুখত (অৰ্থাৎ ১ আৰু ২ৰ মাজত), বা ৩ৰ সমুখত, …. বা ৫ৰ সমুখত)। অৰ্থাৎ ৬ অংকটো ৫ধৰণেৰে বঢ়োৱাব পৰা যাব। গতিকে, ৭, ৮ আৰু ৯ অংককেইটা ক্ৰমে ৭, ৮ আৰু ৯ ধৰণেৰে বঢ়োৱাব পৰা যাব।\nগতিকে, নিৰ্ণেয় মুঠ সংখ্যাৰ পৰিমাণ = টা।\n৫) n এটা 2তকৈ ডাঙৰ অখণ্ড সংখ্যা। বাস্তৱ সংখ্যাসমূহ এনেদৰে লোৱা হ’ যাতে আৰু\nপ্ৰমাণ কৰা যে এই বাস্তৱ সংখ্যাসমূহৰ মাজত এনে দুটা সংখ্যা আছে যি দুটাৰ পূৰণফল -1 তকৈ সৰু।\nআমি ধৰি ল’ব পাৰে যে,\nদুয়োটা যোগ কৰি আমি পাম,\n৬) হ’ল ধণাত্মক বাস্তৱ সংখ্যাৰ এটা অনুক্ৰম। প্ৰমাণ কৰা যে অনুক্ৰমটো গুণোত্তৰ প্ৰগতিত থাকিব যদি আৰু মাত্ৰ যদিহে\nপ্ৰয়োজনীয়াৰ প্ৰমাণ:- ধৰাহওক,\nএতিয়া আমি পাম,\nপৰ্যাপ্ততাৰ প্ৰমাণ:- গণিতীয়া আৱেশ তত্ত্ব খটুৱাই সহজে প্ৰমাণ কৰিব পৰা যায়।\n৭) প্ৰমাণ কৰা যে তলৰ বহুপদ ৰাশিটো আৰু ৰে হৰণ কৰিলে একেটাই বাকী ৰয়—\n৮) হ’ল ধণাত্মক অখণ্ড সংখ্যাৰ এটা অণুক্ৰম য’ত\nযদি হয় তেন্তে নিৰ্ণয় কৰা।\nসমাধান:- n =2হ’লে আৰু সেয়েহে অৰ্থাৎ\nn =3হ’লে আৰু সেয়েহে অৰ্থাৎ\nএতিয়া এটা প্ৰমেয় ধৰি লোৱাহওক যে সকলো ধণাত্মক অখণ্ড সংখ্যা k ৰ বাবে\nএতিয়া ধৰাহওক, আৰু য’ত\n৯) প্ৰমাণ কৰা যে যদি সমীকৰণটোৰ অশূন্য অখণ্ড সমাধান থাকে তেন্তে হ’ব এটা যৌগিক সংখ্যা।\nসমাধান:- ধৰাহওক, সমীকৰণটোৰ অশূন্য অখণ্ড সমাধান দুটা u আৰু v। তেতিয়া আমি পাম, u+v=-a আৰু uv=b+1.\nইয়াত যিহেতু দুয়োটা উৎপাদক 1তকৈ ডাঙৰ, সেয়েহে এটা যৌগিক সংখ্যা হ’ব।\n১০) তলৰ সমীকৰণ-প্ৰণালীটোৰ অখণ্ড সমাধান নিৰ্ণয় কৰা—\nসমাধান:- প্ৰথম সমীকৰণটো দ্বিতীয়টোত প্ৰতিষ্ঠা কৰি আমি পাম—\nপ্ৰথমটো ক্ষেত্ৰত আমি পাম, (x,y,z) = (t,-t,1), য’ত t হ’ল যিকোনো এটা অখণ্ড সংখ্যা।\nদ্বিতীয় ক্ষেত্ৰত আমি পাম, য’ত x চলকৰ সাপেক্ষে নিৰ্ণায়কটো হ’ব—\nই এটা অঋণাত্মক সংখ্যা হ’ব যদিহে\nগতিকে y ৰ সাম্ভাব্য মানবোৰ হ’ব -5, -4, -3, -2, -1, 0, 1, 2, 3.\nআটাইখিনি সাম্ভাৱ্য মান পৰীক্ষা কৰিলে আমি প্ৰদত্ত সমীকৰণ-প্ৰণালীটোৰ সমাধাণসমূহ তলত দিয়া ধৰণে পাম—\n(x,y,z) = (t,-t,1), (1,0,0), (0,1,0), (-2,-3,6), (-3,-2,6), (-2,0,3), (0,-2,3), য’ত t যিকোনো এটা অখণ্ড সংখ্যা।\n১১) nৰ সৰ্বোচ্চ অখণ্ড মানটো নিৰ্ণয় কৰা যাৰ বাবে ক ৰে হৰণ যায়।\nএতিয়া আমি পাম, ক ৰে হৰণ যাবলৈ হ’লে -900কো হৰণ যাব লাগিব। -900ক হৰণ যোৱা সৰ্বোচ্চ অখণ্ড সংখ্যাটো হ’ল 900। গতিকে n=900-10=890.\n১২) abcয়ে দশমিক প্ৰণালীৰ এটা সংখ্যাক নিৰ্দেশ কৰিছে। অৰ্থাৎ a, b, c হ’ল0ৰ পৰা 9লৈ কোনোবা এটা অংক। যদি , য’ত d, e,fও হ’ল0ৰ পৰা 9লৈ কোনোবা একোটা অংক, তেন্তে a, b, c, d, e,fনিৰ্ণয় কৰা।\nগতিকে, বাওঁপিনৰ সংখ্যা দুটা বিয়োগ কৰিলে আমি পাম—\nঅৰ্থাৎ, c=8, b=6, a=8, f=7, e=6, d=8.\n১৩) ৰ সৰ্বোচ্চ মৌলিক উৎপাদকটো নিৰ্ণয় কৰা।\nগণিত অলিম্পিয়াড, প্ৰশ্নোত্তৰ


পৰিবৰ্তনৰ ধুমুহা! – জ্যোতিৰূপম দত্ত | Xahitya.Org\nপৰিবৰ্তনৰ ধুমুহা! – জ্যোতিৰূপম দত্ত\n: হৌৰা, শুনাচোন! এইফালে!\nচিনাকি মাত, চিনাকি মানুহ! ৰত্ন খুড়া! মনে মনে প্ৰমাদ গণিলো, আজি আকৌ কি বা মুৰ্তি ধৰে? এইমাত্ৰ শেষ হোৱা গুৰুত্বপূৰ্ণ মিটিঙখনৰ পৰা ওলাই আহিয়েই খুড়াৰ দৰ্শন পালো৷\n: খুড়া! আপুনি ইয়াত যে? কিবা সকামত আহিল নেকি?\n: অ’ হে! আজি জনতাৰ ভৱনলৈ জনতাৰ এজন হৈয়েই আহিছো৷ আমাৰ চুবুৰীটোৰ বহু কিবা-কিবি সমস্যাৰ বাবে ঘৰৰ কাষৰে কেইজনমানৰ সৈতে স্মাৰক পত্ৰ এখন দিবলৈ আহিছিলো৷ আমাক দুঘণ্টা ধৰি বাহিৰত ৰখাই থৈ অন্দৰমহলত বাৰেবিংকৰা কথাৰ মহলা মাৰি থকা ‘মাননিয়’ এজনে এই অলপ আগতেহে তেখেতৰ কোঠাত সোমোৱাৰ অনুমতি দিলে৷ পিছে দহ মিনিটতে আমাৰ কথাখিনি বুজাৰ ‘ভাও’ জুৰি আমাক বিদায় দিলেই নহয়৷ মই কিবা এষাৰ কবলৈ নৌ পাওঁতেই লগৰ এজনে টান মাৰি উলিয়াই আনিলে৷ নহলে ‘মাননিয়’জনাক যথাযোগ্য মাননিখিনি দিয়েই আহিলোহেঁতেন৷ বাৰু সেইবোৰ বাদ দিয়া৷ লগৰ কেইজনো ওলাই গলেই৷ মইহে চিনাকি কাৰোবাক দেখো বুলি ইফাল সিফাল কৰোতেই তোমাক দেখিলো৷ ভালেই হ’ল৷ চাহ একাপকে খুওৱাচোন! তোমাক আজিকালি দেখাই নোপোৱা হ’লো৷ বৰ ডাঙৰ মানুহ হৈ গ’লা হে! সৌ সিদিনা মোৰ ঘৰলৈ বিহুৰ চান্দা বিচাৰি অহা ল’ৰাটো ‘মাননিয়’ হোৱাৰ লগে লগে ব্যস্ত হৈ পৰিলা৷ পিছে তোমাৰ কোঠাটো কোনফালে? কিবা দৰকাৰী কাম আছে যদি আজিলৈ নালাগে বাৰু৷\nৰত্ন খুড়াৰ কথা পেলোৱাৰ মোৰ সাধ্য নাই৷\n: আহক, আহক৷ মোৰ কোঠালৈকে আহক৷ ময়ো এইমাত্ৰ এখন অফিচিয়েল মিটিঙৰ পৰাহে বাহিৰে বাহিৰে আহিছো৷ চাহ একাপৰ মোৰো প্ৰয়োজন হৈছে৷ বিশেষ কাম নাই৷\nৰত্ন খুড়াক আথে বেথে মোৰ কোঠালৈ আগবঢ়াই নিলো৷ অৰ্ডালী এজনক মাতি চাহ-বিস্কুট যতনাই দিবলৈ ক’লো৷ লগে লগে ৰত্ন খুড়াৰ প্ৰশ্নবাণ আৰম্ভ হৈ গ’লেই৷\n: কিহৰ মিটিং চলিছিল?\n: মানে, মানে, খুড়া, কেবিনেট মিটিং! – মোৰ মুখেৰে ফটকৈ ওলায়েই গ’ল৷\n: অ’, তুমি হ’লা প্ৰধান ভকতজনৰ প্ৰধান আলধৰাসকলৰ এজন! মিটিঙত চাগে জৰুৰ কিবা গুৰুত্বপূৰ্ণ কথাই আলোচনা হ’ল৷ গোপনীয় কথা যদি জনাব নালাগে বাৰু!\n: নাই নাই খুড়া, ইতিমধ্যে কথাবোৰ প্ৰেছলৈ গ’লেই৷ একো গোপনীয় কথা নহয়৷ কৈ আছো ৰ’ব৷ চাহ খাওক৷\nঅৰ্ডালীজনে চাহ দি গ’ল৷ চাহত সোহা মাৰি ৰত্ন খুড়াই মোলৈ প্ৰশ্নবোধক দৃষ্টি নিক্ষেপ কৰিলে৷ লাহে লাহে আৰম্ভ কৰিলো৷\n: মানে আমাৰ চৰকাৰখনে কিছুমান যুগান্তকাৰী, জনহিতৈষী, জনদৰদী, পৰিবৰ্তনকামী আচনি হাতত লৈছে৷ ৰাইজৰ ভালৰ বাবেই, ৰাইজৰ মনঃপুত হোৱাকৈ সৰ্বাংগসুন্দৰ…৷\nমোৰ মুখৰ আগত বিস্কুট এখন জোকাৰি খুড়াই মোক ৰখালে –\n: ৰ’বা, মোৰ আগত ভাষণ জুৰিব নালাগে বাৰু৷ বিতংকৈ কোৱাচোন, কি কি সিদ্ধান্ত লোৱা হ’ল?\n: মানে খুড়া, আমি আজি বিভিন্ন বিভাগৰ বাবে সুকীয়াকৈ কিছুমান কামৰ আচনি হাতত ললো৷ কাইলৈৰ পৰা পুৰাদমে এই আচনিৰ কাম আৰম্ভ হৈ যাবই৷ প্ৰথম সিদ্ধান্তটো হ’ল যে এতিয়াৰ পৰা মন্ত্ৰী-বিধায়কসকলক দৰমহা দিয়াটো বন্ধ কৰা হ’ব৷\n: মানে? এটকাও নলব নেকি?\n: হয় খুড়া, দৰমহা বন্ধ৷ ৰাইজে প্ৰায়েই অভিযোগ কৰে যে মন্ত্ৰী-বিধায়কসকলে নিজৰ ইচ্ছামতে নিজৰ দৰমহা বঢ়াই লয়৷ সেয়ে দৰমহা লোৱাটো একেবাৰে বন্ধ কৰি দিয়া হৈছে৷ এনেয়ো দৰমহাৰ টকাকেইটাৰে একোৱেই নহয়, কোনোফালে নুজুৰেই৷ সেয়ে এতিয়াৰ পৰা মন্ত্ৰী-বিধায়কসকলে ডাইৰেক্ট ঠিকাদাৰৰ পৰা কমিশ্যন লব পৰা ব্যৱস্থা এটা আৰম্ভ কৰা হৈছে৷ সমষ্টিৰ নিৰ্দিষ্ট কামৰ বাবে নিবিদাৰ লগতেই মন্ত্ৰী-বিধায়কসকলৰ ‘মিনিমাম ৰেট’ ঘোষণা কৰি দিয়া হ’ব!\n: আৰু আছে, এইবাৰ আমি শিক্ষাখণ্ডলৈ যুগান্তকাৰী অৱদান আগবঢ়োৱাৰ কথা ভাবিছো৷ অসমৰ প্ৰতিটো চুবুৰীতে এখনকৈ ৰামদয়াল দীননাথ নামৰ বিদ্যালয় খোলাৰ ব্যৱস্থা কৰা হৈছে৷ নামটোৱেই চুপাৰহিট! ৰাম, দীন, দয়াল সকলো মিলাই থোৱা আছে!\n: পিছে এখেত কোন?\n: সচাঁ কথা কবলৈ গ’লে আমিও বিশেষ নাজানো৷ পিছে চিন্তা নাই৷ এখেতৰ বিষয়ে দুজনমানক সচাঁই-মিছাই এগালমান জীৱনীমুলক প্ৰবন্ধ আৰু ভালেকেইখন কিতাপ লিখিবলৈ লগাই দিছো৷ টিভি-পেপাৰ নিজৰেই আছে৷ সকলোতে চলাই দিম৷ চাই থাকক৷ দুদিনমান পাছত এখেতৰ নাম নজনাসকলেহে নিজেই লাজ পাব৷ খুড়া, আৰু খবৰ আছে ৰ’ব৷ আমি এইবাৰ ভূগোল আৰু বুৰঞ্জী বিষয় দুটা সকলো পাঠ্যক্ৰমতে সন্নিবিষ্ট কৰিম৷\n: অ’, এইটো অৱশ্যে বৰ ভাল কথা৷\n: পিছে আমাৰ এই মুলুকৰ ভূগোল, বুৰঞ্জীৰ কথা নাথাকে৷ বৰ্তমানৰ যুগত চলিবলৈ লগাখিনিহে থাকিব৷\n: হয়, এই ধৰক আমাৰ বহুতো থলুৱাই বাংলাদেশৰ গাওঁ চহৰসমূহ চিনিয়েই নাপায়৷ এইবোৰৰ বিষয়ে জনাটো এতিয়া বৰ দৰকাৰী কথা৷ অসম বা ভাৰতৰ চুক-কোণ চাৰিটা চিনি নাপালেও আমি আমাৰ মূলুকলৈ নকৈ অহা আলহীসকলৰ ঠাইখিনিৰ কথা জানিলে আমাৰেই লাভ৷ ‘আপোনাৰ ঘৰ শিৱসাগৰৰ মেচাগড়ত নহয় জানো? বৰ সুন্দৰ ঠাই দেই! ’ বুলি সোধাজনলৈ যিদৰে নিজৰেই কিবা এটা মৰমৰ ভাৱ আহে তেনেধৰণৰ কথা৷ গতিকেই আমিও ‘অ’ আপোনাৰ অৰিজিনেল ঘৰ ৰাজশাহী জিলাৰ চাৰঘাটত নহয় জানো? ’ এনেদৰেও যাতে সুধিব পাৰো তাৰবাবে সকলোকে ভূগোলৰ বিশেষ জ্ঞান দিয়া হ’ব৷\n: বুজিলো, পিছে বুৰঞ্জী?\n: বুৰঞ্জীৰ কামটোত অৱশ্যে অলপ দেৰী হ’ব৷ পুৰণি বুৰঞ্জীবোৰ আজিকালি আউটডেটেড হৈ গৈছে, সেয়ে ইতিমধ্যে সেই সকলো বুৰঞ্জী নতুনকৈ লিখিবলৈ দিছো৷ অতীতৰ গণ্ডগোলীয়া তথ্যবোৰ সালসলনি কৰি কিছু অধ্যায় বাদ দি আৰু আমাৰ প্ৰয়োজনমতে কিছুমান নতুন তথ্য ভৰাবলৈ কোৱা হৈছে৷ কিছুমান আততায়ী বা অপৰাধীক শ্বহীদৰ মৰ্য্যদা দিবলৈ কোৱা হৈছে আৰু কিছুমান সন্মানীয় ব্যক্তিৰ কেলেংকাৰীৰ কথাবোৰ ৰহণ সানি নতুনকৈ বুৰঞ্জীত সন্নিবিষ্ট কৰাৰ কথাও ভৱা হৈছে৷\nৰত্ন খুড়াক অলপ চিন্তিত দেখা গ’ল৷ মই আকৌ আৰম্ভ কৰিলো –\n: আপুনি শুনি ভাল পাব যে আমি এইবাৰ আৰক্ষী বিভাগটোৰ আধুনিকীকৰণ কৰাৰ বাবে আচনি লোৱা হৈছে৷ স্মাৰ্ট পুলিচ আচনি!\n: বৰ ভাল কথা৷ আৰক্ষী চকী-বেৰেকবোৰৰ অৱস্থা শোচনীয়, অস্ত্ৰ-শস্ত্ৰবোৰ আওপুৰণি, কামৰ ভিৰ বেছি, ৰাজনৈতিক হেঁচা আৰু বহু ভিআইপিয়ে আৰক্ষীৰ লোকসকলক নিজৰ চাকৰৰ দৰে ব্যৱহাৰ কৰা কথাবোৰলৈ চকু দিলে ভালেই হয়৷ পিছে আধুনিকীকৰণৰ নামত কি কি কৰা হ’ব?\n: পুলিচ বাহিনীক ‘স্মাৰ্ট’ কৰাৰ বাবে সকলোকে এটাকৈ ‘স্মাৰ্ট’ফোন দিয়া হ’ব৷ তাত ফেচবুক, হোৱাটছএপ সকলো থাকিব৷ চোৰ, ডকাইতি, হত্যা, ধৰ্ষণ ইত্যাদি ঘটনাৰ অপৰাধীক অনুসন্ধান কৰি, খেদি খেদি ধৰা কামবোৰ আজিকালি পুৰণি ধৰণৰ হৈ গ’ল৷ সেয়ে এইবোৰ কামৰ প্ৰতি বহুতৰে আগ্ৰহ কমি যোৱা দেখা পাইছো৷ এইবোৰ অপৰাধীক ধৰিবলৈ বৰ কষ্ট হয়৷ পিছে এতিয়া ‘অনলাইন অপৰাধী’ৰ যুগ চলিছে৷ এই ‘অনলাইন অপৰাধী’সকলৰ বাবেই আমাৰ স্মাৰ্ট পুলিচ সদায় সষ্টম হৈ থাকিব৷ মানে এই ধৰক কোনোবাই ফেচবুকতেই ‘তোক চাই লম’ বুলি কলেই আমাৰ পুলিচে স্মাৰ্টনেছ দেখুৱাই লগে লগে গৈ অপৰাধীক পঘাৰে ধৰি বান্ধি আনি জেললৈ চালান দি দিব৷ আন গোচৰসমূহত সময়মতে চাৰ্জশ্বিট দাখিল নকৰাৰ সুযোগ লৈ বাঘা-বাঘা অপৰাধীসকল আইনৰ সুৰুঙাৰে সৰকি গলেও এইসকলক শাস্তি প্ৰদানৰ ক্ষেত্ৰত সম্পুৰ্ণ সজাগ হোৱা যাব৷ পিছে বেংকৰ একাউণ্ট জালিয়াতি কৰা, এটিএম কাৰ্ড জালিয়াতি কৰা বিয়াগোম ‘অনলাইন অপৰাধী’বোৰক অৱশ্যে এই স্মাৰ্ট কামত ধৰা হোৱা নাই৷ সেইসৱৰ নোম-নেগুৰ পোৱাটোকেই কঠিন৷ অৱশ্যে বাহিনীটোৰ শক্তি বৃদ্ধি কৰিবলৈ নতুন নিযুক্তিৰ কথাও চুড়ান্ত কৰা হৈছে৷\n: বৰ ভাল৷ এনেয়েও বহু পদ খালী হৈ আছে হেনো৷ পিছে ‘স্মাৰ্ট পুলিচ’ৰ বাবে যোগ্যতা কি হ’ব?\n: বিশেষ একো নাই৷ আজিকালি ‘স্মাৰ্টফোনধাৰী’ বীৰ-যোদ্ধাৰ কোনো আকাল নাই৷ কিবা এটা ‘ইছ্যু’ পালেই সেই কী-বৰ্ড-যোদ্ধাসকলে শত্ৰুক আজুৰি-কামুৰি পলকতে নেফানেফ্ কৰি পেলোৱাত সিদ্ধহস্ত৷ সেয়ে প্ৰফাইল চায়েই ডাইৰেক্ট নিযুক্তি দি দিয়া হ’ব!\n: ইয়াৰ উপৰিও পৰ্য্যটনৰ বাবে বিশেষ আচনি ঘোষণা কৰা হৈছে৷\n: কেনে ধৰণৰ আচনি?\n: পাইলট প্ৰজেক্ট হিচাপে এইটো আমি আগতেই আৰম্ভ কৰি দিছোৱেই৷ এতিয়া কেবল অলপ বিস্তাৰিতভাৱে কৰিব লাগিব৷ কথাটো হ’ল, আমাৰ ইয়ালৈ বাহিৰৰ পৰ্য্যটক আহিবলৈ বৰ অসুবিধা৷ থাকিবলৈ হেন নাই, খাবলৈ তেন নাই, জেগাবোৰ লেতেৰা-পেতেৰা, ভাঙি-চিঙি যোৱা কীৰ্তিচিহ্নবোৰ, থকা খোৱাকে ধৰি বহু অসুবিধা৷ তাতে সৌ-সিদিনা আমি নিজেই ৰাজ্যখনক অশান্ত অঞ্চল বুলি ঘোষণা কৰি দিলোৱেই৷ এতিয়া দৰবত দিবলৈকো দুই এজন পৰ্য্যটক নহা অৱস্থা৷ সেয়ে আমি পৰ্য্যটক এক্সপৰ্ট কৰিম বুলি ভাবিছো৷\n: পৰ্য্যটকৰ এক্সপৰ্ট?\n: অ’৷ আমাৰ ইয়াৰ মানুহক দেশে-বিদেশে পৰ্য্যটক হিচাপে পঠিয়াই দিম৷ ‘এক্সপৰ্ট পৰ্য্যটক’সকলৰ বাবে সুকীয়াকৈ ‘অসম আমাৰ ৰূপহী’ বুলি টেগলাইন থকা বেগ, জোতা, মোজা, চোলা, টুপী, ছাতি, পটলুং আনকি গেঞ্জী-হাফপেণ্ট আদিও দিয়া হব৷ কোটি টকীয়া ইমপৰ্টেড ‘ব্ৰেণ্ড এম্বেছেদৰ’জনাৰ দৰে এই সকলোবোৰ বস্তুৱেই বাহিৰৰ পৰা ইমপৰ্ট কৰা হ’ব৷ এই সুবিধা লৈ চৰকাৰী খৰচত ফুৰিবলৈ যোৱা সকলে এইবোৰ বস্তু ব্যৱহাৰ কৰি ছ’চিয়েল মিডিয়াত নিজৰ নিজৰ ফটো আপলোড কৰিব লাগিব যাতে অসমৰ নাম দেশে-বিদেশে বিয়পি পৰে৷\nমানুহবোৰক অলপ চাই-চিতি শ্ৰেণীবিভাজন কৰি বিভিন্ন জেগালৈ পঠিয়াই দিয়া হ’ব৷ ওৰেটো নিশা খপি খপি, অনলাইনত ধুনীয়া যুবতী-মহিলা বিচাৰি ফুৰা আদহীয়াসকলক বেংককলৈ, ভল্টেজ নোহোৱা বাবে মিনিটত দহপাক ঘুৰা ফেনখনলৈ চাই চাই গৰমত ছাটি-ফুটি কৰাসকলক চুইজাৰলেণ্ডলৈ, দিনে নিশাই সোমৰস সেৱন কৰা ‘ৰজা’সকলক গোৱালৈ আৰু ন-অসমীয়া উৎসৱ ‘ধনতেৰচ’ পালন কৰিবলৈ গিৰিহঁতৰ কাণৰ কণামাকৰি সৰোৱা অসমীয়া গৃহিনীসকলক ডুবাইলৈ পৰ্য্যটক হিচাপে ‘এক্সপৰ্ট’ কৰা হ’ব৷\n: অ! আৰু কিবা?\n: আছে খুড়া৷ অসমত বৰ্তমানে থকা সকলোবোৰ মদৰ দোকান আমি বন্ধ কৰি দিবলৈ ইতিমধ্যে নিৰ্দেশ দিছো৷\n: সঁচানে? এইটো পিছে বৰ ভাল কথা হ’ল৷ পিছে ৰাজহ ঘাটি নহব জানো? ৰাজহ অৰ্জনৰ বাবে দেশী মদৰ ব্ৰেণ্ড কেইটা মুকলি কৰা বেছিদিন হোৱাই নাই দেখোন!\n: নাই নাই! সেইবোৰ সকলো চালি জাৰি চোৱা হৈছে৷ ৰাজহ ঘাটি নহয়, বাঢ়িবহে!\n: আজিকালি প্ৰায়বোৰ দোকানতেই শীতল পানীয় ৰাখিব পৰা ব্যৱস্থা থাকেই৷ ঠিক তেনেকৈ ‘গৰম’ বিধো সকলোতে দোকানতেই ৰাখিব পাৰিব৷ শাৰী-শাৰীকৈ ক’কাকোলা, ফ্ৰুটিৰ সৈতে ‘গৰম’বিধেও শাৰী পুৰাব৷ এতিয়াও বহু পাণ-দোকান, গেলামালৰ দোকানত চোৰাংকৈ হলেও সকলোধৰণৰ গৰম ‘বস্তু’ পোৱা যায়েই দেখোন! বিচাৰিব জানিলেই হ’ল৷ সেয়ে লোহাৰ পিঞ্জৰা এটাৰ দৰে প্ৰথম দেখাতেই ভয়ংকৰ যেন অনুভূত হোৱা দোকান কেইখন বন্ধ কৰি সকলোৱে বিনা দ্বিধাই মুকলিমুৰীয়াকৈ ‘দেহা গৰম কৰা পানীয়’ কিনিব পৰা ব্যৱস্থা গ্ৰহণ কৰা হৈছে৷\n: উদ্যোগীকৰণৰ বাবেও নতুন চিন্তা-চৰ্চা কৰা হৈছে৷ ৰাজ্যত নতুনকৈ কেইটামান উদ্যোগ স্থাপনৰ বাবেও আচনি লোৱা হৈছে৷\n: বৰ ভাল কথা৷ ব্যৱসায়-বাণিজ্য-উদ্যোগ এইবোৰৰ উন্নতিৰ ক্ষেত্ৰত চকু দিয়াটো ভাল কথা হৈছে৷ পিছে কিহৰ উদ্যোগ খুলিবলৈ মনস্থ কৰিছা?\n: এই ধৰক, গুটখা আৰু মদৰ উদ্যোগ৷ বাকীবোৰৰ অৱস্থা সিমান ভাল নহয়৷ এই দুবিধ পিছে ৰমৰমীয়াকৈ চলাটো খাটাং৷\n: ৰাজ্যখনত ৰাজহ বৃদ্ধিৰ বাবেও নতুনকৈ কিছুমান জনকল্যাণধৰ্মী আচনি লোৱা হৈছে৷\n: ৰাজ্যখনৰ বৰ্তমান আটাইতকৈ গুৰুত্বপূৰ্ণ আৰু জাতীয়তাবাদী কামকাজ হ’ল চান্দা তোলা প্ৰক্ৰিয়াটো৷ ৰাজ্যৰ বৰ্তমানৰ প্ৰধান ভকতজনাইয়ো এসময়ত এইবিধ কামেৰেই নিজৰ কেৰিয়াৰ আৰম্ভ কৰিছিল৷ গতিকেই এই প্ৰক্ৰিয়াটো অধিক বঢ়োৱাৰ বাবে এইবাৰ বিশেষ উদ্যোগ লোৱা হৈছে৷ বৰ্তমান চুবুৰীৰ পেন্দুকণাটোৰ পৰা জাতীয় সংগ্ৰামীলৈ সকলোৱে চান্দা তোলা কামটো নিজৰ মৌলিক অধিকাৰ বা জাতীয় সংস্কৃতি বুলি ধৰি লৈছেই৷ গতিকে প্ৰতিখন চান্দাৰ বহীৰ পৰা এটা সামান্য অংক চৰকাৰী তহবিলত জমা হোৱাটো নিশ্চিত কৰা হৈছে৷ ইয়াৰ বিনিময়ত ‘চান্দাবীৰ’সকলক চৰকাৰী সা-সুবিধা যেনে নিৰাপত্তাৰক্ষী বা প্ৰয়োজন অনুসৰি পিষ্টল-বন্দুকো যোগান ধৰা হ’ব৷ ৰাজ্যখনৰ নিবনুৱা সমস্যা ৰোধ কৰিবলৈ এই পদক্ষেপ লোৱা হৈছে৷\n: আৰু কিবা বাকী থাকিল নে?\n: আছে খুড়া৷ তথ্য আৰু জনসংযোগ বিভাগটো আধুনিকীকৰণ কৰিবলৈ বিচাৰিছো৷\n: মানে, বহুক্ষেত্ৰত দেখা যায় যে কাৰ্য্যালয়সমূহত সঠিক তথ্য উপলব্ধ নোহোৱাৰ বাবে সাধাৰণ ৰাইজে বৰ আহুকালত পৰে৷ সেয়ে আমি থিৰাং কৰিছো যে সকলো চৰকাৰী কাৰ্য্যালয়তেই এজনকৈ তথ্য আৰু জনসংযোগ কৰ্মচাৰী থাকিব৷\n: সেইজনে কি কাম কৰিব?\n: এই ধৰক, কোনজন কৰ্মচাৰী বাৰ-একবজাত অফিচলৈ আহে, দুই বজাৰ পাছত কাৰ্য্যালয়ৰ কোনকেইজনৰ ছাঁটোকে দেখা পোৱা নাযায়, নিজৰ কামটো সোনকালে কৰাবলৈ কাৰ কিমান ‘ৰেট’, অতি দৰকাৰী হ’লে কোনজন কৰ্মচাৰীক কোনখন পাণদোকানত আড্ডা দি থকা অৱস্থাত পোৱা যাব ইত্যাদি৷ প্ৰায়বোৰ অফিচতেই সংখ্যাত কম হলেও বুৰ্বকৰ দৰে দিনে-নিশাই কষ্ট কৰা দুই-এজন ‘গান্ধী’ টাইপ থাকেই নহয়৷ তেওঁলোককেই এই অতিৰিক্ত দায়িত্ব দিয়া হ’ব৷\n: কিবা এটা হবলৈ গৈ আছে বুলি গম পাইছো৷\n: খুড়া, এইবাৰ জনসংখ্যা ৰোধৰ বাবেও এইবাৰ বিশেষ আচনি লোৱা হৈছে৷\n: অ’৷ বৰ ভাল হ’ব৷ পিছে আগতেও জনসংখ্যা ৰোধৰ বাবে বহু আচনি লোৱা হৈছে৷ পিছে কামতহে একো নাই৷ দুই এটা টিভি চেনেলত বিজ্ঞাপন দিয়াতেই সকলো সীমাবদ্ধ থাকে৷\n: নহয়, এইবাৰ জনসংখ্যা ৰোধৰ দায়িত্ব কেইটামান বেলেগ বিভাগক দিয়া হ’ব৷ যেনে ধৰক গড়কাপ্তানি বিভাগ৷ এই বিভাগটোৱে ৰাস্তা-ঘাটবোৰ এনেদৰে ৰাখিব যাতে গাঁতত পৰিয়েই বহুলোক আধামৰা হয়৷ বাদবাকী কামখিনি কৰিবলৈ ঔষধ-ডাক্তৰ নোহোৱা লেতেৰা চৰকাৰী হস্পিটেলবোৰ আছেই৷ বিশেষকৈ গৰ্ভৱতী মহিলাসকলে কিবা কামত পথলৈ ওলালেই থেকেচনিত গৰ্ভপাত হোৱাৰ গেৰাণ্টী দিয়াৰো ব্যৱস্থা কৰা হৈছে! ইয়াৰ উপৰিও বিদ্যুত বিভাগকো জনসংখ্যা ৰোধৰ ক্ষেত্ৰত বিশেষ ব্যৱস্থা লবলৈ যাৱতীয় নিৰ্দেশ দিয়া হৈছে৷ ৰাইজৰ ঘৰত বিদ্যুৎ যোগান থাকক বা নাথাকক, পিছে চিগা তাঁৰেৰে যাতে অনবৰতে বিদ্যুৎ প্ৰবাহিত হৈ থাকে তাৰ সু-ব্যৱস্থা কৰিবলৈ নিৰ্দেশ দিয়া হৈছে৷\n: হে প্ৰভু!\n: হয় ঠিকেই কৈছে৷ প্ৰভুৱেই আচল কথা৷ আমাৰ প্ৰধান ভকতজনাৰো ভকতিত বৰ মন বুলি জানেই দেখোন৷ জন্ম-মৃত্যু সকলো ওপৰৱালাৰ হাতত৷ ৰাখে হৰি মাৰে কোনে, মাৰে হৰি ৰাখে কোনে! সেয়ে হস্পিটেলৰ উন্নতিসাধন, এইমছ স্থাপন ইত্যাদিবোৰত বেছি সময় খৰচ নকৰি অসমৰ চুকে-কোণে অসংখ্য উপাসনাস্থান স্থাপন কৰিবলৈ যো-জা কৰা হৈছে৷ ঠাই নাথাকিলে তিনিআলি, চাৰিআলিবোৰ আৰু নগৰত ফুটপাথৰ ওপৰতেই ধৰ্মীয় উপাসনাস্থানবোৰ স্থাপন কৰা হ’ব৷ উপাসনাস্থলীলৈ আহিবলৈ নোৱাৰা সকলক ঘৰতেই দিনে নিশাই তীব্ৰ শব্দৰ মাইক বজাই ধৰ্মীয় কথা শুনোৱা হ’ব৷\n: বন বিভাগৰ বাবে অভিলাষী আচনি এখন লোৱা হৈছে৷ সিদিনা হিচাপ উলিয়াই দেখিলো যে সামাজিক বনানীকৰণৰ নামত আজিলৈকে যিমানবোৰ প্ৰজেক্ট কৰা হ’ল সেই হিচাপমতে অসমত এতিয়া গছ ৰুবলৈ খালী মাটিয়েই নাই৷ আজিকালি নিয়মবোৰ বৰ কাঢ়া৷ কাগজত খালী মাটি দেখুৱাব নোৱাৰিলে পইছা খৰচ কৰিব পৰা নাযাব৷ সেয়ে আমি নতুনকৈ গছ ৰুব পৰাকৈ ঠাই উলিয়াব খুজিছো৷ প্ৰথম কাজিৰঙাকেই টাৰ্গেট কৰিছো৷ আপুনি জানেই দেখোন যে বানপানীৰ বাবে কাজিৰঙাৰ জন্তুবোৰ কাৰ্বি পাহাৰলৈ উঠি যায়৷ সেয়ে আমি প্ৰথমতে কাজিৰঙাৰ সকলো জন্তুকেই পাৰ্মানেণ্টলী কাৰ্বি পাহাৰলৈ চিফ্ট কৰি দিম৷ তাৰ পাছত কাজিৰঙাখনৰ জংঘলবোৰ কাটি একেবাৰে মুকলি কৰি পেলোৱা হব৷ ব্ৰহ্মপুত্ৰৰ পৰা বালি খান্দি উঠাই আনি জেচিবি, ৰোলাৰ চলাই সমান কৰি কাজিৰঙাখন একেবাৰে ওখ কৰি পেলোৱা হব৷ তাৰ পাছত শাৰী শাৰী কৈ বিভিন্ন গছ, ফুল আদি ধুনীয়াকৈ ৰুই দিয়া হব৷ হোটেল, ৰেষ্টুৰেণ্ট, চিনেমা হল, শ্বপিং মলো বনোৱা হব৷ তাৰ পাছত কিছুমান জীৱ জন্তু ধৰি আনি কাজিৰঙাৰ চেম্পল হিচাপে সকলোৱে দেখাকৈ বান্ধি থলেই কাম শেষ৷ এইটো প্ৰজেক্ট ইতিমধ্যে লাহে লাহে আৰম্ভ হৈছেই৷\n: ফেনখন বঢ়াই দিয়া৷ মুৰটো বেয়া লাগিছে৷ – খুড়াই মুখখন মোহাৰি কলে৷ মই এগিলাছ পানী আগবঢ়াই দিলো৷ পানীগিলাছ খাই অলপ সুস্থিৰ হৈ খুড়াই ক’লে-\n: কৈ যোৱা৷ আজি আটাইখিনি শুনিয়েই যাওঁ৷\n: আন কিছুমান আচনিও লোৱা হৈছে৷ বাংলাদেশ সীমান্তত চেক গেটৰ সলনি মাল্টি পাৰপাচ হেল্পিং কেন্দ্ৰ খোলা হ’ব য’ত আলহীসকলে অকণো কষ্ট নোপোৱাকৈ ভোটাৰ কাৰ্ড, আধাৰ কাৰ্ড, ৰেচন কাৰ্ড আনকি মাটিৰ পট্টাও সংগ্ৰহ কৰিব পাৰিব৷ স্বাস্থ্য বিভাগত ফুক-মাৰি, পানী জাৰি, গো বা স্ব-মুত্ৰ সেৱনৰ বিধি প্ৰদান কৰা বিশেষজ্ঞসকলক নিযুক্তি প্ৰদানৰ ব্যৱস্থা কৰা হ’ব৷ অসমৰ থলুৱা লোকসকলক আৰাম প্ৰদান কৰিবলৈ নতুন কেলেণ্ডাৰত বন্ধৰ দিন বেছিকৈ ধাৰ্য্য কৰা হ’ব৷ মাহটোত দহদিনকৈ শনিবাৰ-সোমবাৰ মিলাই অসম বন্ধৰ ব্যৱস্থা কৰা হ’ব৷ তাৰ উপৰিও কিছুমান অলাগতিয়াল বন্ধ যেনে শংকৰদেৱ, মাধৱদেৱ, লাচিত দিৱস, চিলাৰায় দিৱস ইত্যাদি উঠাই দি তাৰ সলনি ধনতেৰচ, কৰৱা চৌথ আদি নতুন উৎসৱৰ দিনত বন্ধৰ দিন ঘোষণা কৰা হ’ব৷ বাপতিসাহোন ষটপূজাক ইতিমধ্যে আমি আদৰি লৈছোৱেই৷ টমাটিনা, বোলবম, দাণ্ডিয়া আদিক নতুনকৈ জাতীয় উৎসৱৰ মৰ্য্যদা দিয়া হ’ব৷ আৰু…\n: ৰ’বা, ৰ’বা৷ ৰাজ্যখনৰ প্ৰধান সমস্যাবোৰ সমাধান কৰাৰ ক্ষেত্ৰত একো আলোচনা নহল নেকি? যেনে মুল্যবৃদ্ধি, খোৱাপানী, বিধ্বস্ত পথ-দলং, বান সমস্যা এইবোৰ?\n: এহ খুড়া! এইবোৰ সৰু-সুৰা সমস্যা আগৰ পৰাই আছে, আৰু থাকিবই৷ এইবোৰলৈ আমি মন কাণ দিবলৈ নাই এথোন৷ পিছে আমি পৰিবৰ্তন আনিম বুলি কোৱা নাছিলোনে? পৰিবৰ্তন আনিবই লাগিব! চাই থাকক, পৰিবৰ্তনৰ বতাহ নহয়, এইবাৰ অসমত পৰিবৰ্তনৰ ধুমুহা বলিব!\nস্বনামধন্যা মামণি ৰয়ছম গোস্বামী বাইদেউলৈ শ্ৰদ্ধাঞ্জলি (অঞ্জনা তামুলী )


Election results 2022: আৰু মাত্ৰ কেইটামান মুহূৰ্তৰ অপেক্ষা! উত্তৰপ্ৰদেশ, মণিপুৰসহ ৫ ৰাজ্যত কোনে মাৰিব শেষ হাঁহি? কিমান সঁচা হ'ব Exit Poll? election-results-2022-punjab-goa-uttarpradesh-monipur-uttarakhand-hb– News18 assam\nElection results 2022: আৰু মাত্ৰ কেইটামান মুহূৰ্তৰ অপেক্ষা! উত্তৰপ্ৰদেশ, মণিপুৰসহ ৫ ৰাজ্যত কোনে মাৰিব শেষ হাঁহি? কিমান সঁচা হ'ব Exit Poll?\nএইবাৰ উত্তৰ প্ৰদেশ নিৰ্বাচনৰ ফলাফললৈ সকলোৱে অধীৰ আগ্ৰহেৰে ৰৈ আছে।\nLast Updated : March 10, 2022, 06:35 IST\nমাজত মাত্ৰ কেইটামান মুহূৰ্ত বাকী। আজি ঘোষণা হ'ব উত্তৰপ্ৰদেশ, পঞ্জাব, উত্তৰাখণ্ড, গোৱা আৰু মণিপুৰ বিধানসভা নিৰ্বাচনৰ ফলাফল। এই নিৰ্বাচন বিজেপিৰ বাবে অতি গুৰুত্বপূৰ্ণ বিবেচিত হৈছে। ২০২৪ৰ সাধাৰণ নিৰ্বাচনৰ পূৰ্বে এই পাঁচখন ৰাজ্যৰ নিৰ্বাচনৰ ফলাফলে বহুখিনি দিশ নিৰ্ণয় কৰিব বুলি ৰাজনৈতিক বিশ্লেষকসকলে দাবী কৰিছে।\nপুৱা ৮ বজাৰ পৰা আৰম্ভ হ'ব আটাইকেইখন ৰাজ্যৰে ভোট গণনা। আৰু প্ৰথম দুঘণ্টামানৰ ভিতৰতে নিশ্চয়কৈ এখন ছবি স্পষ্ট হৈ পৰিব। প্ৰথমে বেলট পেপাৰৰ জৰিয়তে সম্পন্ন হোৱা ভোট গণনা কৰা হ'ব। তাৰ পিছতে EVMৰ ভোট গণনা কৰা হ'ব।\nইতিমধ্যে বিভিন্ন এজেন্সীয়ে প্ৰকাশ কৰা Exit Poll অনুসৰি পাঁচখন ৰাজ্যৰ ভিতৰত ৪ খনতে বিজেপি চৰকাৰ হোৱাৰ ইংগিত দিছে। সেইদৰে পঞ্জাৱত প্ৰথমবাৰলৈ আম আদমী পাৰ্টীৰ চৰকাৰ হব বুলি দাবী কৰিছে এক্সিট পুল প্ৰকাশ কৰা এজেন্সীসমূহে।\nউল্লেখ্য যে, এইবাৰ উত্তৰ প্ৰদেশ নিৰ্বাচনৰ ফলাফললৈ সকলোৱে অধীৰ আগ্ৰহেৰে ৰৈ আছে। কাৰণ উত্তৰপ্ৰদেশৰ ফলাফলে দেশ সাধাৰণ নিৰ্বাচনৰো দিশ নিৰ্ণয় কৰে বুলি বহুতে ক'ব খোজে।


গুৱাহাটী গ্ৰেণেড বিস্ফোৰণৰ তদন্ত কৰিব NIA-এ|nia-to-investigate-guwahati-grenade-blast– News18 assam\nগুৱাহাটী গ্ৰেণেড বিস্ফোৰণৰ তদন্ত কৰিব NIA-এ\nসন্ধিয়াই গুৱাহাটীৰ গ্ৰেণেড বিস্ফোৰণথলী পৰিদৰ্শন তদন্তকাৰী দলৰ।\nLast Updated : May 16, 2019, 09:28 IST\nবুধবাৰে সদাব্যস্ত জু–ৰোডৰ চেন্ট্ৰেল ম’লৰ সমীপত সংঘটিত গ্ৰেণেড বিস্ফোৰণৰ তদন্ত কৰিব NIA-এ। সন্ধিয়া প্ৰায় ৭বাজি ৪০মিনিটত বিস্ফোৰণ সংঘটিত হোৱাৰ পিছতে তদন্তকাৰী সংস্থাৰ এটা দলে ঘটনাস্থলী পৰিদৰ্শন কৰি বুজ লয়। আজি এই সন্দৰ্ভত গোচৰ ৰুজু হোৱাৰ সম্ভাৱনা আছে।চাওক বিস্ফোৰণৰ ঠিক পিছৰ ফটো:\nগীতানগৰত ভৰ্তি হৈ থকাসকল\nজিএমচিএইচত ভৰ্তি হৈ থকাসকল।\nআলফা স্বাধীনে দায়িত্ব স্বীকাৰ কৰা বুধবাৰৰ বিস্ফোৰণত মুঠ ৯জন লোক গুৱাহাটী চিকিৎসা মহাবিদ্যালয় আৰু গীতানগৰৰ কেজিএমটি হাস্পতালত ভৰ্তি হৈ আছে। আহত সকলৰ ভিতৰত আছে দুজন SSB জোৱান । প্ৰত্যক্ষদৰ্শীয়ে কি কয়?\nটহলদাৰী নিৰাপত্তাবাহিনীলৈ মটৰ চাইকেলত অহা দুৰ্বৃত্তই গ্ৰেণেড দলিৱাই থৈ যোৱাৰ সন্দেহ কৰা হৈছে। অতি তাৎপৰ্যপূৰ্ণ যে বিস্ফোৰণ সংঘটিত হোৱা সেই স্থানত চিচিটিভি নথকাক লৈ প্ৰতিক্ৰিয়াৰ সৃষ্টি হৈছে। গুৱাহাটীৰ আৰক্ষী আয়ুক্তই এইক্ষেত্ৰত তদন্ত কৰা হ’ব বুলি উল্লেখ কৰে। বিস্ফোৰণৰ আঁৰত আলফা স্বাধীনঃ চৰকাৰীভাৱে কোনো চিচিটিভি নথকাত আৰু গুৱাহাটী চেন্ট্ৰেলৰ মুখত থকা চিচিটিভিয়ে ৰাস্তালৈ কাম নকৰাত ৰাজধানীৰ সমীপৰ সেই স্থানতে কূটাঘাত সংঘটিত কৰা দুৰ্বৃত্তৰ কোনো শুংসূত্ৰ পোৱা নাই। DGP–এ বুধবাৰে কি কৈছিল?\nFirst published: May 16, 2019, 09:10 IST


দৈৰ সৈতে কি কি বস্তু খাব নালাগে?– News18 assam\nকিছুমান বস্তু আছে যি দৈৰ সৈতে একেলগে খালে ক্ষতি কৰে। যদি আপুনি এতিয়াও সোৱাদ বৃদ্ধি কৰিবলৈ এনে কৰি আছে ইয়াৰ দ্বাৰা আপুনি আপোনাৰ শৰীৰৰ ৰোগ প্ৰতিৰোধ ক্ষমতা দ্ৰুতগতিত হ্ৰাস কৰি আছে।\nLast Updated : May 18, 2021, 19:57 IST\nদৈ স্বাস্থ্যৰ বাবে অতি উপকাৰী বুলি গণ্য কৰা হয়। ই পাচন শক্তিৰ লগতে শৰীৰৰ ৰোগ প্ৰতিৰোধ ক্ষমতা বৃদ্ধি কৰে। ইয়াত কেলচিয়ামো সমৃদ্ধ যি আমাৰ শৰীৰৰ হাড় শক্তিশালী ৰাখে। ইয়াত ভিটামিন বি 2, ভিটামিন বি 12, মেগনেছিয়াম, পটাছিয়াম আৰু প্ৰ'টিনো সমৃদ্ধ, যাৰ বাবে ইয়াক চুপাৰফুডৰ শ্ৰেণীত অন্তৰ্ভুক্ত কৰা হয়। এই সকলোবোৰ গুণৰ বাবে ইয়াক দৈনিক খাবলৈ পৰামৰ্শ দিয়া হয়। কিন্তু আপোনাক কওঁ যে এনে স্বাস্থ্য-উপকাৰী খাদ্যৰ সৈতে, কিছুমান বস্তু আছে যি ইয়াক ক্ষতিকাৰক কৰে। যদি আপুনি এতিয়াও সোৱাদ বৃদ্ধি কৰিবলৈ এনে কৰি আছে ইয়াৰ দ্বাৰা আপুনি আপোনাৰ শৰীৰৰ ৰোগ প্ৰতিৰোধ ক্ষমতা দ্ৰুতগতিত হ্ৰাস কৰি আছে। দৈৰ সৈতে কি কি বস্তু খাব নালাগে জানো আহক\n1. দৈৰ সৈতে পিঁয়াজ খোৱা\nগ্ৰীষ্মৰ দিনবোৰত মানুহে প্ৰায়ে ঘৰত ৰায়তা তৈয়াৰ কৰে, দৈত পিঁয়াজ যোগ দিয়ে। এইটো সোৱাদত ভাল হ'ব পাৰে কিন্তু স্বাস্থ্যৰ বাবে অতি ক্ষতিকাৰক। দুয়োটা একেলগে ব্যৱহাৰ কৰিলে আপোনাৰ এলাৰ্জি হ'ব পাৰে। এনে কৰিলে চিকুনগুনিয়া, একজিমা, চ'ৰিয়েচিছ, গেছ, এচিডিটি, শৰীৰত বমি হ'ব পাৰে।\n2. গাখীৰ আৰু দৈ একেলগে ব্যৱহাৰ কৰা\nযদিও দুয়োটা গাখীৰৰ সামগ্ৰী, আয়ুৰ্বেদত এই দুয়োটা একেলগে ব্যৱহাৰ কৰাটো নিষিদ্ধ বুলি গণ্য কৰা হয়। দুয়োটা একেলগে ব্যৱহাৰ কৰিলে ডায়েৰিয়া, গেছ, পেটৰ বিষ, বদহজমৰ দৰে সমস্যা হয় বুলি বিশ্বাস কৰা হয়।\n3. আমৰ সৈতে দৈ\nযদিও আমি সকলোৱে গ্ৰীষ্মকালত আম লাচি খাবলৈ ভাল পাওঁ, ই আমাৰ স্বাস্থ্যৰ বাবে ক্ষতিকাৰক। আপুনি একেলগে খালে শৰীৰত ছালৰ সমস্যা হ'ব পাৰে। তদুপৰি ই শৰীৰত বিষাক্ত পদাৰ্থ বৃদ্ধি কৰে যি আমাৰ হজমকো প্ৰভাৱিত কৰে।\n4. মাছ আৰু দৈ\nকোৱা হয় যে দুটা প্ৰ'টিন সমৃদ্ধ খাদ্য কেতিয়াও একেলগে খাব নালাগে। যেতিয়া আমি মাছৰ সৈতে দৈ খাওঁ, ইয়াৰ ফলত বহুতো ৰোগ হ'ব পাৰে। দুয়োটা প্ৰ'টিনত সমৃদ্ধ যি বদহজম, পেটৰ বিষৰ দৰে সমস্যা সৃষ্টি কৰিব পাৰে।\n5. ৰহৰ দাইলৰ সৈতে দৈ\nযদি আমি দৈৰ সৈতে ৰহৰ দাইল সেৱন কৰো পেটত এচিডিটি, ফুলা আদিৰ দৰে সমস্যা থাকিব পাৰে সেয়েহে এই দুয়োটা কেতিয়াও একেলগে খাব নালাগে।\n(Disclaimer: এই প্ৰবন্ধৰ তথ্য সাধাৰণ তথ্যৰ ওপৰত আধাৰিত। নিউজ১৮-এ তেওঁলোকক নিশ্চিত নকৰে। এইবোৰ কাৰ্যকৰী কৰাৰ আগতে সংশ্লিষ্ট বিশেষজ্ঞৰ সৈতে যোগাযোগ কৰক।)\nFirst published: May 18, 2021, 19:57 IST\nCurd MilkHealth BenefitslifestyleSummer Food


ফিফাত দেশসমূহৰ সংকেতৰ তালিকা - অসমীয়া ৱিকিপিডিয়া\n1 ফিফা সদস্যৰ সংকেতসমূহ\n2 সদস্য নোহোৱা ফিফাৰ সংকেতসমূহ\n3 অনিয়মিত সংকেতসমূহ\n5 ফিফা, আই.অ.চি. আৰু আই.এচ.অ’ৰ পাৰ্থক্যসমূহ\nফিফা সদস্যৰ সংকেতসমূহ[সম্পাদনা কৰক]\nঅতিৰিক্ত তথ্যৰ বাবে: List of FIFA Member Associations\nআমেৰিকান চমোৱা ASA\nএণ্টিগুৱা আৰু বাৰ্বুডা ATG\nবচনিয়া আৰু হাৰজেগ’ভিনা BIH\nব্ৰিটিছ ভাৰ্জিন দ্বীপসমূহ VGB\nবাৰ্কিনা ফাছো BFA\nকেপ ভাৰ্ডে CPV\nকেমেন দ্বীপপুঞ্জ CAY\nচেণ্ট্ৰেল আফ্ৰিকান ৰিপাব্লিক CTA\nচাইনিজ টাইপেই TPE\nকংগো গণৰাজ্য COD\nকুক দ্বীপসমূহ COK\nকষ্টা ৰিকা CRC\nআইভৰি ক’ষ্ট (Ivory Coast) CIV\nচেক গণৰাজ্য CZE\nডমিনিকান গণৰাজ্য DOM\nএল চালভাড’ৰ SLV\nবিষুৱীয় গিনি EQG\nফাৰো দ্বীপপুঞ্জ FRO\n[[File:|22x20px|border |alt=|link=]] হন্দুৰাছ HON\nউত্তৰ কোৰিয়া PRK\nদক্ষিণ কোৰিয়া KOR\nউত্তৰ আয়াৰলেণ্ড NIR\nপাপুৱা নিউগিনি PNG\nপুৱেৰ্ট’ ৰিক’ PUR\nছেইণ্ট কিট্টিচ আৰু নেভিচ SKN\nছেইণ্ট লুছিয়া LCA\nছেইণ্ট ভিনচেণ্ট আৰু গ্ৰেনাদাইনছ VIN\nছান মাৰিণ' SMR\nচাও টম আৰু প্ৰিন্সিপ STP\nচৌদি আৰৱ KSA\nছিয়েৰা লিয়ন SLE\nচল’মন দ্বীপপুঞ্জ SOL\nদক্ষিণ আফ্ৰিকা RSA\nদক্ষিণ ছুডান SSD\nফ্ৰান পলিনেছিয়া TAH\nটিমুৰ লেষ্টে (East Timor) TLS\nট্ৰিনিদাদ আৰু ট'বেগ' TRI\nতুৰ্কছ আৰু কেইকছ দ্বীপপুঞ্জ TCA\nসংযুক্ত আৰৱ আমিৰাত UAE\nআমেৰিকা যুক্তৰাষ্ট্ৰ USA\nভাৰ্জিন দ্বীপপুঞ্জ VIR\nসদস্য নোহোৱা ফিফাৰ সংকেতসমূহ[সম্পাদনা কৰক]\nফ্ৰান্স গুৱানা GYF CONCACAF\nগুৱাদেলৌপ GPE CONCACAF\nমাৰ্টিনিক MTQ CONCACAF\nৰেউনিয়ন REU CAF\nছিণ্ট মাৰ্টেন SXM CONCACAF\nটুভালু TUV OFC\nজাঞ্জিবাৰ ZAN CAF\nঅনিয়মিত সংকেতসমূহ[সম্পাদনা কৰক]\nমাইক্ৰ’নেছিয়া যুক্তৰাজ্য FSM OFC\nনিউৱে NIU OFC\nদক্ষিণ মাৰিয়ানা দ্বীপপুঞ্জ NMI AFC\nপালাউ PLW OFC\nছেইণ্ট-মাৰ্টিন SMT CONCACAF\nObsolete country codes[সম্পাদনা কৰক]\nব্ৰিটিছ গায়ানা BGU\nব্ৰিটিছ অন্দুৰাছ BHO\nচেণ্ট্ৰেল আফ্ৰিকান ৰিপাব্লিক CAF\nওলন্দাজ ইষ্ট ইণ্ডিছ DEI\nপূব জাৰ্মানী GDR\nগল্ড ক'ষ্ট GOC\nনেডাৰলেণ্ডচ এনটাইল্লেচ ANT\nনিউ হেব্ৰিজ HEB\nউত্তৰ বোৰ্নিঅ’ NBO\nউত্তৰ ভিয়েটনাম VNO\nউত্তৰ য়েমেন NYE\nউত্তৰ ৰ’দিছিয়া NRH\nছাৰ্বিয়া আৰু মণ্টেনিগ্ৰো SCG\nদক্ষিণ ৰ’দিছিয়া SRH\nচিত্ৰ:Flag of Vietnamese Republic.svg দক্ষিণ ভিয়েটনাম VSO\nদক্ষিণ য়েমেন SYE\nছ'ভিয়েট সংঘ URS\nআপাৰ ভল্টা UPV\nপশ্চিম জাৰ্মানী FRG\nফিফা, আই.অ.চি. আৰু আই.এচ.অ’ৰ পাৰ্থক্যসমূহ[সম্পাদনা কৰক]\nপ্ৰধান প্ৰবন্ধ: Comparison of IOC, FIFA, and ISO 3166 country codes\n↑ "Associations". FIFA.com. Archived from the original on 23 July 2006. http://web.archive.org/web/20060723053804/http://www.fifa.com/en/organisation/na/index.html। আহৰণ কৰা হৈছে: 26 July 2006.\n"https://as.wikipedia.org/w/index.php?title=ফিফাত_দেশসমূহৰ_সংকেতৰ_তালিকা&oldid=167874"ৰ পৰা অনা হৈছে\nফুটবল সম্পৰ্কীয তালিকা\nএই পৃষ্ঠাখন ০৬ এপ্ৰিল, ২০১৭ তাৰিখে ০৩:৫৬ বজাত অন্তিম সংশোধন কৰা হৈছিল।


Download and installaunicode font (Click here to download), if your system does not support Assamese text. জুনুকাগঙাটোপ টোকোৰা আৰু চিতল বৰাগী মেকুৰীবুঢ়া আৰু শিয়ালৰাজহাঁহ আৰু কাউৰীবান্দৰ আৰু শিয়ালবুঢ়ী আইৰ সাধু চিলনীৰ জীয়েকৰ সাধুচম্পাৱতীঢোঁৰাকাউৰী আৰু টিপচী চৰাইদীঘলঠেঙীয়াএজনী মালিনী আৰু এজোপা ফুলগঙাটোপ লটকনমেকুৰীৰ জীয়েকৰ সাধুসৰবজানতেলীয়াসাৰেং আৰু ফেচুতীখৰ আৰু চুটিবাই নুমলীয়া পোকুকুৰীকণাতেজীমলাঔ-কুঁৱৰীবুধিয়ক শিয়ালবুঢ়া-বুঢ়ী আৰু শিয়ালএটা শিঙৰা মাছৰ কথাএটা বলী মানুহবাঘ আৰু কেঁকোৰাৰ সাধুতুলা আৰু তেজাকটা যোৱা নাক, খাৰণি দি ঢাকজৰদ্‌গৱ ৰজাৰ উপাখ্যানপানেশৈজোঁৱাইৰ সাধুভেকুলীৰ সাধুতাৱৈয়েকৰ সাধুলখিমী তিৰোতাদুই বুধিয়ককাঞ্চনী\tভুচুং পহুজুনুকাবুঢ়া আৰু শিয়াল বাখৰ বাখৰককাদেউতা আৰু নাতিল'ৰাকুৰুৱাচৰাই আৰু বামুণৰ সাধুএক হাতী আৰু ফেঁচাৰ কথাবৰচোৰ বুঢ়া-বুঢ়ীয়ে বগৰিগুটি ৰোৱাৰাক্ষস পণ্ডিততিনিজন ডেকা পণ্ডিতদেৱাঙ্গভূষণ বস্ত্ৰকণ আৰু মনবত্ৰিশ লক্ষণীয়া দৰা-কন্যা বামুণ আৰু বামুণীঅবুজ ৰজাৰ বিবুজ মন্ত্ৰীবামুণৰ ভাগ্যভূত আৰু বাঢ়ণীশাঁখিনা আৰু শাঁখিনীএক সন্ন্যাসীৰ কথাএটা বুঢ়া আৰু পাঁচ পুতেক ৰাক্ষস পণ্ডিতৰাজমন্ত্ৰী আৰু নাপিতকণা আৰু কুঁজা কথাবাহী বুঢ়া নিমাতী কন্যা নোমল আৰু সোণপাহী পেট-ভাতুৰ কথা শিয়াল পগলাৰজাৰ ল’ৰা আৰু শিয়ালসোণ-বৰিষ ৰজা বেটুকোঁৱৰছয় সখিয়েক,এক ৰাক্ষসীদুই ৰাজপুত্ৰ কটা যোৱা নাক, খাৰণি দি ঢাক\nএক ৰজাৰ সাতোটা কোঁৱৰ আছিল, আৰু কোঁৱৰটোৱে পতি একোজনীকৈ কুঁৱৰী আছিল৷ কুঁৱৰীহঁতে সদায় গধূলি ভাত পানী খোৱাৰ সময়লৈকে একেখন মজিয়াতে বহি সূতা কাটে আৰু সাত ভাৰস্তৰ কথা উজাৰি মনৰ ভাগৰ পলুৱায়৷ যঁতৰৰ কেৰ্কেৰণিৰ লগে লগে সিঁহতৰ শাক-খোৱা, ভাত-খোৱা, মাছ-খোৱা, সকলো কথা ওলাই পৰে৷চ’ত মাহ পৰিল৷ আজিৰ বাজে কাইলৈ বহাগ বিহু৷ বৰ বিহুৰ দিনা গা-পা ধুই আহি চোতালত থিয় হোৱা নিজৰ ল’ৰা ছোৱালীক আৰু গিৰিয়েকক অতি কমেও এডুখৰি নিজে বোৱা ন-কাপোৰ সিহঁতে নিদিলেই নহয়, মিতিৰ-কুটুম, লা-লগুৱাৰ তো কথাই নাই৷ সেইদেখি কুঁৱৰীহঁতৰ গাত তৰণিয়েই নাই-কেনেকৈ নো ফুলাম গামোচা বওঁ, কেনেকৈ এখন মিহি সূতাৰে চুৰিয়া বওঁ, কেনেকৈ এখন চেলেং বওঁ, এইবোৰ ভাবিয়েই সিহঁত অস্থিৰ৷ সিহঁতে দিনৰ দিনটো তাঁত বৈ ৰাতি এপৰলৈকে পাঁজি বাটে, সূতা কাটে, মহুৰা ফুৰায়৷আজি সাতোজন কুঁৱৰীয়ে নিজৰ নিজৰ যঁতৰ আগত লৈ কোনোৱে বা দীঘৰ, কোনোৱে বা বাণিৰ সূতা কাটিছে৷ বিহু পালেহিয়েই বুলিব লাগে৷ বৰজনীয়ে মাজুজনীক মাত লগালে-“ৰুকুণীৰ মাক, তই এইবাৰ বিহুৰ কেইদিনৰ আগেয়ে মাৰৰ ঘৰলৈ যাবি? মই হলে উৰুকাৰ দিনায়ে যাম, মোৰ বহুতো লেঠা, তাৰ আগেয়ে মাৰি অতাব নোৱাৰিম৷ তাৰ উপৰিও ল’ৰা-ছোৱালী এমখা লৈ আইৰ ঘৰত নো কিমান দিন থাকিম গৈ, ভাল নেলাগে চোন৷ তহঁত তিনি-চাৰি দনৰ আগেয়ে যাহঁক আ হেৰেই; মই আগেয়ে ল’ৰা-ছোৱালীৰ মাইকী নোহোৱাত দহ-বাৰ দিনৰ আগেয়েই গৈছিলো৷ আৰু আমাৰ সেই দিন নাই, আমাৰ খোলা উঠিল৷” ৰুকুণীৰ মাকে কলে, “ এৰা বাই, মোৰো চোন একে গতিয়েই; তোমাতকৈ অলপ হে কম৷ তেও মই দুদিনৰ আগেয়ে যাম৷ তই কেইদিনৰ আগেয়ে যাবি গঙাইৰ মাক?” গঙাইৰ মাকে উত্তৰ দিলে, “মই তিনি দিনমানৰ আগেয়ে যাম বুলি ভাবিছো৷” গঙাইৰ মাকৰ পিচৰ জনীয়ে কলে,-“মই হলে চাই দিনৰ আগেয়ে যাম; আৰু একেবাৰে গা খালী হলে হে আহিম৷ গোসাঁয়ে দোমাহীৰ যোৰাত একো বিঘিনি নঘটালেই ভাল হয়৷ উস্ মোৰ সোণামুৱা থকাহেঁতেন৷ সি মোমায়েকৰ ঘৰত কি ৰঙৰেই বিহু খাবলৈ গ’লহেঁতেন৷ কণা গোঁসাইৰ মোতে হে চকু পৰিল৷” এনেতে ধনঞ্জয়ৰ মাকে মাত লগালে-“মই পাঁচ দিনৰ আগেয়ে যাম৷” সৰু-মাজিউজনীয়ে টপৰাই মাতিলে, “ময়ো পাঁচদিনৰ আগেয়ে হে যাম, আৰু মোমায়েকৰ ঘৰতে মোৰ চন্দ্ৰৰ মুখত ভাত দিম৷”এটাইকেউজনীয়ে এইদৰে কথা পাতিছে, কিন্তু এটাইতকৈ সৰুজনীয়ে একো নামাতি তললৈ মূৰ কৰি সূতা কাটি আছে আৰু মাজে মাজে একোটা হুমনিয়াহ কাঢ়িছে৷ ইয়াকে দেখি মাজুজনীয়ে চেনেহৰ মাতেৰে কলে-“ আমাৰ সৰু জাক মোৰ লগতে আইৰ ঘৰলৈ লৈ যাম দিয়া৷” এই কথা শুনি সৰু জাকে কলে, “নেলাগে বাই, মই ইয়াত শাহুৱে যি দিয়ে, শাকেৰেই হওক বা শোকোতাৰেই হওক, বিহু খাম, কলৈকো নাযাওঁ বাই৷” এই কথা শুনি বৰজনীয়ে কলে, “কিয়নো নেযাৱ আই হেৰে? তোৰ মাৰ নাই, বাপেৰ নাই, ককায়েৰ নাই,ভায়েৰ নাই,নাইতো নাই কোনোৱেই নাই; আমি এটাইকেইজনী আই-বোপাইৰ ঘৰলৈ বিহু খাবলৈ যাম, তইনো অকলে ইয়াত থাকিবি নে? গোসাঁয়ে যেতিয়া তোক এনেকুৱা নিঠৰুৱা কৰিছে, কি কৰিবি মোৰ আই ! বেজাৰ কৰিলে কি হব? তোক ইয়াতে অকলৈ এৰি যাবলৈ আমাৰ বৰ বেয়া লাগিব৷”কাইলৈ বহাগৰ বিহু আজি উৰুকা৷ বাটে-পথে মানুহ হো-হো কৰে আহিছে, হো-হো কৰে গৈছে, কাৰো গাত তৎ-ভৎ নাই৷ গৃহস্থৰ ঘৰৰ বোৱাৰী জীয়াৰী মাকৰ ঘৰলে যোৰাই যোৰাই যাব লাগিছে৷ এনেতে আবেলি এটা লহঙা মানুহে ৰজাৰ হাউলি সোমাই ৰজাৰ ঘৈণীয়েকক মাত লগাই কলে-“আমৈ, মই আমাৰ আইটীক নিবলৈ আহিছোঁ৷” ৰাণীয়ে আচৰিত মানি চকু থিয়কৈ সুধিলে,-“কাক?” সি উত্তৰ দিল-“আপোনাৰ সৰুজনী বোৱাৰীয়েকক৷” ৰাণীয়ে কলে, “তাইৰ তো কোনো নাই৷ তই আকৌ ক’ৰপৰা ওলালিহি?” সি কলে, “নহয় আমৈ, মই সৰুতে আই-বোপাইৰ লগৰপৰা গৈ মোমাইৰ ঘৰত আছিলোগৈ৷ পিছে আই-বোপাই ঢুকালত, মই তাৰপৰা বস্তু-বেহানি সোপাকে লৈ গৈ মোমাইৰ গাঁৱতে ন-কৈ ঘৰবাৰী সাজি বিয়া-বাৰু কৰাই থিতাপি হৈ আছোঁ৷ কাইলৈ বিহু, সেইদেখি মই মোৰ ভনীটীক লৈ যাবলৈ আহিলোঁ৷ ক’তনো আছে?” ৰাণীয়ে উত্তৰ দিলে, “ভিতৰত আছে,আহিব এতিয়া৷ হওঁতে যদি সঁচা হে, বৰ ভাল কথা৷ আন এটাইকেইজনী বোৱাৰী মাকহঁতৰ ঘৰলৈ গ’ল৷ এইজনীৰ যাবলৈ ঠাই নাই বুলি মই মনতে অসন্তোষ হে কৰি আছোঁ৷ ”এনেতে ভিতৰৰ পৰা সৰু বোৱাৰীয়েক ওলাই আহিল৷ শাহুৱেকে বোৱাৰীয়েকক সকলো কথা ক’লত বোৱাৰীয়েক আচৰিত হ’ল৷ তাই কোনোমতেই তাইৰ ককায়েক এটা আছে বুলি স্বীকাৰ নকৰে আৰু তাৰ লগত যাবলৈ মান্তি নহয়৷ কিন্তু সেই মানুহটোৱে নান ছলাহী কথাৰে মিঠামিঠাকৈ মৰম লগাই নানা কথা কোৱাত শাহুৱেকে তাৰ কথা পতিয়াই বোৱাৰীয়েকক যাবলৈ কোৱাত বোৱাৰীয়েক যাওঁ-নাযাওঁকৈ অন্তত তাৰ লগত গ’ল৷সিহঁত দুয়ো গৈ বহুত পৰৰ পিচত এখন হাবিৰ ভিতৰ সোমাই এটা ঘৰ পালেগৈ৷ সেই ঘৰটোত সি সৰু কুঁৱৰীক সুমাই কলে-“ এইটো মোৰ ঘৰ৷ কাইলৈ তোৰ লগত মোৰ বিয়া হব৷ এতিয়া তই ইয়াতে খা-বৈ থাক৷” এই বুলি সি বুঢ়ী এজনীক মাতি “আই, তই এইক চাবি; মই বিয়াৰ বস্তু গোটাবলৈ যাওঁ” বুলি কৈ গুচি গ’ল৷ কুঁৱৰীয়ে এতিয়াহে ভালকৈ বুজিব পাৰিলে যে তাইক চোৰে পালে৷ ভয়ত কুঁৱৰীৰ গা জ্বৰে-ঘামে ঘামিবলৈ ধৰিলে, মূৰ আচন্দ্ৰাই কৰিবলৈ ধৰিলে, থিয় হৈ থাকিব নোৱাৰি তাই বহি পৰিল৷ এনেতে এজনী বুঢ়ীয়ে মাত লগালে,-“উঠা মোৰ আই, ভয় নাখাবা, বেজাৰ নকৰিবা৷ ৰজাৰ ঘৰতকৈও তুমি মোৰ পোৰ ঘৰত ভালকৈ সুখেৰে খাইমেলি থাকিব পাৰিবা৷ উঠি দুটামান ভাত খোৱাহি, মই ভাত ৰান্ধি থৈছোঁ৷” বুঢ়ীৰ কথা শুনি কুঁৱৰীয়ে মনটো অলপ ডাঠ কৰি মাত লগালে, -“বুঢ়ী আই, তুমি কোন?” বুঢ়ীয়ে উত্তৰ দিলে-“মই তাৰ মাক হওঁ৷ সি মোৰ পো৷ আমি চহকী আৰু ভাল কুলীয়া মানুহ৷ সি গাঁৱৰপৰা নগৰৰপৰা, ধন-সোণ লুটি-পুটি আনি মোৰ ঘৰ ভৰাই থৈছে, কিন্তু আজিলৈকে বিয়া কৰোৱা নাই৷ সিদিনা সি ৰজাৰ ঘৰত চুৰ কৰিবলৈ গৈছিল৷ তাতে বেৰৰ জলঙাইদি তাৰ নাকটো সুমাই তোমালোক আটাইকেউজনী কুঁৱৰীৰ কথাবাৰ্ত্তা শুনি আছিল৷ তাতে তুমি হেনো তোমাৰ কোনো নাই বুলি কৈ কান্দিছিলা, সেইদেখি সি তোমাক বুধি কৰি আনিছে৷ সি তোমাক বিয়া কৰাব৷ আজি সি গাঁৱলৈ গৈছে, তোমাৰ বিয়াৰ বয়-বস্তু আনিবলৈ৷ কাইলৈ উভতি আহিব৷ আই, তুমি বেজাৰ নকৰিবা, তোমাৰ মহা সুখ হব৷” এইবুলি বুঢ়ীয়ে কুঁৱৰীক বুজাই ভাত খাবলৈ আনি দিলে৷ কুঁৱৰীয়ে কিন্তু ভাত হাতেৰেই নুছুলে৷ ৰাতিটো কুঁৱৰী বুঢ়ীৰ সৈতে একেলগে থাকিল৷ কিন্তু ৰাতি পুৱাই আহিলত, তেওঁ বুঢ়ীৰ লগৰপৰা লাহেকৈ উঠি জৰী এডালেৰে বুঢ়ীক শোৱা চালপীৰাতে কটকটীয়াকৈ বান্ধি থৈ তাৰ ঘোঁৰাশালৰপৰা ভাল তেজী ঘোঁৰা এটা মেলি লৈ ঘোঁৰাত উঠি ফাইদাং মাৰিলে৷ কুঁৱৰীয়ে ঘোঁৰাত উঠি ঘোঁৰা চেকুৰাই আহোঁতে বাটৰ এঠাইত দেখিলে যে সেই মানুহটো এজোপা গছৰ তলত বহি আছে৷ সি দূৰৈৰপৰা কুঁৱৰীক দেখি, ঘোঁৰাত উঠি ৰজাৰ চিপাহী আহিছে ভাবি সাউৎকৰে উঠি হাবিৰ মাজত সোমালগৈ৷ কুঁৱৰীয়ে সেই গছৰ তল পাই দেখিলে যে গছৰ গুৰিতে কিছুমান বাখৰপতোৱা সোণৰ অলঙ্কাৰ পৰি আছে; মানুহটোৱে লৰালৰিকৈ উঠি পলাই যোৱা বাবে সেইবোৰ লৈ যাব নোৱাৰিলে৷ কুঁৱৰীয়ে সেই অলঙ্কাৰবোৰ বুটলি লৈ ঘোঁৰা চেকুৰাই ৰজাৰ হাউলি পালত, সকলোৱে দেখি আচৰিত মানিলে৷ কুৱৰীয়ে তেতিয়া সকলোবোৰ কথা আগৰ পৰা গুৰিলৈকে ভাঙি ক’লত সকলো অবাক হ’ল৷মানুহটোৱে তাৰ ঘৰলৈ গৈ কুঁৱৰী পলাই যোৱা দেখি মাকৰ বান্ধ মোকোলাই দি তেতিয়াই ৰজাৰ নগৰৰ ফালে আহিল৷ গধূলি সৰু বোৱাৰীয়েকে শাহুৱেকৰ সৈতে কথা পাতি থাকোঁতে সি আকৌ আগৰদৰে বেৰৰ জলঙাইদি নাকটো সুমাই কথা শুনি আছিল৷ চতুৰ সৰু কুঁৱৰীয়ে তাৰ গম পাই লাহেকৈ উঠি গৈ খুৰ এখন আৰু খাৰণিসঁতাৰপৰা খাৰণি এবাটি আনি সাউৎকৰে গৈ খুৰেৰে তাৰ নাকৰ আগটো কাটি বেৰৰে সৈতে সমান কৰি দিলে আৰু ততালিকে তাত খাৰণিবাটি ঢালি দি ফকৰাৰে গালে-“কটা যোৱা নাকখাৰণি দি ঢাক৷৷”চোৰে “ বোপাই ঐ! আই ঐ!” কৈ চিয়ঁৰিবলৈ ধৰিলত ৰজাৰ পহৰীয়াই লৰি গৈ তাক ধৰি পেলালে৷ তেতিয়া সেইটো চোৰেই কুঁৱৰীক ফাঁকি দি লৈ গৈছিল বুলি কুঁৱৰীয়ে ক’লত, ৰজাই তাক শূলত দিয়ালে৷


~~হৃদয়ৰ কুঠৰী ~~: ম’বাইলৰ পৰা অসমীয়া কেনেকৈ লিখিব ?\nঅসমীয়া আখৰ দেখা নোপোৱা ম’বাইলৰ পৰা অসমীয়া আখৰ দেখা পোৱা কৰিবলৈ :-\nপোন প্ৰথমতে আমি Opera Mini নামৰ ছফ্টৱেৰটো ডাউনলোড কৰি ল’ব লাগিব | তাৰ পিছত ওপৰত থকা Address Barত ত গৈ config: নাইবা about:config অথবা opera:config টাইপ কৰিব লাগিব | তেতিয়া এখন মেনু ওলাব যিখন ’Power-User Setting’ নামে জনা যায় | এই মেনুখনৰ একেবাৰে শেষত ‘Use bitmap image for complex scripts’ নামেৰে এটা Option পাম | তাত গৈ ‘yes’ নামৰ Option টোত ক্লিক কৰি ‘save’ কৰিম | ইয়াৰ পিছত আমি অসমীয়া আখৰ দেখিবলৈ সক্ষম হ’ম |\nম’বাইলৰ পৰা অসমীয়া লিখিবলৈ :-\nপ্ৰথমতে আমি “Panini Keypad’’ নামৰ Software এটা ডাউনলোড কৰি ল’ব লাগিব (যদিও এই ছফ্টৱেৰটো মূলত ম’বাইলৰ পৰা মেছেজ কৰিবলৈহে ব্যৱহাৰ কৰা হয়, তথাপিও ইয়াক আমি ফেচবুক নাইবা ইন্টাৰনেটৰ বিভিন্ন ক্ষেত্ৰত অসমীয়া লিখিবলৈও ব্যৱহাৰ কৰিব পাৰোঁ ) | ইণ্ষ্টল কৰাৰ পিছত যেতিয়া আমি ইয়াক খুলিম, প্ৰথম Option হিচাপে পোৱা "Write Messegeलिखे" নামৰ Optionটোত ক্লিক কৰিম | তাৰ পিছত "Change Language भाषा बदले" নামৰ Optionটোলৈ গৈ "Assamese" চিলেক্ট কৰিম | তাৰ পিছত "Modeमोड" নামৰ Option টোলৈ গৈ "Mode A" চিলেক্ট কৰিম | এখন অন-স্ক্ৰীন কি-পেড ওলাব য’ত আমাৰ প্ৰয়োজনীয় আখৰটোৰ তলত ক্লিক কৰি আখৰটো লিখিব পাৰিম | লিখা হোৱাৰ পিছত "View Textदेखे" নামৰ Optionটোলৈ যাম আৰু তাৰ পিছত "Editing Options" নামৰ Optionটোলৈ গৈ লিখাখিনি “Copy” কৰিম (অসমীয়া ফন্ট সমৰ্থন নকৰা ম’বাইলবোৰত লিখা আখৰখিনি বাকচৰ নিচিনা দেখাব, তথাপিও কপি কৰিম ) | এতিয়া Opera Mini ৰ য’তেই অসমীয়া লিখাৰ প্ৰয়োজন হয় তাতেই "Fullscreen Edit" লৈ গৈ Ctrl+v কি দুটা একেলগে টিপিম | (অসমীয়া ফ’ন্ট সমৰ্থন নকৰা ম’বাইলবোৰত লিখা আখৰখিনি Paste কৰি Post কৰাৰ পিছতহে সথিকভাৱে দেখাব, অন্যথা বাকচ বাকচ দেখাব )\nবিঃ দ্ৰঃ- এই পদ্ধতিটো সকলোধৰণৰ ম’বাইলত কাৰ্য্যকৰী হ’বনে নহয় নাজানোঁ, কিন্তু মোৰ “ন’কিয়া এক্স-৫” ম’বাইলত সথিকভাৱেই কাম কৰি আছে / ম‍ই ভাৱো সকলো ধৰণৰ মাল্টিটাস্কিং QWERTY কি-পেড থকা ম’বাইলতেই এই পদ্ধতিটোৱে সথিকভাৱেই কাম কৰিব /\nপাণিনি কি-পেড ডাউনলোড কৰিবৰ বাবে এই লিংকত ক্লিক কৰক :-\n- http://download.cnet.com/Panini-Keypad/3000-10440_4-10909364.html )\nন’কিয়া C1-01 ম’বাইল (দামঃ-২৪০০ টকা) আৰু ন’কিয়া C2-00 ম’বা‍ইলত অসমীয়া লিখাৰ সুবিধা আছে | যদি অন্য কোনো ম’বাইলতো অসমীয়া লিখাৰ সুবিধা থকাটো আপোনাৰ দৃষ্টিগোচৰ হৈছে অনুগ্ৰহ কৰি জনাবলৈ নাপাহৰিব |\nটোকাঃ- এতিয়ালৈকে যিবোৰ মডেলৰ পৰা বি্ভিন্নজনে অসমীয়া লিখিবলৈ সক্ষম হৈছে.....ন’কিয়া এক্স-৫/ন’কিয়া এক্স-৩/ন’কিয়া ২৭০০ ক্লাছিক/ন’কিয়া ৬৩০৩i ক্লাছিক/ ন’কিয়া এক্স ২-০১/ ছ’নি এৰিক্‌ছন W8\nধন্যবাদেৰে:- ৰিদিপ কুমাৰ নাথ\nmanuj kumar June 16, 2013 at 1:17 AM\nNICE...লেখনিটোৰ পৰা আমি বহুত কখা জানিব পাৰিলো ।\nAnonymous May 14, 2014 at 3:43 AM\nNow Panini Keypad (latest versions) available for Assamese for\nJava phones (nokia etc), Android phones (Samsung etc), iPhones...\nDownload from PaniniKeypad.com / Google Play Store etc.\nSearch for "Panini Keypad Assamese"\n___/\____ নমস্কাৰ । মাজনিশাৰ আঞ্চলিক বাতৰি পঢ়িছে পগলাকান্ত পাটগিৰীয়ে । আজিৰ প্ৰধান বাতৰিসমূহ হ’ল...... * ফেচবুক কৰি গাড়ী চলাওতে ভেনা-মা...\nতুমি নিউটনৰ আপেল নে মনালিছাৰ হাঁহি ?\nমধ্যাকৰ্ষণৰ সূত্ৰ অমান্য নকৰি ধপ্‌কৈ যেতিয়া পৰাহি মোৰ হৃদয়ত নিউটন-আইনষ্টাইন ভাবেৰে ব্ৰতী হওঁ তোমাৰেই আৱিস্কাৰত আৰু যেতিয়া তুমি হৈ পৰা এখন...\n(হীৰু দালৈ শ্ৰদ্ধাঞ্জলি) ফুলামকৈ সজাই থৈ ফুলনি মালীজন ঘুমটি গ ’ ল শব্দ-ফুলৰ মালাৰে পখিলা সুগন্ধি হ ’ ল যি বাটেৰে তেওঁ আ...\nকপৌ ফুলৰ সুবাসে সেউজীয়া কৰি তোলে মোক পুনৰবাৰ তোমাৰ ওঠৰ বৰ্হমথুৰিৰ চিটিকনিত মোৰ ঘোলা দুৱৰিয়েও কয় সেউজীয়া নোহোৱাকৈ থকাৰ প্ৰয়াস ব্যৰ্থ ...\n( মৰমৰ বন্ধু-বান্ধৱীসকলৰ ওচৰত ক্ষমা প্ৰাৰ্থনাৰে ) (১) নাম তেওঁৰ মনোজ মন কলিতা দিনতে জ্বলায় যিয়ে চাকি-শলিতা ছোৱালীলৈ ...\nৰজনীকান্তৰ ফঁকৰা যোজনা\n(১) টেঙা আম বজাৰত এবাৰহে বেচিব পাৰি, হোল চেলাৰত বিক্ৰী কৰি দিয়াই ভাল (২) লাই পোৱা কুকুৰে ডিঙিলৈকে জপিয়ায়, হাই নেক পিন্ধি থাকিবা (৩) ...\nHOW TO WRITE ASSAMESE FROM MOBILE


are-kids-at-risk-of-black-fungus-infection-will-third-wave-hit-them-hard-two-doctors-explaingh-skd– News18 assam\nকোৰোণাৰ তৃতীয়টো ঢৌৰ লগতে ব্লেক ফাংগাছৰ পৰা আপোনাৰ শিশুটিক কেনেদৰে দূৰত ৰাখিব?\nতৃতীয় ঢৌত শিশুসকল অধিক সংক্ৰমিত হোৱাৰ সম্ভাৱনা আছে বুলি কৈ থকা হৈছে।\nLast Updated : May 26, 2021, 19:23 IST\nকোভিডৰ দ্বিতীয় ঢৌৰ বিভীষিকা অব্যাহত থকাৰ সময়তে তৃতীয় ঢৌ আৰু শিশুসকলক লৈ চিন্তিত হৈ পৰিছে সকলো। ইতিমধ্যে তৃতীয় ঢৌত শিশুসকল অধিক সংক্ৰমিত হোৱাৰ সম্ভাৱনা আছে বুলি কৈ থকা হৈছে। তেনেস্থলত শিশুসকলক কেনেদৰে সুৰক্ষিত কৰি ৰাখিব এই বিষয়ে চিকিৎকে ক'লে এনেদৰে।\nটিকাকৰণৰ বাবে যোগ্য নোহোৱা পৰ্যন্ত শিশুসকলক এনেদৰে সুৰক্ষা দিয়া উচিত -\nআমি সকলোৱে শিশুৰ ওপৰত চলোৱা ভেকচিন পৰীক্ষণৰ ফলাফলৰ বাবে অপেক্ষা কৰি আছো। ইয়াৰ মাজতে পৰিয়ালৰ প্ৰাপ্তবয়স্কসকলে শিশুসকলক কোভিড–১৯ৰ পৰা সুৰক্ষিত কৰি ৰাখিবলৈ সাৱধানতা লোৱাটো উচিত, কিয়নো তেওঁলোকৰ পৰাই শিশুসকলৰ সংক্ৰমিত হ'ব পাৰে। দ্বিতীয়তে ২ বছৰৰ অধিক বয়সৰ শিশুৱে মাস্ক পিন্ধিব পাৰে আৰু তেওঁলোকক আনৰ সৈতে খেলিবলৈ দিয়াটো অনুচিত। শিশুৰ ৰোগ প্ৰতিৰোধ ক্ষমতা বজাই ৰাখিবলৈ পুষ্টিকৰ আহাৰ দিব লাগে।\nকোভিডৰ কোনো প্ৰাৰম্ভিক লক্ষণ আছে নেকি, যিবোৰৰ ওপৰত অভিভাৱকে মন দিব লাগে?\nবেছিভাগ শিশুৰ ক্ষেত্ৰতে মৃদু জ্বৰ, কাঁহ, বমি, খিংখিঙীয়া হোৱা, ডিঙিৰ বিষ, শৰীৰৰ বিষ আৰু ভাগৰৰ দৰে লক্ষণ দেখা যায়। এইবোৰ হৈছে যিকোনো ঋতুকালীন ফ্লুৰ সচৰাচৰ লক্ষণ আৰু নিয়মীয়া পাৰিবাৰিক চিকিৎসক বা শিশু ৰোগ বিশেষজ্ঞৰ নিৰ্দেশনাত পেৰাচিটামল আৰু অন্যান্য প্ৰতিকাৰৰ দ্বাৰা চিকিৎসা কৰা হয়। তেনেস্থলত অভিভাৱকসকলক ঘৰত এখন লক্ষণৰ চাৰ্ট বজাই ৰাখিবলৈ পৰামৰ্শ দিয়া হৈছে, যাক চিকিৎসকৰ সৈতে শ্বেয়াৰ কৰিব পাৰি। লগতে নিজৰ কামৰ পৰা এদিন বা দুদিনৰ বাবে ছুটি লৈ ঘৰত শিশুটোৰ তত্বাৱধান কৰিবলৈ পৰামৰ্শ দিয়া হৈছে অভিভাৱকক।\nলগতে শিশুৰ অৱস্থাৰ কোনো অৱনতি হলে চিকিৎসকৰ পৰামৰ্শ লোৱা উচিত। দীঘলীয়া আৰু উচ্চ জ্বৰ, উশাহ-নিশাহত অসুবিধা, দুৰ্বল, ডিহাইড্ৰেচন, তীব্ৰ পেটৰ বিষ, মূৰৰ বিষৰ লগতে ফুলা চকু আৰু ওঁঠ, আৰু শৰীৰত দাগ পৰিলে সতৰ্ক হোৱা উচিত।\nশিশুসকলো ব্লেক ফাংগাছত আক্ৰান্ত হ'ব পাৰে নেকি?\nক'লা ভেঁকুৰ বা মিউকোমাইকোচিছ হৈছে এক বিৰল ভেঁকুৰৰ সংক্ৰমণ। এই ভেঁকুৰে এজন স্বাস্থ্যৱান ব্যক্তিক সংক্ৰমিত কৰিব নোৱাৰে। সাধাৰণতে কেৱল দুৰ্বল ৰোগ প্ৰতিৰোধ ক্ষমতা থকা লোকহে এই ৰোগত সংক্ৰমিত হয়। প্ৰাপ্তবয়স্কৰ তুলনাত এইবোৰ কোভিড আক্ৰান্ত শিশুৰ ক্ষেত্ৰত এয়া অত্যন্ত বিৰল। ডায়েবেটিচৰ দৰে সহ-ৰোগৰ লগতে কেতিয়াবা ষ্টেৰইডৰ অধিক ব্যৱহাৰৰ বাবে কোভিড আক্ৰান্ত প্ৰাপ্তবয়স্ক ৰোগীৰ এই ৰোগ দেখা গৈছে। এনে যিকোনো ঘটনাক প্ৰতিহত কৰিবলৈ আমি ICUত থকা শিশুৰ নিৰীক্ষণত সাৱধান হ'ব লাগিব।\nযিহেতু ভাইৰাছটো বায়ুৰ জৰিয়তে বিয়পিব পাৰে, শিশুসকলক বাহিৰলৈ ওলাই যাবলৈ দিয়া উচিত নহয় নেকি?\nনতুন নিৰ্দেশনাৱলীয়ে আমাক কয় যে ১০ মিটাৰলৈকে ইয়াৰ সংক্ৰমণ বিয়পাব পাৰে, সেয়েহে শিশুসকলক সাধাৰণ খেলপথাৰত খেলিবলৈ নিদিয়াটো ভাল। ঘৰৰ পৰা ওলাই যোৱাটো এৰাই চলাটো উচিত। মাস্ক পিন্ধাটো বাধ্যতামূলক। ২ বছৰ বা তাতকৈ অধিক বয়সৰ শিশুৱে ৰাজহুৱা পৰিৱেশত মাস্ক পিন্ধিব লাগে। অৱশ্যে, মাস্ক সামাজিক দূৰত্বৰ বিকল্প নহয়। কমেও ৬ ফুট দূৰত্বত থকা উচিত। শিশুৱে ঘৰৰ ভিতৰতো মাস্ক পিন্ধিব লাগে যদিহে তেওঁলোকৰ সৈতে বাস কৰা কোনো লোকৰ কোভিডৰ লক্ষণ আছে।\nশিশুৰ বাবে ভেকচিন কেতিয়া উপলব্ধ হ'ব? তেওঁলোকেও দুটা পালি গ্ৰহণ কৰিব লাগিব নেকি?\n১২ বছৰৰ অধিক বয়সৰ কিশোৰসকলৰ বাবে ভেকচিন ছেপ্টেম্বৰৰ ভিতৰত উপলব্ধ হ'ব বুলি আশা কৰা হৈছে। তাৰ পিছত ১২ বছৰৰ তলৰ শিশুৰ বাবে ভেকচিন লাভ কৰিবলৈ আৰু ছয়ৰ পৰা আঠ মাহ লাগিব। তেওঁলোকেও দুটা পালি গ্ৰহণ কৰিব লাগিব।\nতৃতীয় ঢৌৱে শিশুসকলক আটাইতকৈ বেছি প্ৰভাৱিত কৰাৰ বিষয়ে আলোচনা হৈছে কিয়?\nকোভিড ভাইৰাছে শিশুসকলৰ বাবে বিপদ মাতিছে বুলি নিশ্চিতভাৱে ক'বলৈ এতিয়ালৈকে কোনো প্ৰমাণ নাই। প্ৰথম ঢৌৱে বিশেষকৈ জ্যেষ্ঠ নাগৰিক আৰু দ্বিতীয় ঢৌ প্ৰাপ্তবয়স্কসকলক প্ৰভাৱিত কৰিছিল। এই বয়সৰ বহুতে এতিয়া ৰোগ প্ৰতিৰোধ ক্ষমতা বিকশিত কৰিছে লগতে টিকাকৰণৰ সুবিধাও লাভ কৰিছে। ইয়াৰ ফলত এতিয়ালৈকে মুখ্যতঃ ১৮ৰ তলৰ সংক্ৰমিত লোকসকল কমি আছে, যি তুলনামূলকভাৱে অধিক অসুৰক্ষিত। সেয়েহে তৃতীয় ঢৌ শিশুসকলৰ মাজত বিয়পি পৰাৰ সম্ভাৱনা আছে।\nকেনে ধৰণৰ খাদ্যই শিশুৰ ৰোগ প্ৰতিৰোধ ক্ষমতা বৃদ্ধি কৰাত সহায় কৰিব পাৰে?\nআইৰণ,মাল্টিভিটামিন আৰু অন্যান্য মাইক্ৰ'নিউট্ৰিয়েণ্টৰ সৈতে সন্তুলিত পুষ্টিকৰ, প্ৰ'টিন সমৃদ্ধ আহাৰে শিশুৰ ৰোগ প্ৰতিৰোধ ক্ষমতা বৃদ্ধি কৰাত সহায় কৰিব পাৰে। ভাল টোপনি আৰু শাৰীৰিক সক্ৰিয়তা আৰু খেলৰ সৈতে এক সন্তুলিত জীৱনশৈলীয়ে ৰোগ প্ৰতিৰোধ ক্ষমতা বৃদ্ধিত এক ভূমিকা পালন কৰিব বুলি আশা কৰা হৈছে।\nঘৰত অভিভাৱকে কেনেকৈ শিশুসকলক সুস্থ আৰু সক্ৰিয় হৈ থকাটো নিশ্চিত কৰিব পাৰে?\nশিশুৰ খোৱাৰ যতন, নিয়মীয়াকৈ ব্যায়াম আদিত গুৰুত্ব দিব লাগিব। শিশুৰ দৈনন্দিন ব্যক্তিগত কামৰ লগতে তেওঁলোকৰ বয়সৰ বাবে উপযুক্ত ঘৰুৱা কাম অন্তৰ্ভুক্ত কৰিব লাগে। ঘৰুৱা কামত অভিভাৱকসকলক সহায় কৰাটো আমোদজনক হ'ব লাগে- দৈনন্দিন কাৰ্যকলাপ যেনে ৰন্ধা, গছ-গছনিত পানী দিয়া, ভাই-ভনীৰ সৈতে খেলা ইত্যাদি। শিশুটোক ঘৰত অৱদান দিয়াৰ বাবে প্ৰশংসা কৰা কৰক।\nFirst published: May 26, 2021, 19:23 IST\ncorona virusCorona Virus 2nd WaveCovid 19


Monitor3in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Monitor3ar byavahar, ppali, parshwakriya, upkaar, kriya-pratikriya aaru satarkatabani\nMonitor3की जानकारी\nMonitor3ৰ লাভ আৰু ব্যৱহাৰসমূহ- Monitor3Benefits & Uses in Assamese\nMonitor3ৰ পালি আৰু সেয়া কেনেদৰে ল'ব- Monitor3Dosage & How to Take in Assamese\nMonitor 3-ৰ উপাদানসমূহ- Monitor3Active Ingredients in Assamese\nMonitor3ৰ পাৰ্শ্চক্ৰিয়াসমূহ- Monitor3Side Effects in Assamese\nMonitor3সংক্ৰান্ত সতৰ্কতাবাণীসমূহ- Monitor3Related Warnings in Assamese\nঅইন দৰৱৰ সৈতে Monitor 3ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Monitor3with Other Drugs in Assamese\nMonitor3মতভেদসমূহ- Monitor3Contraindications in Assamese\nMonitor3ৰ বিষয়ে সততে সোধা প্ৰশ্নসমূহ- Frequently asked Questions about Monitor3in Assamese\nখাদ্য আৰু মদৰ সৈতে Monitor3ক্ৰিয়া-প্ৰতিক্ৰিয়া- Monitor3Interactions with Food and Alcohol in Assamese\nMonitor3ৰ লাভ আৰু ব্যৱহাৰসমূহ - Monitor3Benefits & Uses in Assamese\nMonitor3তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMonitor3ৰ পালি আৰু সেয়া কেনেদৰে ল'ব - Monitor3Dosage & How to Take in Assamese\nMonitor 3-ৰ উপাদানসমূহ - Monitor3Active Ingredients in Assamese\nMonitor3ৰ পাৰ্শ্চক্ৰিয়াসমূহ - Monitor3Side Effects in Assamese\nগৱেষণাৰ ভিত্তিত, Monitor3ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMonitor3সংক্ৰান্ত সতৰ্কতাবাণীসমূহ - Monitor3Related Warnings in Assamese\nMonitor 3-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMonitor3ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nMonitor 3-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nMonitor 3স্তন্যপায়ী মহিলাৰ বাবে সুৰক্ষিত।\nবৃক্কত Monitor3কি প্ৰভাৱ দেখা গৈছে?\nMonitor 3এ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Monitor3কি প্ৰভাৱ দেখা গৈছে?\nMonitor3গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Monitor3ৰ কি প্ৰভাৱ দেখা গৈছে?\nMonitor 3ৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Monitor 3ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Monitor3with Other Drugs in Assamese\nMonitor3তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMonitor3মতভেদসমূহ - Monitor3Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Monitor3লোৱা অনুচিত যাতে -\nMonitor3ৰ বিষয়ে সততে সোধা প্ৰশ্নসমূহ - Frequently asked Questions about Monitor3in Assamese\nএই Monitor 3-এ অভ্য়াস বা নিচাৰ সৃষ্টি কৰে নেকি?\nMonitor 3ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nMonitor3আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Monitor3লওক।\nমানসিক ৰোগৰ চিকিত্সাৰ বাবে Monitor3লৈ কোনো লাভ নাই।\nখাদ্য আৰু মদৰ সৈতে Monitor3ক্ৰিয়া-প্ৰতিক্ৰিয়া - Monitor3Interactions with Food and Alcohol in Assamese\nখাদ্য আৰু Monitor 3ৰ ক্ৰিয়া-প্ৰতিক্ৰিয়া\nখাদ্যৰ সৈতে Monitor3লোৱাটোৱে একো সমস্যাৰ সৃষ্টি নকৰে।\nমদ আৰু Monitor 3ৰ মাজৰ প্ৰতিক্ৰিয়া\nমদ আৰু Monitor3একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nMonitor3ৰ অনুকল্প - Substitutes for Monitor3in Assamese\nআপুনি বা আপোনাৰ পৰিয়ালৰ কোনোবাই Monitor3লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Monitor3ব্যৱহাৰ কৰিছিল নেকি?\nআপুনি কিমান পৰিমাণে Monitor3সেৱন কৰিছিল?\nআপুনি Monitor3ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Monitor3সেৱন কৰে?